
traagilise saatusega kirjanik, kelle loomingu valdav osa on pidanud aastakümneid. 
avaldamisvõimalusi ootama (romaan «Moliere» ilmus 1962. a.,näidendite valimik 1969. a., 
«Teatriromaan» 1965. a., eesti k. 1966. a., «Meister ja Margarita» 1967. a.), seisab erandlikul kohal 
20-30-ndate aastate. vene kirjanduses. Tema esikromaan «Valge kaardivägi» (ilmunud 1925. a., 
tervikuna 1966. a.) ja selle alusel kirjutatud näidend «Turbinide päevad» tutvustavad autorit kui 
psühholoogilist realisti ja laia olustikulise panoraami maalijat. Aga see on ainult üks külg tema 
andest. Peale selle või koguni eeskätt on Mihhail Bulgakov fantast, keda võlub väljamõeldis, siižee, 
faabula. Sageli põimuvad tema teostes realistlik, argipäevane ja peadpööritav fantastika. Selle laadi 
paremateks näideteks on tema suur romaan «Meister ja Margarita» (ilmub peatselt eesti keeles 
kirjastuse «Eesti Raamat» väljaandel) ja jutustus «Saatuslikud munad» käesolevast valimikust. Neis 
avaldub täpselt paikapandud või õigemini paigast nihutatud detaili meister. Tõsirealistlike 
vahenditega žongleerides võtab autor endale vabad käed unenäolise kaootilisuse, lõikav-iroonilise 
üldistuse või mõttetiheda sümboolika arendamiseks, Mustkunstniku endastmõistetavusega pillutakse 
segi tõde ja väljamõeldis, kohutav ja naljakas,. pisistseen ja hiigelmaaling ning kinnistatakse sel teel 
lugeja silma ette kirev, filmilikult selge piltide rida. Kinolikkus ongi vahest tabavaim sõna 
iseloomustamaks Bulgakovi fabuleerimistehnikat. Tuleb tõsiselt imeks panna, et tema fantastilised 
jutud, n. ö. ideaalsed stsenaariumid iga viimase kui detaili poolest, pole tänini ahvatlenud meie fil- 
mimehi. 


SAATANLIK LUGU 
JUTT SELLEST, KUIDAS KAKSIKUD HUKUTASID ASJAAJAJA 


20, kuupäeva sündmused 


Sel ajal,. kui teised inimesed kihutasid ühest töökohast teise, püsis seltsimees Korotkov kindlalt 
Tulmatpõhtsenbaasis (Tuletikumaterjalide Põhitsentraalbaasis) koosseisulise asjaajaja ametis ja 
töötas selles asutuses tervelt 11 kuud. 

Tulmatis kükitades oli vaikne, vagur, valgetverd Korotkov lämmatanud südames selle mõttegi, et 
inimest võiks tabada mõni niinimetatud saatuselöök, ja hellitanud selle asemel veendumust, et tema, 
Korotkov, töötab baasis kas või maailma lõpuni. Aga paraku ei tulnud sellest midagi välja... 

20. septembril 1921. aastal pani Tulmati kassiir oma vastiku kõrvikmütsi pähe, pistis triibulise 
orderi portfelli ja läks palka tooma. See sündis kell 11 hommikul. 

Tagasi tuli kassiir kell pool 5 õhtul, märg kui kass. Ta rapsis mütsilt vett, pani mütsi lauale, mütsi 
peale portfelli ja ütles: 

«Ärge trügige, härrased!» 

Siis tuhnis ta natuke aega lauasahGis, läks toast välja ja tuli veerand tunni pärast tagasi, suur, 
kahekorra käänatud kaelaga kana käes. Ta pani kana portfelli peale, oma parema käe kana peale ja 
teatas: 

«Palka ei saa.» 

«Aga homme?» hüüdsid naised kooris. 

«Ei,» raputas kassiir pead, «ei saa ka homme ega ülehomme. Mis te nügite, härrased, te lükkate mul, 
seltsimehed, laua ümber!» 

«Mis?» pistsid kõiki karjuma, nende hulgas ka naiivne Korotkov. 

«Kodanikud!» vingatas kassiir nutuse häälega ja tõukas küünarnukiga! Korotkovi, «palun teid!» 
«Mis see siis tähengab?» karjusid kõik ja kõige valjemini see veidrik Korotkov. 

«Olge lahked,» pomises kassiir läbi nina, võttis portfellist orderi ja näitas seda Korotkovile. 
Sinna, kuhu kassiir oma musta küüne torkas, oli punase tindiga üle orgeri kirjutatud: 
«Välja maksta. Sm. Subbotnikovi eest Senat.» 

Ja selle alla lilla tindiga: 

«Raha ei ole. Sm. Ivanovi eest Smirnov.» 

«Mis?» karjus nüüd Korotkov üksi, teised aga rüsisid nohisedes läheniale. 

«Jumal küll!» kukkus kassiir hädaldama. «Milles mina süüdi olen? Oh, issand!» 

Ta pistis orderi kähku portfelli, pani mütsi pähe; kahmas portfelli kaenlasse, vehkis tapetud 
kanaga kahele poole, hüüdis: «Laske läbi, palun! », rammis elavasse müüri prao ja pühkis uksest 
välja. 

Kõrgete teravate kontsadega kahvatu registraator jooksis talle kriisates järele, aga just ukse all 
raksatas vasaku kinga konts pooleks, registraator komistas, jäi ühele jalale seisma ja võttis kinga 
jalast. 

Nii jäi registraator tuppa, üks king peos, samuti kõik teised, nende hulgas ka Korotkov. 


Il Tootmissaadused 


Kolmanda! päeval pärast kirjeldatud vahejuhtumit avanes toakese luks, kus seltsimees Korotkov 
töötas, ja üks äranutetud naisenägu ütles tigedalt: 
«Seltsimees Korotkov, minge võtke palk vastu!» 
«Mis?» hüüdis Korotkov rõõmsalt ja jooksis «Carmeni» avamängu vilistades tuppa, mille uksel oli 
silt «Kassa». Kassiiri laua. juures jäi ta aga, suu ammuli, seisma. Laual oli kaks toekat kollastest 
pakkidest sammast, mis ulatusid peaaegu lakke. Ja et vältida võimalikke küsimusi, oli higine 

ja närviline kassiir pannud knopkaga seinale orderi, millele oli nüüd rohelise tindiga kirjutatud 
kolm,as resolutsioon: «Maksta välja tootmissaadustes. 
Sm. Bogojavlenski eest Preobraženski. 
Toetan - Kšessinski.» 
Korotkov tuli kassaruumist välja, totter naeratus näol. Tal oli käes 4 suurt kollast ja 5 väikest rohelist 
pakki ning taskus veel 13 sinist tikutoosi. Oma toas pakkis ta tikud kantseleist kostva 
rahulolematusemörina saatel kahte suurde värskesse ajalehte ja lahkus töölt, ilma et oleks kellelegi 
midagi öelnud. Ukse ees pidi ta äärepealt auto alla jääma, kust astus parajasti välja üks mees, aga 
kes, seda Korotkov ei näinud. 

Kodus ladus ta tikud lauale, taganes paar sammu ja vahtis seda varandust tükk aega. Ta näol püsis 
ikka veel totter naeratus. Siis sasis ta oma valgeid juukseid ja pomises endamisi: 
«Noh, mis siin ikka norutada! Katsume maha müüa!» Ta koputas oma naabri Aleksandra Fjodorovna 
uksele, kes töötas Kubveinlaos. 
«Sisse,» kostis ukse tagant summutatud hääl. 
Korotkov astus sisse ja ajas silmad suureks. Enne tööpäeva lõppu koju tulnud Aleksandra 
Fjodorovna kükitas maas, palitu seljas ja müts peas. Tema ees põrandal seisis pikk rivi 
ajalehepaberist korgiga pudeleid, milles oli mingi tumepunane vedelik. Aleksandra Fjodorovna nägu 
oli nutetud. . 
«Nelikümmend kuus,» ütles ta üles vaadates. . 
«On see tint? ... Tere õhtut, Aleksandra Fjodorovna,» kohmas Korotkov. 
«Kirikuviin,» vastas naine nuuksatades. 
«Mis, teil ka?» jahmatas Korotkov. 
«Kas teie saite ka veini?» imestas Aleksandra Fjodorovna. 
«Ei, tikke,» vastas Korcrtkov kuhtunud häälel ja hakkas pintsaku nööpi keerutama. 
«Need ei. lähe ju põlema!» kähvas Aleksandra Fjodorovna tõustes ja seelikult tolmu pühkides. 

«Miks ei lähe?» kohkus Korotkov ja tormas oma tuppa. Silmapilk haaras ta ühe tikupaki, käristas 
paberi ümbert ära ja tõmbas tikust tuld. Tikk süttis sisinal roheka leegiga, murdus ja kustus. Kibe 
väävliving läks Korotkovile kurku, läkastades tõmbas ta uue tiku põlema. Särinal pritsis tuli 

kahele poole. üks säde kargas vastu akent, teine seltsimees Korotkovi vasakusse silma. 

«Aih!» karjatas Korotkov ja pillas toosi maha. 

Paar minutit trampis ta paigal nagu peru hobune ja hoidis käega silma kinni. Siis vaatas ta hirmuga 
habemeajamispeeglisse, olles kindel, et ta on silmast ilma. Aga silm. oli siiski alles, kuigi punetas ja 
jooksis vett. 

«Issand jumal!» hädaldas Korotkov, võttis kähku kummutisahtlist Ameerika esmaabipaki, avas selle, 
sidus silma kinni ja nägi nüüd välja nagu haavatud sõjamees. 


Öö läbi lamas Korotkov tule valgel sängis ja kraapsas tikke põlema. Ta proovis sel kombel kolm 
toosi läbi, kusjuures tal õnnestus 63 tikku põlema saada. 

«Valetab, ramp,» torises ta, «väga head tikud.» 

Hommikuks oli tuba lämmatavat väävlivingu täis. Korotkov jäi magama alles koidu eel ja nägi 
jaburat ning õudset und: rohelisel aasal oleks talle nagu vastu tulnud hiiglasuur elus piljardipall, 
jalad all. See oli nii kole, et Korotkov karjatas ja ärkas. Ähmases pimeduses viirastus talle veel mõni 
aeg, et pall on siinsamas voodi ees ja levltab vänget väävlihaisu. Siis see tunne kadus, Korotkov 
keeras teise külje, uinus uuesti ega ärganud enne hommikut. 


Ill Ilmub kiilaspea 


Hommikul nägi Kototkov marlisidet kergitades, et silm on päris terve. Ometi ei julgenud ta 
ülearusest ettevaatusest veel sidet ära võtta. 

Suure hilinemisega tööle jõudes läks kaval Korotkov otsekohe oma tuppa, et alamatele ametnikele 
mitte jutuainet anda, ja leidis oma laualt paberi, komplekteerimisosakonna juhataja järelepärimise 
baasi juhatajale, kas masinakirjutajatele antakse välja vormiriietus. Korotkov luges paberi parema 
silmaga läbi ja tahtis sellega koridori teise otsa, baasi juhataja sm. Tšekušini kabinetti minna. 

Aga just kabineti ukse taga põrkas ta kokku ühe võõra, äärmiselt pentsiku mehega. 

See mees oli nii lühike, et küündis pikakasvulisele Korotkovile vaevalt rinnuni. Pikkuse 

puudujäägi tegid aga tasa erakordselt laiad õlad. Nelinurkne kere toetus kõvera 

tele jalgadele, kusjuures vasak jalg oli teisest lühem. Aga kõige tähelepanuväärsem oli mehe pea. 
Selleloli täpselt hiigelmuna kuju, mis asus rõhtsalt kaela otsas, terav ots ees. Sile oli see ka just nagu 
muna ja läikis, nii et elektrtlambid särasid heledalt mehe pealael vastu. Mehe tilluke näolapp oli nii 
paljaks kaabitud, et sinetas, ja pisikesed rohelised silmad istusid nagu nööpnõelapead sügaval silma- 
koopais. Seljas oli mehel hallist tekist õmmeldud lahtise kaelusega frentš, mille alt paistis tikitud 
ukraina särk, jalas samast riidest püksid ja Aleksander 1 aegse tegumoega madalad sälguga 
husaarisäärikud. 

«No on kuju,» mõtles Korotkov ja trügis vaikselt killaspeast mööda, Tšekušini ukse poole. Aga 
kiiläspea pani tal üpris ootamatult tee kinni. 

«Mis teil vaja on?» küsis ta Korotkovilt niisuguse häälega, et närviline asjaajaja võpatas. See hääl 
meenutas vaskpoti plärinat, kusjuures tal oli veel niisugune kõla, et kõigil, kes seda kuulsid, pidi 
olema tunne, nagu tõmmataks neil iga sõna juures roostes traati läbi selgroo. Peale selle tundus 
Korotkovile, et mehe sõnadel on tuletiku väävlihais. Sellest hoolimata tegi lihtsameelne Korotkov 
seda, mida ta mingil juhul poleks tohtinud teha: ta haavus. 

«Hm. .. väga imelik. Ma ajan ametiasju. .. Aga lubage küsida, kes teie ole. . .» 
«Kas te ukse peal silti ei näe?» 

Korotkov vaatas ust ja nägi vana tuttavat silti: 

«Ilma ette teatamata sisseminek keelatud.» 

«Ma just lähengi teatama,» ütles Korotkov kohtlaselt, näidates oma paberit. 
Nelinurkne kiilaspea sai äkki vihaseks. Ta silmad pildusid kollaseid sädemeid. 

«Seltsimees, te olete niivõrd juhm, ette ei saa isegi kõige lihtsamatest ametialastest siltidest arul» 
ütles ta kõrvulukustava kastruliplärinaga. «Ma panen väga imeks, kuidas te olete siiamaani oma 
kohal töötada saanud. Üldse näeb teil siin väga huvitavaid asju, igal teisel näiteks silmnägu segu 
pekstud! Aga pole viga, küll me korra majja seame! («Oi-oi!» oigas Korotkov mõttes.) Andke siia!» 

Ja seda öeldes krahmas võõras Korotkovi käest paberi, laskis sellest silmad üle käia, tõmbas 
püksitaskust äranäritud keemilise pliiatsi, pani paberi vastu seina ja viskas sellele laialt paar sõna. 


«Minge!» kraaksatas ta siis ja torkas paberi Korotkovile 

nina alla, nii et oleks tal äärepealt viimasegi silma välja pistnud. Kabineti uks kääksatas ja neelas 
võõra alla, Korotkov aga tardus jahmunult paigale: Tšekušinit ei olnudki kabinetis. 

Korotkov toibus vapustusest alles poole minuti pärast, kui ta pidi Lidotška de Runi, sm. Tšekušini 
erasekretäri,. peaaegu jalust maha jooksma. 

«Oih!» hüüatas sm. Korotkov. Lidotška silm oli täpselt samamoodi sidemes nagu temal, ainult 
selle vahega, et sekretäril olid marlisideme otsad koketseks lehviks sõlmitud. 

«Mis teie silmal viga on?» 

«Tikud!» vastas Lidotška vihaselt, «et susi neid sööks!» «Kes see mees on?» küsis rööpast 
väljalöödud Korotkov sosinal. 

«Kas teie ei teagi?» sosistas Lidotška vastu. «Uus ülemus.» 

«Mis?» ägas Korotkov. «Ja Tšekušin?» 

«Peksti eile minema,» ütles Lidotška tigedalt ja lisas, näpuga kabineti ukse poole näidates: «No on 
tümikas! Jube tüüp! Nii vastikut tegelast pole ma veel elu sees näinud. 

Küll röögib! Lahti lasta! ... Va kiilaspäipe aluspüks!» lisas ta ootamatult, nii et Korotkov ajas 
silmad pungi. 

«Mis ta ni...» 

Aga Korotkov ei jõudnud oma küsimust lõpetada. Kabinetis kärgatas kohutav hääl: «Käskjalg!» Ja 
asjaajaja ning sekretär kadusid nagu välk teine teisele poole. Oma toas istus Korotkov laua taha ja 
pidas endale niisuguse kõne: 

«Al-ai-ai, Korotkov, nüüd sa jäid küll vahele! See asi tuleb heaks teha... «Juhm»... Hm... Vana 
tõhk... Aga olgu! Ma veel näitan sulle, kui juhm see Korotkov on!» 

Ja asjaajaja luges oma ainsa silmaga, mida kiilaspea oli paberi peale kirjutanud. Seal seisis suurte 
varesejalgadega: «Kõigile masinakirjutajatele ja ülepea naisterahvastele saavad õigeaegselt antud 
soldati mundri kalsoonid.» 

«No see on vahva!» hüüatas Korotkov rõõmsalt ja judises heast meelest, kujutledes Lidotškat 
soldatialuspükstes. Ta võttis sedamaid puhta paberilehe, ja paari minutiga oli tekst valmis: 


«Telefonogramm. 
Komplekteerimisosakonna juhatajale punkt. Vastuseks teie vahe-kirjale No 0,15015 (6) 19-ndal 
kuupäeval koma, teatab Tulmatbaas koma, et kõigile masinakirjutajatele ja üldse naisterahvastele an- 

takse õigeaegselt välja soldatikalsoonid punkt. Juhataja tiree allkiri. Asjaajaja tiree Varfolomei 
Korotkov punkt.» 


Ta helistas ja ütles uksele ilmunud käskjalg Panteleimonile: 

«Võta juhatajalt allkiri.» 
Panteleimon maigutas suud, võttis paberi ja läks. 
Neli tundi järjest istus Korotkov pärast seda oma laua taga ja kikitas kõrvu selle arvestusega, et uus 
juhataja näeks teda süvenenult töötamas, kui tal peaks pähe tulema asutuses ringkäiku teha. Aga 
kohutavast kabinetist ei kostnud kippu ega kõppu. Ainult kord kõmatas malmine hääl, mis ähvardas 
nagu kedagi lahti lasta, aga keda nimelt, seda Korotkov ei kuulnud, kuigi ta surus kõrva vastu 
lukuauku. Pool 4 õhtul kostis kantseleiseina tagant Panteleimoni hääl: 
«Istus autosse.» 
Kantseleis tõusis otsekohe sumin ja kõik jooksid minema. Viimasena lahkus töölt sm. Korotkov. 


IV Paragrahvüks - Korotkov lendab 


Järgmisel hommikul nägi Korotkov oma rõõmuks, et ta silm ei vaja enam sidumist, niisiis viskas 
ta marlisideme kergendatult ohates minema, ja kohe oli ta väljanägemine palju kenam. Ta jõi 
püstijalu teed, kustutas priimuse ja ruttas tööle, püüdes mitte hilineda, ja hilines 50 minutit, sest 
tramm sõitis kuuenda liini asemel ringi mööda seitsmendat liini, logistas läbi ühekordsete 
majalobudikega äärelinnatänavate ja läks seal rikki. Korotkov pidi jalgsi kolm versta maha tampima 
ja jõudis ähkides kantseleise just sel hetkel, kui «Alpi Roosi» köögikell lõi üksteist pauku. Kantseleis 
võttis teda vastu täiesti ootamatu pilt hommiku kella üheteistkümne kohta. Lidotška de Runi, 
Milotška Litovtseva, Anna Jevgrafovna, vanemraamatupidaja Drozd, instruktor Gitis, Nomeratski, 
Ivanov, Muška, registraator, kassiir- ühe sõnaga, ükski ametnik ei istunud oma kohal endise 
restorani «Alpi Roos» köögilaudade taga, vaid kõik seisid kobaras seina ääres, millele oli naelutatud 
kvartkaustas paberileht. Korotkovi tulekuga sigines ruumi imelik vaikus ja kõik lõid pilgu maha. 

«Tere päevast, mis siin lahti on, härrased?» imestas Korotkov. 

Teised nihkusid vaikides kõrvale ja Korotkov astus paberilehe juurde. Esimesed read vaatasid talle 
vastu suurelt ja selgelt, viimased aga läbi hingematva pisarateudu. 


«Käskkiri nr. 1. 

$ 1. Lubamatult lohaka suhtumise pärast oma tööülesannetesse, mille tagajärjel tähtsates ametlikes 
dokumentides tekkis kisendav arusaamatus, samuti ilmselt kakluses segipekstud näo tõttu lubamatu 
välimusega tööle ilmumise pärast vallandan sm. Korotkovi arvates s. k. 26-ndast kuupäevast, 
trammirahade maksmisega kuni 25-ndani, viimane kaasa arvatud.» 


Esimene paragrahvoli ühtlasi ka viimane, paragrahvi all aga ilutses suur allkiri: 
«Juhataja Kalsoner.» 

Kakskümmend sekundit valitses «Alpi Roosi» tolmuses peeglisaalis ideaalne vaikus. Seejuures oli 
kõigist vaiksem, surmvaikne, haudvaikne, näost rohekashall Korotkov. 

Kahekümne esimesel sekundil see vaikus katkes. 

«Mis? Mis?» prõksatas Korotkov kaks korda nagu kontsa all purunev «Alpi» pokaal, «kas tema 
nimi on Kalsoner?. .» 

Seda kohutavat nime kuuldes lendasid ametnikud silmapilk laiali ja laskusid laudade taha nagu 
varesed telefonitraadile. Niiske hallitusrohelus Korotkovi palgel asendus lapilise punaga. 


«Al-ai-ai,» undas Skvorets nurgast, pearaamatu tagant, «kuidas te, kulla mees, siis niimoodi sisse 
kukkusite? Ah?» 

«Ma-ma arvasin. ..» krigisesid Korotkovi häälekillud, «ma lugesin Kalsoneri asemel «kalsoonid». Ta 
kirjutab oma nime väikese tähega!» 


«Aluspükse ma jalga ei pane, olgu päris rahulik!» kilises Lidotška kristalne hääl. 


«Tss!» sisistas Skvorets, «mis teil arus on!» Ta tõmbas pea õlgade vahele ja puges raamatu taha 
peitu. 

«Ja jätku minu nägu rahule!» karjatas Korotkov vaikselt, muutudes purpurpunasest valgeks nagu 
lahits, «ma põletasin meie oma neetud tikkudega silma ära nagu seltsimees de Runigi!» 
«Tasa!» piiksus Gitis, ise näost kahvatu, «mis teil arus 

on? Juhataja proovis eile tikke ja leidis, et väga head tikud!» 

T-r-r-r-r-r-rrr, tirises äkki elektrikell ukse kohal. . . ja sedamaid prantsas Panteleimoni raske kere 
taburetilt maha ja veeres koridori. 


«Ei, ei! Seda ma nii ei jäta!» kilas Korotkov peenikese häälega, sööstis vasakule, siis paremale, 
jooksis kümme sammu koha peal, väändudes tolmunud «Alpi» peeglites, vulpsas siis koridori ja 
jooksis ähmase lambi poole, mis rippus sildi kohal «Erakabinetid». Hingeldades jäi ta kohutava ukse 
taha seisma ja leidis end Panteleimoni käte vahelt. 

«Seltsimees Panteleimon,» hakkas Korotkov ärevalt paluma, «lase mind, palun, läbi! Ma pean 
tingimata juhatajaga rääkima. . .» 

«Ei saa, ei saa; mul pole kedagi kästud sisse lasta!» kähises Panteleimon ja lämmatas Korotkovi 
julguse hirmsa sibulahaisuga. «Ei saa! Minge aga tagasi, härra Korotkov, muidu läheb mul veel teie 
pärast täbarasti. . .» 

«Panteleimon, mul on hädasti vaja,» nuias Korotkov lämbuval häälel, «asi on selles, kallis 
Panteleimonj et tehti üks käskkiri . . Pai Panteleimon, lase mind läbi!» 

«Jumal hoidku küll; . .» ägas Panteleimon ja pööras näo ukse poole, «ma ütlesin ju, et ei saa! Ei saa, 
seltsimees!» 

Ukse taga kabinetis helises läbilõikavalt telefon ja vaskne hääl kõmatas: 

«Silmapilk! Kohe tulen!» 

Panteleimon ja Korotkov taganesid, uks lendas lahti ja koridori tormas Kalsoner, nokkmüts peas ja 
portfell kaenlas. Panteleimon sörkis talle järele ja pisukese kõhkluse järel pistis ka Korotkov 
jooksma. Koridori nurgal lipsas ähmis ja kahvatu näoga Korotkov Panteleimoni käte vahelt läbi, 
sööstis Kalsonerist mööda ja jooksis nüüd tagurpidi tema ees. 


«Seltsimees Kalsoner,» pomises ta hädiselt, «ainult paar sõna. Ma tahtsin selle käskkirja asjus...» 
«Seltsimees!» kärgatas hullupööra kiirustav ja murelik Kalsoner, Korotkovi jooksu pealt maha 
raputades, «te ju näete, kui kiire mul on! Ma sõidan ära! .. .» 
«Mul oleks selle käsk. . .» 
«Seltsimees! Kas te siis ei näe, et mul on kiire?.. . Pöörduge asjaajaja poole!» 

Kalsoner jooksis vestibüüli, kus lösutas trepi kõrval «Alpi Roosi» hiiglasuur mahajäetud orel. 
«Mina olengi asjaajaja!» kiunus Korotkov, ahastusehigi otsa ees, «kuulake mind ära, seltsimees 
Kalsoner!» 

«Seltsimees!» möirgas Kalsoner nagu udupasun, midagi kuulmata, ja karjus käigu pealt 
Panteleimonile: «Võtke abinõud tarvitusele, et mind kinni ei peetaks!» 

«Seltsimees!» kähises Panteleimon kohkunult, «ärge .pidage teist inimest kinni!» 

Ja leidmata sobivat abinõu, valis ta sellise, et haaras Korotkovil ümbert kinni ja surus teda oma 
rinna vastu nagu pruuti. See abinõu osutus tõhusaks: Kalsoner pääses minema, veeres nagu rullikutel 
trepist alla ja kalpsas uksest välja. 

«Put! Putt!» turtsatas mootorratas akna taga, paugatas paar korda, mattis aknad suitsupilve ja 
kadus. Alles nüüd laskis Panteleimon Korotkovi lahti, pühkis otsa eest higi ja undas: 

«Tule taevas appi!» 

«Panteleimon. .. kuhu ta sõitis?» küsis Korotkov väriseva häälega. «Ütle ruttu, ta võtab teise, saad 
aru...» 

«Küllap Varustusvalitsusse.» 

Korotkov tormas tuulekiirul trepist alla, hüppas riidehoidu, kahmas palitu ja soni ning jooksis uksest 
välja. 


V Saatanlik trikk 


Korotkovil vedas. Just sel hetkel sõitis «Alpi Roosist» tramm mööda. Korotkov hüppas peale ja 
kihutaski juba edasi, põrgates kord vastu piduriratast, kord vastu reisijate seljakotte. Ta südant sütitas 


lootus. Mootorratas ei olnud millegipärast kuigi kaugele jõudnud ja põrises nüüd trammi ees: aeg- 
ajalt kadus ta küll Korotkovi vaateväljalt, varsti ilmus aga nelinurkne selg sinises suitsupilves jälle 
nähtavale. Ligi viis minutit rappus ja põrus Korotkov trammiplatvormil, siis jäi mootorratas 
Varustusvalitsuse halli hoone ees seisma ja nelinurkne kere kadus inimeste sekka. Korotkov hüppas 
sõidu pealt trammist maha, käis korra ringi nagu vurr, kukkus, lõi põlve ära, krahmas soni maast ja 
sööstis just auto nina alt maja vestibüüli. 

Põrandale poriseid jälgi jättes sõelus inimesi Korotkovile vastu või temast mööda. Nelinurkne selg 
vilksatas teisel trepiplatvormil.ja Korotkov ruttas talle hingeldades järele. Kummalise, üleloomuliku 
kiirusega läks Kalsoner trepist üles ja Korotkovil tõusis süda kurku kartusest, et ta kaotab Kalsoneri 
silmist. Nii juhtuski. Viiendal korrusel, kui asjaajaja jõud hakkas juba üles ütlema, kadus selg 
nägude, mütside ja portfellide merre. Korotkov lendas nagu välk trepist üles ja peatus korraks 
kõheldes ukse taga, milleloli kaks silti. Üks roheline, kuldtähtedega, vanas kirjaviisis: «Pepinjeeride 
dortuaar», teine valge, mustade tähtedega, uues kirjaviisis: «Varpeavalkantsül». Hea õnne peale hüp- 
pas Korotkov sellest uksest sisse ja nägi hiiglasuuri klaaspuure ja palju blonde naisterahvaid, kes 
jooksid puuride vahet. Korotkov avas esimese klaasukse ja nägi sinise ülikonnaga meest. Mees 
külitas laual, telefonitoru kõrva ääres, ja naeris lõbusalt. Teises osakonnas olid laual Seller-Mih- 
hailovi «Kogutud teosed», teoste kõrval aga kaalus üks vana naine, rätik peas, haisvat kuivatatud 
kala. Kolmandast osakonnast kostis ühtlane plagin ja tilin - seal kirjutasid ja naersid kuue 
kirjutusmasina taga kuus heledapäist pärlhambulist näitsikut. Viimase vaheseina taga oli suur kõhu- 
kate sammastega ruum. Sealt lõi vastu kõrvulukustav kirjutusmasinate ragin ja paistis terve peade 
meri - naisi ja mehi, aga Kalsonerit nende seas ei olnud. Nõutu ja segane Korotkov peatas esimese 
ettejuhtuva naisterahva, kes temast mööda jooksis, peegel käes. 

«Ega te ei ole Kalsonerit näinud?» 
Korotkovi süda võpatas rõõmust, kui naine suuri silmi tehes vastas: 
«Jah, aga ta läks just praegu minema. Ehk saate veel kätte. » 

Korotkov jooksis läbi sammassaali sinnapoole, kuhu läikivate punaste küüntega valge käeke 
näitas. Ta traavis läbi saali, jõudis hämarasse kitsukesse trepikotta ja nägi valgustatud lifti ammuli 
suud. Tal läksid jalad nõrgaks: sain ometi kätte. . . ja juba kadusid nelinurkne tekiriidest selg ning 
must läikiv portfell lifti lõugade vahele. 

«Seltsimees Kalsoner,» karjatas Korotkov ja tardus paigale. Trepikojas hakkasid hulganisti 
tantsima rohelised rõngad. Klaasukse ette langes võre, lift nõksatas liikvele ja nelinurkne selg 
pöördus ning muutus vägilaserinnaks. Kõik, kõik oli Korotkovile tuttav: hall frentš, ja müts; ja 

portfell, ja nööpsilmad. See oli Kalsoner, ainult et pika, rinnuni ulatuva lokkis assüüria habemega 
Kalsoner. Korotkovi peas tärkas sedamaid mõte: «Habe kasvas tal selle ajaga, kui ta sõitis 
mootorrattal ja tuli trepist üles - mis see küll tähendab?» Ja kohe tärkas teine: «See on võltshabe - 
mis see siis tähendab?» 

Kalsoner aga hakkas samal ajal võre kurku vajuma. 

Kõigepealt kadusid jalad, siis kõht, siis habe ja kõige viimaks silmad ning suu, mis hüüdis maheda 
tenorihäälega: «Hilja, seltsimees, tulge reedel!» 
«Hääl on ka külge kleebitud,» tuksatas mõte Korotkovi pealuus. Paar sekundit huugas pea 
talumatult, siis aga ütles ta endale, et ükski nõiavemp ei tohi teda peatada, et peatus on surm, ja 
hakkas lifti poole minema. Läbi võre paistis trossi otsas kerkiv katus. Nurga tagant astus välja rauge 
kaunitar, sädelevad kivid juustes, puudutas õrnalt Korotkovi kätt ja küsis: 
«Seltsimees, kas teil on süda haige?» 
«Ei, oh ei, seltsimees,» ühmas Korotkov rabatult ja tahtis võre juurde astuda, «ärge segage mind.» 


«Minge Ivan Finogenovitši juurde, seltsimees,» ütles kaunitar kaastundlikult, sulgedes Korotkovil 
tee. 
«Ma ei taha!» hüüdis Korotkov nutuselt. «Seltsimees, mul on kiire! Mis te teete?» 
Aga naine jäi kindlaks ja kaastundlikuks. 

«Pole midagi parata, te teate isegi,» ütles ta ega lasknud Korotkovi kätt lahti. Lift peatus, sülitas 
välja ühe portfelliga mehe, võre sulgus ja lift hakkas jälle allapoole liikuma. 

«Laske lahti!» kiunatas Korotkov, rapsas käe vabaks jall tormas vandudes marmortrepist alla. Kui 
ta alumisele korrusele jõudis, kusjuures ta pidi trepil äärepealt pikali jooksma pika, tanukesega 
vanamuti, kes risti ette lõi, nägi ta hiiglasuurt klaasseina, mille kohaloli sinine hõbetähtedega silt 
«Korrapidajad klassidaamid» ja selle all tindiga kirjutatud sedel: «Teadete büroo». Pöörane õudus 
valdas Korotkovi: seina taga vilksatas selgesti Kalsoner. Endine, kohutav, puhtaks kaabitud lõuaga 
Kalsoner. Ta möödus õige lähedalt, ainult õhuke klaas oli tema ja Korotkovi vahel. Püüdes 
igasuguseid mõtteid eemale peletada, kahmas Korotkov säravast vasklingist kinni ja raputas seda, 
aga see ei andnud järele. 

Hambaid kiristades sikutas ta veel kord hiilgavat vaske, 

ja nägi alles nüüd ahastades tillukest silti: «Sissepääs 6. trepikoja kaudu.» 

Kalsoner vilksatas veel korraks ja kadus mustendavasse orva. 

«Kus on kuues? Kus on kuues?» hüüdis Korotkov kuhtunud häälega. Möödaminejad kargasid 
võpatades temast eemale. Avanes väike külguks, ja sealt tuli välja siniste prillidega ja lüstriinkuuega 
mehike, tohutu nimekiri käes. 

Ta vaatas Korotkovile üle prillide otsa, muigas ja maigutas suud. 

«Mis? Ikka veel käite siin?» posises ta, «ilmaasjata, jumala eest! Te kuulake vanema inimese 

juttu, ärge enam tulge! Ma tõmbasin teid juba maha. Hihii!» 

«Kustkohast?» jahmatas Korotkov. 

«Hii. Kustkohast, nimekirjast muidugi! Siuhti pliiatsiga, ja valmis, hihii!» kihistas van-mees 
magusalt. 

«Kuulge. Kust te üldse teate, kes ma olen?» . «Hii! Olete teie aga naljamees, Vassili Pavlovitš!» 
«Mina olen Varfolomei Petrovitš,» ütles Korotkov ja katsus oma külma higist laupa. 

Hetkeks kadus muie kohutava vanamehe näolt. 

Ta uuris nimekirja ja pidas kuivetu sõrme pika küünega järge. 

«Mis te mind narrite? Näete - V. P. Kolobkov.» 

«Mina olen Korotkov,» hüüdis kärsitult Korotkov. 

«Ma ütlesingi: Kolobkov,» haavus vanamees. «Ja siin on ka Kalsoner. Mõlemad on üle viidud ja 
Kalsoneri kohale tuleb Tšekušin.» 

«Mis?.. .» hüüdis Korotkov, uskumata oma kõrvu. «Kas Kalsoner löödi minema?» 

«Just nii. Ühe päeva saigi ülemust mängida, ja juba tehti tuul alla.» 

«Issand,» hõiskas Korotkov, «ma olen päästetud! Ma olen päästetud!» Ja andmata endale aru, mis 
ta teeb, surus ta vanamehe kondist, küüsilist kätt. Mehike muigas. Silmapilguks tuhmus Korotkovi 
rõõm. Vanamehe sinistes silmaklaasides vilksatas nagu kummaline kahjurõõm. Kummaline oli ka 
tema naeratus, mis paljastas sinakad igemed. Aga kohe peletas Korotkov oma kõhedustunde ja 
hakkas õhinal arutama: 

«Ühe sõnaga, ma peaksin siis kohe Tulmatti jooksma?» 
«Tingimata,» kinnitas vanamees, «siin ongi kirjas — 

Tulmatti. Aga enne andke oma raamat, ma teen sinna väikese märkuse.» 
Korotkov pistis käe taskusse, läks näost kahvatuks, katsus teist taskut, läks veel kahvatumaks, 


patsutas püksitaskuid ja sööstis kõrvulukustava kisaga trepist üles, vahtides jalge ette maha. Inimesi 
teelt tõugates lendas ta meeleheitel päris üles, lootes näha kalliskividega kaunitari, aga nägi, et 
kaunitar oli muutunud inetuks poisinagaks. 
«Kuule, poiss!» kargas Korotkov tema juurde. «Mu kollane rahakott. . .» 
«See pole tõsi,» vastas poiss tigedalt, «mina pole võtnud, nad valetavad!» 
«Ei, kulla sõber, ma ei räägi sellest. . . mitte et sina. . . aga dokumendid!» 
Poiss vahtis teda altkulmu ja pistis äkki jämeda häälega töinama. 
«Jumal, jumal Küll!» ahastas Korotkov ja tormas tagasi vanamehe juurde. . 
Aga kui ta alla jõudis, ei leidnud ta vanameest. Vanamees oli kadunud. Korotkov sööstis väikese 
«ukse juurde, raputas linki. Aga uks oli lukus. Ja hämaras ruumis oli tunda kerget väävlivingu. 
Mõtted lõid Korotkovi peas virru, siis kargas välja uus mõte: «Tramm!» Talle meenus äkki 
selgesti, kuidas kaks, noormeest teda trammis trügisid, üks neist oli kõhn ja tal olid mustad, otsekui 
külgekleebitud vurrud. 
«Oh, häda, häda!» pomises Korotkov, «oli seda õnnetust veel vaja?» 
Ta tormas välja, jooksis tänavanurgani, keeras põiktänavasse ja peatus näotu välimusega madala 
maja ees. Kõõrdsilmne ja sünge hall mehevolask küsis kuhugi kõrvale vaadates: 
«Kus sa trügid?» 
«Ma olen Vee Pee Korotkov, kellel just praegu varastati dokumendid, seltsimees... Viimaseni... 
Mind võidakse kinni võtta. . .» 
«Ilma pikema jututa,» noogutas mees trepilt. 
«Nii et lubage. . .» 
«Las tuleb Korotkov isiklikult.» 
«Aga, seltsimees, mina olengi Korotkov.» 
«Näita pass ette!» 
«See varastati mul ju ära,» oigas Korotkov, just prcregu varastati, seltsimees, üks vurrudega 
NOOFMEES. . .» 

«Vurrudega? See oli siis Kolobkov. Kindlasti tema. Ta töötab praegu just meie rajoonis. Sa mine 
käi teemajad läbi!» 
«Ma ei saa, seltsimees,» halises Korotkov, «ma pean Tulmatti Kalsoneri juurde minema. Laske mind 
sisse!» 
«Too tõend, et on varastatud.» 
«Kellelt?» 
«Majavolinikult. » 
Korotkov keeras ringi ja pistis mööda tänavat jooksma. «Kas Tulmatti või majavalitsusse?» arutas ta 
mõttes, «majavalitseja võtab hommikuti vastu, niisiis Tulmatti.» 

Aga samal hetkel lõi kell taamal punase.s tornis neli pauku ja sedamaid valgus igast uksest 
portfellikandjaid välja tänavale. Hämardus juba ja taevast sadas lumelörtsi. 

«Hilja,» mõtles. Korotkov, «tuleb koju minna.» 


VI Esimene öö 


Tabaluku küljes valendas sedel. Korotkov luges selle pimedas läbi. 


«Kallis naaber! 
Sõidan Zvenigorodi ema juurde. Kingin veini teile. Jooge terviseks - keegi seda ei osta. Pudelid on 
nurgas. 


Teie A. Paikova.» 


Korotkov muigas kibedalt, kolistas natuke aega tabaluku kallal, tassis kahekümne korraga kõik 
pudelid, mis olid koridori nurka jäetud, oma tuppa, pani lambi põlema ja viskus täies riides, soni 
peas ja palitu seljas, voodisse. Ta jäi ligi pooleks tunniks nagu lummatult tihkjasse videvikk.u 
sulavat Cromwelli pilti vahtima, kargas siis püsti, ja teda tabas äkki märatsushoog. Ta kahmas soni 
peast, virutas nurka, p.ühkis ühe käeliigutusega tikupakid põrandale ja hakkas neid puruks sõtkuma. 

«Säh! Säh! Säh!» ulgus ta ja trampis raginal nende pagana tooside peal, mingi uduse kujutlusega, 
et ta trambib Kalsoneri pea peal. 

See munakujuline pea tõi talle aga äkki silme ette haberneta ja habemega näo, ja Korotkov jäi 
seisma. 
«Kuidas see võimalik on?» sosistas ta ja tõmbas käega 

üle silmade, «mis see tähendab? Mis ma siin seisan ja jamelen, kui asi on tegelikult õudne? Ega tal 
siis ometi kahte nägu ei ole?» 

Hirm roomas mustendavatest akendest tuppa, ja Korotkov tõmbas kardinad ette, et mitte aknaid 
näha. Aga see ei aidanud. Kaks nägu, kord habemega, samas jälle habemeta, ujus ikka kuskilt 
nurgast välja ja välgutas rohekaid silmi. Lõpuks ei pidanud Korotkov enam vastu, tal oli tunne, et ta 
pea lõhkeb sellest pingest, ja ta puhkes vaikselt nutma. 

Kui ta oli tükk aega nutnud ja tal veidi kergem hakkas, sõi ta eelmise päeva libedaid kartuleid ja 
nuttis siis veel natuke, juureldes jälle selle neetud mõistatuse kallal. 

«Kuulge. ..» pomises ta äkki, «mis ma nutan, kui mul on veini!» 

Ta jõi ühe sõõmuga pool teeklaasi ära. Magus vedelik mõjus juba viie minuti pärast - vasak 
meelekolit hakkas talumatult tuikama, ja seda rohkem vaevas Korotkovi iiveldamapanev, kõrvetav 
janu. Ta jõi kolm .klaasi vett, unustas peavaluga Kalsoneri hoopis, kiskus oiates riided seljast ja 
vajus piinatult silmi pööritades voodisse. «Oleks püramidoonigi. . . » sosistas ta veel tükk aega, kuni 
heitlik uni ta peale halastas. 


VII Orel ja kass 


Järgmisel hommikul kell 10 keetis Korotkov kiiruga teed, jõi poolvägisi veerand klaasi, ja tundes, 
et ees seisab raske ning väsitav päev, pani oma toaukse lukku ja jooksis üle udusse mähkunu, märja 
asfalteeritud õue. Hoovimaja uksel oli silt: «Majavolinik.» Korotkovi käsi sirutas juba kella andma, 
kui ta silmad märkasid sedelit: «Surmajuhtumi tõttu tõendeid välja ei anta.» 

«Issand küll,» ohkas Korotkov tusaselt, «üks äpardus teise otsa!» Ja lisas: «Dokumendid jäävad 
siis pärastiseks, nüüd aga kohe Tulmatti! Vaatame, mis seal on. Võib-olla on Tšekušin juba tagasi.» 

Kuna raha oli viimse kopikani ära varastatud, kõmpis Korotkov jala Tulmatti, läks läbi vestibüüli 
ja seadis sammud otseteed kanseleisse. Kantselei lävel jäi ta seisma ja ta suu vajus ammuli. 
Peeglisaalis ei olnud ühtegi tuttavat 

nägu. Ei Drozdi, ei Anna Jevgrafovnat - mitte kedagi. Laudade taga istusid kolm täiesti ühesugust 
helehalli ruudulise ülikonnaga blondi habemeta noormeest, kes ei meenutanud mitte vareseid 
telefonitraadil, vaid Aleksei Mihhailovitši kolme jahikulli, ja üks unistava pilgu ning bril- 
jantkõrvarõngastega näitsik. Noormehed ei vaadanud Korotkovi poolegi, kirjutasid kibinal 
arveraamatutesse, näitsik aga tegi Korotkovile silmi. Kui Korotkov talle kohmetult vastu naeratas, 
muigas näitsik põlglikult ja pööras pea ära. «Imelik,» mõtles Korotkov ja läks lävel komistades 


kantseleist välja. Oma toa ukse taga kõhkles ta natuke, ohkas, vaadates vana armast silti «Asjaajaja», 
avas siis ukse ja astus tuppa. Ning sedamaid lõi Korotkovil silme ees virvendama ja põrand hakkas 
jalge all kõikuma. Ei keegi muu kui Kalsoner istus Korotkovi laua taga, küünarnukid õieli, ja laskis 
sulel meeletu kiirusega lennata. Tema rinnal voogas läikiv lokkis habe. Korotkovil jäi hing kinni, kui 
ta nägi seda lakitud kiilaspead rohelise kalevi kohal. Kalsoner katkestas esimesena vaikuse. 
«Mida te soovite, seltsimees?» Kudrutas ta kõrgel kurguhäälel. 
Korotkov niisutas kramplikult huuli, ahmis oma kiitsaka rinnakorvi õhku täis ja ütles vaevu 
kuuldavalt: 
«Khn. .. mina. .. olen siinne asjaajaja. .. See tähendab.. nojah, kui te ehk mäletate käskkirja. . .» 
Kalsoneri näo ülemine pool muutis järsult oma ilmet. Ta heledad kulmud kerkisid imestunult ja 
laup tõmbus kortsu. 
«Vabandust,» ütles ta viisakalt, «siinne asjaajaja olen mina.» 
Korotkov kaotas ajutiselt kõnevõime. Kui ta sellest üle sai, pomises ta üksisõnu: 
«Kuidas nii? Eile, see tähendab? Ah nojah. Palun vabandust. Ma ajasin segi. Vabandust!» 
Ta taganes uksest välja. Koridoris küsis ta endalt kähinal: 
«Korotkov, tuleta meelde, mis kuupäev täna on!» 
Ja vastas ise: 
«Teisipäev, st. reede. Tuhat üheksasada.» 
Siis pööras ta ringi, ja samas särasid talle elevandiluuvärvi pealaelt vastu kaks koridorilampi ja 
Kalsoneri habemetu nägu varjas tema silme eest kõik muu. 
«Ahaa!» kõmatas vaskpott ja Korotkovil jooksis külm 

judin üle selja, «ma juba ootasin teid. Väga tore. Väga rõõmustav.» 


Nende sõnadega astus ta Korotkovile vastu ja surus ta kätt, nii et Korotkov jäi ühe jala peale 
seisma nagu toonekurg. 

«Koosseisuga on nüüd asi klaar,» hakkas Kalsoner parinal ja tähtsalt seletama. «Kolm poissi on 
seal,» näitas ta kantselei uksele, «ja Manetška muidugi ka. Teie minu abi, Kalsoner asjaajaja. Vanad 
peksin kõik minema. Ka selle idioodi Panteleimoni. Mul on andmeid, et ta oli «Alpi Roosi» lakei. 
Mina jooksen praegu osakonda, teie kirjutage vahepeal Kalsoneriga aruanne kõigi nende kohta ja 
eraldi veel selle, mis ta nüüd oligi. .. selle Korotkovi kohta. Te olete muuseas selle kaabakaga natuke 
sarnane. Ainult et temal oli silm sinine.» 

«Mina. Ei,» ütles Korotkov vankuvi jalu ja ta lõug vajus ripakile, «ma ei ole kaabakas. Mul 
varastati dokumendid ära. Viimaseni.» 

«Kõik?» karjus Kalsoner. «Tühi asi! Seda parem.» 

Ta haaras õhku ahmival Korotkovil käest kinni ja pistis temaga koridori mööda jooksma, tiris ta 
pühasse paika - oma kabinetti, tõukas pehmesse nahktooli istuma ja istus ise laua taha. Korotkovil 
kõikus ikka veel põrand jalge all, ta tõmbus kössi, sulges silmad ja pomises: «Kahekümnes oli 
esmaspäev, tähendab teisipäev, kahekümne esimene. Ei. Mis ma sonin? Kahekümne esimene aasta. 
Väljaminev kiri nr. 0,15, allkirja koht, tiree, Varfolomei Korotkov. See tähendab mina. Neljapäev, 
reede, laupäev, pühapäev, esmaspäev, teisipäev; kesknädal. Kesknädal algab k-ga ja kolmapäev 
algab k-ga, ja reede... reee... algab e-ga nagu 
esmaspaev .. .» š 

Kalsoner viskas kähku paar sõna paberile, lõi templi peale Ja torkas tõendi Korotkovile pihku. 
Samal hetkel hakkas telefon raevukalt tirisema. Kalsoner kahmas toru ja karjus: 

«Ahah! Jah. jah. Ma tulen kohe.» 
Ta kargas nagi juurde, haaras oma mütsi, vajutas selle pähe ja kadus ukse taha, hüüdes veel üle õla: 
«Oodake mind Kalsoneri juures!» 


Korotkovil läks silme ees mustaks, kui ta luges, mis templiga paberile oli kirjutatud: 
«Käesoleva tõendi esitaja on tõesti minu abi sm. Vassili Pavlovitš Kolobkov, mis on tõesti tõsi. 
Kalsoner.» 

«Ooh!» ägas Korotkov, pillates paberi ja mütsi põrandale, «mis see kõik ometi tähendab?» 

Samal hetkel kääksatas uks ja Kalsoner tuli tagasi, habe ees. 
«Kas Kalsoner laskis juba jalga?» küsis ta peenikese, maheda häälega. 
Maailm pimenes.. 
«Oo-=?0-oh. . .!» pistis Korotkov ulguma, suutmata kauem seda piina taluda, ja kargas, hambad 
irevil, Kalsoneri poole. Kalsoneri nägu läks koledast hirmust kaameks. Ta taganes räntsti vastu ust, 
kukkus uksest välja koridori, kükitas kabuhlrmus maha, aga kargas kohe jälle püsti ja pistis jooksma, 
karjudes ise: 
«Käskjalg! Käskjalg! Appi!» 
«Oodake, oodake! Ma palun teid, seltsimees...» hüüdis Korotkov toibudes ja tormas talle järele. 
Kantselelst kostis mürtsatus ja jahikullid kargasid nagu käsu peale püsti. Näitsiku unistav pilk ehmus 
kirjutusmasina tagant lendu. 
«Hakkavad laskma!» karjatas ta hüsteeriliselt. 
Kalsoner sööstis vestibüüli, kus seisis orel, vaatas korraks ringi, kuhu joosta, ja pistis siis jälle 
punuma, tegi järsu käänaku ning kadus oreli taha. Korotkov tormas talle järele, libises Ja oleks 
arvatavasti oma pea vastu trepi käsipuud lõhki löönud, kui poleks olnud hiiglasuurt kõverat musta 
vänta, mis oreli kollasest küljest välja ulatus. Korotkovi palituhõlm jäi selle taha, vana rabe riie 
kärises sirinal katki ja Korotkov vajus pehmelt külmale põrandale. Külguks oreli taga langes 
Kalsoneri järel paukudes kinni. 
«Jumal...» alustas Korotkov, kuid edasi ta enam ei saanud. 
Päratu suurest tolmuste vaskviledega kastist kostis imelik hääl, otsekui oleks teeklaas katki 
kliratanud, siis tol must. korisev mühatus, imelik kromaatiline kägin ja mitu kellalööki. Seejärel 
kõlas mažoorne akord reibas täisvereline helirida, ja kolmekordne kollane kast hakkas mängima, 
pöörates pahupidi oma sisemuses hangunud helilade meid. 


Ja mühas linnas mässav tuli... 


Musta ukseruutu ilmus järsku Panteleimoni kahvatu nägu. Möödus hetk, ja temaga toimus imepärane 
muutus. Ta silmades süttis võidukas sära, ta ajas rinna ette, lõi pa- 

rema käega üle vasaku, nagu heidaks ta käsivarrele nähtamatu salvrätiku, tõusis varvastele ja libises 
küljetsi nagu.1 priipassihobune diagonaalis trepist üles, peopesad kaardus, nagu oleks tal kandik 
käes. 


Suits mattis Moskva jõe veed... 

«Mis ma nüüd tegin?» kohkus Korotkov. 

Masin oli esimesed hangunud vood läbi kündnud ja hoo, sisse saanud, ning nüüd kaikusid Tulmati 
tühjad saalid tuhandehäälsest möirgamisest ja kirikukellade helinast. 


Ja Kremli müüri peale tuli... 


Läbi undamise, mürina ja kellahelina kostis autopasunaj hääl, ja sedamaid astus paraaduksest sisse 


Kalsoner - habemeta, kättemaksuhimuline ja julm Kalsoner. Võikas lillas kumas hakkas ta trepist 
üles minema. Korotkovil tõusid juuksed püsti, ta kargas jalule, sööstis orelitagusest külguksest välja, 
keerdtrepist alla ja üle prügitatud hoovi tänavale, Nagu ajujahil kihutas ta mööda tänavat, kuuldes, 
kuidas selja taga kumedalt mürtsub «Alpi Roosi» hooone: 


Üks hallis mundrikuues mees. 


Tänavanurgal püüdis voorimees meeletult piitsa keerutades oma kronu liikuma saada. 
«Issand jumal,» puhkes Korotkov nutma, «jälle tema! Mis see ometi tähendab!» 

Voorimehe kõrvale sõiduteele kerkis nagu maa alt habemega Kalsoner, hüppas troskasse ja hakkas 
voorimeest rusikatega selga taguma, piiksudes ise peenikese häälega: 
«Kihuta! Kihuta, saatanahing!» 
Hobune rapsas paigast, lõi korra takka üles ja pani põletavate piitsahoopide all traavima, nii et tänav 
mürises. Läbi voolavate pisarate nägi Korotkov, kuidas voorimehel lendas lakk-kübar peast ja selle 
alt tuiskasid lendu paberrahad. Jõnglased tormasid huilates neid püüdma. Voorimees vaatas tagasi ja 
sikutas meeleheitlikult ohje, aga Kalsoner võmmis teda selga nagu pöörane ja karjus: 
«Lase edasi! Lase edasi! Ma maksan kinni!» 
Vporimees röögatas meeleheitel: 1 
«Ah, teie ausus, saagu mis saab!» andis hobusele piitsa ja kadus kogu täiega nurga taha. 

Korotkov vaatas ahastades halli taevast, mis üle ta pea kihutas, vankus jalul ja karjatas haledalt: 
«Aitab! Nii ma seda ei jäta! Ma paljastan ta.» 

Ta hüppas ja klammerdus trammi uksekäeraua külge. 

Tramm loksutas teda oma viis minutit ja viskas üheksakorruselise rohelise hoone ees maha. 
Korotkov jooksis vestibüüli, pistis pea läbi puust vaheseinas oleva nelinurkse augu ja küsis 
hiiglasuurelt siniselt teekannult: 

«Kus on kaebuste büroo, seltsimees?» 

«8. korrus, 9. koridor, korter 41, tuba 302,» vastas teekann naisehäälega, 

«8., 9., 41, kolmsada. :. kolmsada. .. mis see nüüd oli .. . 302,» pomises Korotkov laiast trepist 
üles joostes, «8., 9., 8" stopp, 40. ei, 42. ei, 302,» halas ta, «issand, juba meelest läinud. :. jah, 40, 
nelikümmend. . .» 

8. korrusel möödus ta kolmest uksest, nägi neljandal musta numbrit «40» ja astus päratu suurde, 
kahe aknareaga sammassaali. Saali igas nurgas seisis suur paberirull ja põrandal vedeles paksult 
täiskirjutatud paberilipakaid. Kaugemal terendas väike kirjutusmasinalaud, mille taga istus 
käsipõsakil kullakarva naine ja nurrus vaikselt laulda, Korotkov vaatas nõutult ringi ja nägi, kuidas 
sammaste tagant poodiumilt astus vägeval sammul alla valge pikkkuuega mehemürakas. Tal oli 
marmorkahvatu nägu ja pikad hallikirjud vuntsid. Haruldaselt viisaka elutu kipsnaeratusega astus 
mees Korotkovi juurde, surus tal õrnalt kätt ja ütles kandu kokku lüües: 

«Jan Sobieski.» 

«On see võimalik?. .» ei uskunud Korotkov oma kõrvu. Mees naeratas lahkelt, 

«Jah, kujutage ette, paljud imestavad,» hakkas ta valede sõnarõhkudega rääkima, «aga ärge arvake, 
seltsimees, et mul selle röövliga midagi ühist on! Oh ei! Kurb kokkusattumus, muud midagi. Ma 
juba esitasin avalduse uue nime saamiseks - Sotsvosski. See on palju ilusam ja pole nii ohtlik. 
Muuseas, ega ma peale ei käi, kui teile ei meeldi,» kõverdas mees haavunult huuli. «Meie leiame 
inimesi ikka. Igaüks on valmis meile tulema.» 

«Oh jumal, mis te nüüd!» hüüatas Korotkov hädiselt, tundes, et ka siin nagu igal pool mujalgi 
sünnib midagi imelikku. Ta vahtis ringi nagu nurkaaetud loom, kartes, et kuskilt ilmub kohe 
nähtavale paljaksaetud lõust ja läikiv munakoor ja lisas siis puiselt: 

«Mul on hea meel, jah, väga hea meel. . .»» Marrnormehe põsed lõid kergelt lapiliseks; ta võttis õrnalt 
Korotkovi käe, talutas ta laua juurde ja ütles: 

«Ka minul on hea meel. Aga teate, kui piinlik olukord mul ei ole teid isegi kuhugi istuma panna. 
Meid peetakse siin koplis, hoolimata meie tähtsast tööst (ta viipas käega paberirullide poole). 
Intriigid. . . Aga, noh, me saame veel jalad alla, olge mureta. . . Hm... Millega te meid siis lähemal 
ajal rõõmustate?» küsis ta kahvatu Korotkovi käest lahkelt. «Ah jaa, vabandust, andestamatu 
ebaviisakus minu poolt, lubage teid tutvustada,» viipas ta elegantselt kirjutusmasina suunas, 
«Genrietta Potapovna Persimfanss.» 

Otsekohe pistis naine oma külma käe Korotkovile pihku ja mõõtis teda rauge pilguga. 

«Nõnda siis,» jätkas peremees mesiselt, «millega te meid rõõmustate? Följetoniga? Esseedega?» 
venitas ta silmi pööritades. «Te ei kujuta ette, kui hädasti meil neid vaja on.» 

«Halastaja taevas. . . mis see siis on?» mõtles Korotkov nagu läbi udu ja hakkas kramplikult õhku 
ahmides kogelema: 

«Minuga... ee... juhtus midagi õudset. See mees... Ma ei saa aru. Ärge jumala pärast, arvake, et see 
on hallutsinatsioon. .. Khm... ha-kha... (Korotkov katsus kunstlikult naerda, aga see ei.läinud tal 
korda.) Ta on elus Uskuge mind. .. Aga maei saa millestkiaru, kord on ta habemega, sealsamas jälle 
ilma habemeta. Ma lihtsalt ei saa aru. .. Ja häält muudab... Peale selle varastati mul kõik dokumendid 
ära, viimaseni, ja majavolinik suri just nagu kiuste ära. See Kalsoner .. .» 

«Seda ma arvasin,» hüüdis peremees, «jälle nemad?» «Oh, issand, no muidugi,» vastas naine, «ah, 
need õudsed Kalsonerid! » 

«Teate,» hakkas peremees ärritatult seletama, «tema pärast ma istungi siin paljal põrandal. Jah, 
palun väga! Noh, mida taipab tema ajakirjandusest? . ..» haaras peremees Korotkovil nööbistkinni. 
«Olge nii kena ja öelge, mida ta taipab? Ta oli siin ainult kaks päeva, ja ma olen surmani ära 
piinatud. Aga kujutlege, missugune õnn! Ma läksin Fjodor Vassiljevitši juurde, ja Fjodor Vassiljevitš 
koristas ta lõpuks ära. Ma nõudsin kategooriliselt: kas mina või tema! 

Ta viidi üle mingisse Tulmatti või kurat teab kuhu. Las kopitab seal oma tikkude otsas! Aga mööbel, 
mööbli jõudis Ta ikkagi sellele neetud büroole anda! Viimase kui asja. 


28 

Mis te selle kohta ütlete? Mille peal ma nüüd kirjutama hakkan, lubage küsida! Mille peal teie 
kirjutama hakkate? Sest ilma igasuguse kahtluseta jääte te meile, kallls sõber (peremees võttis 
Korotkovil ümbert kinni). Imeilusa Louis XIV stiilis atlassmööbli sokutas see nadikael suli kombel 
sellele totrale büroole, mis nagunii täna-homme laiali pekstakse.» 

«Mis büroole?» küsis Korotkov hääletult. 

«Ah, see kaebuste büroo või mis ta on,» ütles peremees nördinult. 

«Mis?» hüüdis Korotkov. «Mis? Kus see asub?» 

«Seal,» vastas peremees imestunult ja näitas näpuga põrandale. Korotkov kõõritas veel viimast korda 
juhmil pilgul valget kuube ja oli juba järgmisel hetkel koridoris. Veidi aru pidanud, tormas ta 
vasakule, otsides allaviivat treppi. Viis minutit jooksis ta mööda koridori, lastes end juhtida selle 
tujukaist käänakuist, ja viie minuti pärast oli ta samas paigas, kust ta oli jooksma hakanud. Tuba nr. 
40. 

«Kurat võtaks!» ahastas Korotkov, tammus natuke aega koha peal ja jooksis siis paremale: 5 
minuti pärast oli ta jälle samas paigas. Nr. 40. Ta tõmbas ukse lahti, kargas saali ja nägi, et saal on 
tühi. Ainult kirjutusmasina valged hambad naeratasid sõnatult. Korotkov jooksis sammaste juurde ja 
nägi seal peremeest, kes seisis nüüd solvunud näoga pjedestaalil ega naeratanud enam. 

«Vabandage, et ma jumalaga ei jätnud. ..» alustas Korotkov ja jäi äkki vait. Peremees seisis seal ilma 
kõrva ja ninata Ja tal oh vasak käsi ara murtud. Korotkov taganes ja tormas uuesti koridori, külm 


higi otsa ees. Siis avanes vastasseinas nähtamatu salauks ja sealt tuli välja pruuni Ikortsus näoga 
vanaeit, tühjad ämbrid kaelkookude otsas. 
«Vanaema!» 'hüüdis Korotkov viimases hädas, «kus büroo on?» 

«Ei tea, pojake, ei tea, kullapai,» vastas vanaeit, «mis sa ennast ilmaaegu vaevad, kallike, ega sa'i 
leia! Mõtle ise kümnekordne maja.» 

«Uuh. .. sa 1011,» kisendas Korotkov, hambad ristis, ja ihüppas uksest sisse. Uks langes tema. selja 
taga kinni ja Korotkov oli nüüd umbses, pimedas, ühegi väljapääsuta ruumis. Vastu seinu tormates ja 
neid küüntega kraapides, nagu maa alla maetud kaevur, sattus ta lõpuks heledama laigu peale, kust 
pääses välja mingile trepile. Tulist jalu hakkas ta trepist alla jooksma. Alt kostsid vastutulevad 

sammud. Tuikav ängistus pitsitas Korotkovi südant, ja te aeglustas sammu. Veel hetk - ja nähtavale 
ilmus läikb nokkmüts, vilksatasid hall tekiriie ja pikk habe. Korotko, vankus ja haaras trepikäsipuust 
kinni. Nende pilgud kohtusid ja mõlemad pistsid hirmu ja valu pärast kimedal ulguma. Korotkov 
taandus tagurpidi trepist üles, Kalsoner taganes surmahirmus trepist alla. 

«Oodake,» ägises Korotkov, «üks silmapilk... seletage mulle.. .» 

«Appi!» röögatas Kalsoner, vahetades peenikese hääl, oma esialgse vaskse bassi vastu. Ta 
vääratas ja kukkus nii et kukal kõmatas vastu trepiastmeid. Hoop mõjus. Hiilgavate roheliste 
silmadega mustaks kassiks muutudes kargas ta üles, sööstis välkkiiresti ja sametpehmelt üle trepi 
platvormi, tõmbas küüru selga, hüppas aknalauale jc kadus klaasikildude ja ämblikuvõrkude vahele. 
Korotkovi aju mähkus valgesse uttu, aga see hajus kohe ja saabus haruldane selgus. 

«Nüüd ma saan aru,» sosistas Korotkov ja hakkas vaikselt kihistama, «ahah, selge. Vaat milles on 
asi. Kassid. Kõik on selge. Kassid!» 

Ta naeris -ikka valjemini ja valjemini, kuni kogu trepikoda vastu kajas. 


VIII Teine öö 


Videvikus jõi seltsimees Korotkov voodis baikatekil istudes ära kolm pudelit veini, et kõike 
unustada ja rahuneda. Nüüd lõhkus kogu pea valutada: parem ja vasak meelekoht, kukal ja isegi 
silmalaud. Maopõhjast tõusis kerge iiveldus, lainetas rinde all, ja kahel korral oksendas sm. 
Korotkov pesukaussi. 

«Ma tean, mis ma teen,» sosistas Korotkov jõuetult, pt. põlvede vahel, «homme katsun ma temast 
eemale hoida. Aga kuna ta igal pool ringi jõlgub, siis ma jään passima kas mõnes põiktänavas või 
umbtänavas. Las läheb rahulikult mööda! Ja kui ta hakkab mind taga ajama, siis lasen jalga. Ei tema 
järele jõua. Mine aga oma teed! Ma ei tahagi enam Tulmatti tagasi tulla. Jumal sinuga! Ole juhataja 
või asjaajaja või mõlemad korraga, ja trammirahasid ma ka ei taha. Saan ilmagi läbi. Peaasi, jäta 
mind rahule! 

Ole kass või ära ole, ole habemega või ilma habemeta — ela sina omaette, ja mina elan omaette. Ma 
otsin endale uue koha ja töötan seal vaikselt ja vaguralt. Ei puutu mina kedagi ja ei puutu keegi 
mind. Ja mingisugust kaebust ma sinu peale ei esita. Homme hangin endale veel ainult dokumendid, 
ja lõpp.. .» A 

Kuskil hakkas kell vaikselt lööma. Pimm... pomm... «Pestruhhinite korteris,» mõtles Korotkov ja 
hakkas lööke lugema. Kümme... üksteist... kaksteist, 13, 14, 15... 40... 
«Nelikümmend pauku lõi,» muigas Korotkov mõrult ja puhkes jälle nutma. Ja siis pani kirikuviin 
teda jälle kramplikult ja koledal kombel öökima. 

«Kange, oh, kui kange vein!» ohkas Korotkov ja vajus ägades voodisse pikali. Möödus mitu tundi 


ja põlemajäänud lamp valgustas padjal kahvatut nägu ja sassis juukseid. 


IX Masinaõudus 


Ähmane ja imelik sügispäev võttis sm. Korotkovi vastu. Kartlikult trepil ringi vahtides ronis 
Korotkov 8. korrusele, keeras huupi paremale ja võpatas rõõmust. Seinale maalitud käsi osutas 
sildile «Toad 302-349». Päästva sõrme suunas minnes jõudis Korotkov ukseni, milleloli silt «302. 
Kaebuste büroo». Korotkov piilus kõigepealt uksepraost; kas õhk on puhas, ja astus siis tuppa, kus 
istus kirjutusmasina taga seitse naist. Kõheldes läks ta lähima, tõmmu ja brüneti juurde, kummardas 
ja tegi juba suu lahti, aga brünett katkestas teda. Kõigi naiste pilgud puurisid Korotkovi. . 

«Lähme koridori,» ütles brünett järsult ja kohendas krampliku liigutusega soengut. 

«Issaad jumal, jälle, jälle see algab. . .» vilksatas ahastav mõte läbi Korotkovi pea. Ta ohkas 
alistunult. Teised kuus naist hakkasid nende selja taga ärevalt susistama. 

Brünett viis Korotkovi toast välja ja ütles tühjas hämaras koridoris: 

«Te olete õudne ... Ma ei saanud teie pärast öö otsa magada. Olgu, te peate oma tahtmist saama. Ma 
andun teile.» 
Korotkov vaatas tõmmusse näkku, millel oli maikellu- 

kese lõhn, ja suurtesse silmadesse, tõikuuldavale mingi kurguhäälitsuse ega vastanud midagi. 
Brünett heitis pea kuklasse, kiristas kirglikult hambaid, haaras Korotkovil kätest kinni, tõmbas ta 
enda vastu ja sosistas: 

«Miks sa nüüd vaikid, võrgutaja? Ma ei suutnud su mehisusele vastu panna, sa madu! Suudle siis 
mind, suudle ruttu, enne kui keegi kontrollkomisjonist siia jõuab! » 

Jälle kostis Korotkovi kõrist imelik hääl. Ta vaarus, tundis oma huultel midagi magusat ja pehmet, 
ja-hiiglasuured silmaterad läikisid otse tema silmade ees. 

«Ma andun sulle. . .» sosistati talle otse suhu. 

«Ma ei taha,» vastas Korotkov kähedalt, «mul varastati dokumendid ära.» 

«Sedapsi,» kostis äkki selja tagant. 

Korotkov pööras...ringi ja nägi lüstriinkuuega vanameest. «A-ah!» kiljatas brünett, varjas näo kätega 
ja jooksis tuppa. 

«Hii,» ütles vanamees, «imelugu! Mine, kuhu tahad, ikka härra Kolobkov ees! Pagana poiss! Aga 
suudelge pealegi, komandeeringut te ikka välja ei suudle! Mulle, vanamehele, anti, ja mina lähen. 
Jajah!» 

Seda öeldes näitas ta Korotkovile väikest kuivetut trääsa. 

«Ja kaebuse teie peale kirjutan nagunii,» jätkas lüstriin mehike tigedalt, «tingimata. Üleval võtsite 
kolm näitsikut läbi, nüüd on siis järg osakondade käes? See teid muidugi ei liiguta, et nende 
kaitseinglid nüüd nutavad? Nüüd need vaesed neiud halavad, aga võeh, hilja kõik! Ei saa enam neitsi 
au tagasi! Ei saa!» 

Vanamees tiris nutma hakates taskust suure apelsinikollaste õitega ninarätiku ja nuuskas nina. 

«Tahate vanamehe käest kolimiskopikadki ära kiskuda? Mis siis ikka, härra Kolobkov. ..» 
Vanamees vappus nutust ja pillas portfelli maha. «Sähke, sööge! Las parteitu poolehoidja sureb 
nälga... Las kärvab! Paras vanale krantsile! Aga pidage meeles, härra Kolobkov,» muutus vanamehe 
hääl prohvetlikult kalgiks ja hakkas kõmisema nagu kirikukell, «ei saa teil nendest saatanakrossidest 
rõõmu olema! Kurku nad teil kinni jäävad!» Ja vanamees puhkes nüüd suure häälega nutma. 
Korotkov läks hüsteerikasse; endalegi ootamatult hakkas ta äkki jalgadega trampima. 

«Kurat võtaks!» karjus ta ja tema kime hääl kaikus võl 

vide all. «Ma ei ole Kolobkov! Jätke mind rahule! Ma ei ole Kolobkov! Ma ei sõida kuskile! Mitte 
kuskile!» 

Ja ta hakkas endal kaelust rebima. 

Vanamees vajus kössi ja värises hirmust. 

«Järgmine!» kraaksatas uks. Korotkov jäi vait ja kargas tuppa, keeras vasakule, kirjutusmasinatest 
mööda, ja jäi sinise ülikonnaga tüseda, elegantse, valgetverd mehe ette seisma. See noogutas 
Korotkovile ja ütles: 

«Lühemalt, seltsimees! Üks-kaks-kolm! Poltaava või Irkutsk?» 

«Mul varastati dokumendid ära, jah varastati,» teatas salkus Korotkov metsiktilt ringi vahtides, «ja 
kass kargab ringi. Kuidas ta tohib! Ma pole eluilmas kakelnud, need olid tikud! Tal pole õigust mind 
jälitada. Mis see loeb, et ta on Kalsoner! Mul varastati do .. .» 

«Ah, see on tühi asi!» vastas sinise ülikonnaga mees, «meilt saate mundri, särgid ja linad. Kui 
Irkutskisse, siis ka veel pruugitud kasuka. Otsustage kähku!» 

Võti kilatas lukuaugus, mees tõmbas sahtli lahti, vaatas sisse ja ütles lahkelt: 

«Paluks väga, Sergei Nikolajevitš!» 

Sedamaid vaatasid saarepuust sahtlist välja kammitud linakollane pea ja vilavad sinised silmad. 
Seejärel siugles maona püsti kael, tärgeldatud krae krudises, nähtavale ilmusid pintsak, käed, püksid, 
ja hetke pärast hüppas eeskujulik sekretär «tere hommikust» piiksudes laua punasele kalevile. Ta 
raputas end nagu veest tulnud koer, hüppas maha, kohendas mansette, tõmbas taskust täitesulepea ja 
kukkus kirjutama. 

Korotkov põrkas eemale, sirutas käe ja kaebas nutuselt: 

«Vaadake, vaadake, ta ronis lauasahtlist välja! Mis see siis tähendab? . . .» 

«Aga muidugi,» vastas sinine ülikond, «ta ei või seal ju päev läbi kükitada! Aeg jookseb. Töö 

ootab. Kronometraaž.» . 

«Aga ometi? Aga ikkagi?» halises Korotkov. 

«Oh issand,» sai sinise ülikonnaga mees kurjaks, «ärge viitke aega, seltsimees!» 

Ukse vahele ilmus brünett naise pea ja hüüdis rõõmsa õhinaga: 

«Ma saatsin ta dokumendid juba Poltaavasse. Mina sõidan ka temaga kaasa. Mul elab tädi Poltaavas 
43. laius- ja 5. pikkuskraadil.» 

«Väga tore,» vastas blond mees, «see venitamine tüütab juba ära.» 

«Ma ei taha!» karjatas Korotkov ja vahtis eksleva pilguga ringi. «Ta tahab mulle anduda, ja ma ei 
kannata seda. Ma ei taha! Andke mu dokumendid tagasi! Mu püha nimi! Andke ta mulle tagasi!» . 

« Seltsimees, selleks on perekonnaseisuamet,» viiksus sekretär, «meie ei saa midagi teha.» 

«Oh, sa lollike!» hüüdis brünett pead jälle ukse vahelt sisse pistes. 

«Ole nõus! Ole ometi nõus!» sosistas ta valjusti nagu ette ütleja. Tema pea kadus ja ilmus siis jälle 
nähtavale. 

«Seltsimees!» puhkes Korotkov nutma, pühkides pisaraid mööda nägu laiali. «Seltsimees! Ma 
palun, anna mulle dokumendid! Ole hea mees! Ma palun sind südamest, ja ma lähen kloostrisse! » 

Seltsimees! Vähem kisa! Andke konkreetselt ja abstraktselt suuline ja kirjalik, kiire ja salajane 
vastus — kas Poltaava või Irkutsk? Arge raisake tööinimese aega! Koriridorides käimine keelatud! 
Sülitamine keelatud! Suitsetamine keelatud! Paras raha valmis panna!» röögatas blond mees rööpast 
välja minnes. 

« Käesurumine jääb ära!» kires sekretär. 

«Elagu! armastus!» sosistas kirglikult brünett ja kihutas tuuleiilina üle toa, paisates Korotkovile 
maikellukeselõhna pilve kaela. 

«Nagu ütleb kolmeteistkümnes käsk: sa.ei pea mitte, ilma ette teatamata oma ligimest tülitama,» 
posises lüstriinmehike ja lendas keebihõlmu lehvitades läbi toa .. . «Ja ma ei tülita - viskan ainult 


paberid. lauale, vaat nii, hopp!... Nagu allkirja annad - kohe kohtu alla!» 

Ta puistas laiast mustast käisest paki paberilehti laiali, need lendasid ja laskusid laudadele nagu 
kajakad, rannakaljudele. 
Tuba läks häguseks ja aknad hakkasid kõikuma. «Seltsimees blond!» nuttis äravaevatud Korotkov. 
«Lase mulle siinamas kuul pähe, aga anna mulle mingisugunegi, dokument välja! Ma suudlen su 
kätt!» 

Blond mfees hakkas selles hägus paisuma ja kasvama, ise kogu aeg pöörase kiiruga vanamehe 

pabereid alla kirjutades ja neid sekretäri kätte visates, kes neid rõõmsa urinaga püüdis. 

«Käigu põrgusse!» müristas blond. «Käigu ta põrgusse! Hei, masinakirjutajad!» . 

Ta viipas korra oma hiigelkäega, sein varises Korotkovi ilme all kokku ja kolmkümmend 
kirjutusmasinat kukkuid tilinal fokstrotti mängima.. Ning puusi hööritades, ihaalt õlgu väristades ja 
kreemikate jalgadega valget pitsivahtu loopides liikusid kolmkümmend naist paraadrivis ümber 
laudade. 

Valged paberimaod kadusid kirjutusmasinate lõugade vahele, keerdusid rulli, lõikusid lehtedeks, 
ladestusid kausta. Kuskilt ronisid välja lillade lampassidega valged püksid. «Käesoleva tõendi esitaja 
on tõepoolest esitaja, ja mitte mõni muidutola.» 

«Aja jalga!» kärgatas blond mees udust. 
«l-i-1-1,» pistis Korotkov inguma ja hakkas oma pead astu blondi mehe laua nurka taguma. See tõi 
hetkeks kergendust ja üks pisarais nägu vilksatas Korotkovi silme ees. 
«Palderjani!» hüüdis keegi laest. 
Keep mattis nagu must lind valguse kinni ja vanamees sosistas ärevalt: 
«Nüüd ei aita muud kui Dõrkini juurde viiendasse osaknda! Kähku! Kähku!» 
Kuskilt tuli eetrilõhna ja siis talutasid õrnad käed Korotkovi hämarasse koridori. Keep võttis ta ema 
tiiva alla ja edas kaasa, ise naeru kihistades: «Noh, ma andsin neile õvasti tööd: puistasin lauad täis, 
nii et jätkub kõigile väemasti viieks aastaks, ja jääb ülegi veel. Kähku! Kähku!». 

Keep lehvis minema ja sügavikku laskuvast puurist uhas vastu rõsket keldriõhku. 


X Kohutav Dõrkin 


Peegelseinaga kabiin hakkas allapoole liikuma, ja kaks Korotkovi langesid sügavikku. Teise 
Korotkovi unustas esimene ja see peamine kabiini peeglisse ja astus üksi jahdasse vestibüüli. Roosa 
ja väga paks silindriga mees võttis Korotkovi vastu sõnadega: 

«Väga tore. Ja nüüd ma arreteerin teid.» 
«Mind ei saa arreteerida,» vastas Korotkov ja puhkes saatanlikult naerma, «sest keegi ei tea, kes ma 
olen. Mui- 

dugi. Mind ei saa arreteerida ega panna naist võtma. Ja Poltaavasse ma ei lähe.» 

Paks mees hakkas hirmu pärast lõdisema, vaatas Korotkovile silma ja vajus tagurpidi looka. 

«Eks sa arreteeri,» kiunus Korotkov ja näitas paksule värisevat, valget, palderjanist lõhnavat keelt. 
«Kuidas sa arreteerid, kui dokumentide asemel on trääs? Äkki ma olen Hohenzollern.» 
«Püha jumal,» ütles paks, lõi väriseva käega risti ette ja muutus roosast kollaseks. 
«Ega sa Kalsonerit pole näinud?» küsis Korotkov neelatades ja vaatas ringi. «Vasta, paksmagu!» 
«Ei ole,» vastas paks, vahetades roosa jume halli vastu. 
«Mis siis nüüd saab? Ah?» 
«Ega muud kui Dõrkini juurde,» ökitas paks, «see on kõige targem tegu. Ainult et ta on kuri. Uuh, 
kui kuri! Ära mine ligigi! Kaks meest on juba karupidi trepist alla lennanud. Nüüdsama virutas 
telefoni puruks.» 


«Hea küll,» ütles Korotkov ja sülitas kõrges kaares, «mul nüüd juba ükskõik. Sõidame üles!» 

«Ärge jalga ära lööge, seltsimees volinik,» ütles paks hoolitsevalt; Korotkovi lifti aidates. 

Üleval tuli neile vastu kuueteistkümneaastane poisinaga ja pistis hirmsa häälega röökima: 

«Kus sa lähed? Stopp!» 

«Ära löö, onu!» palus paks küüru tõmbudes ja kätega pead varjates. «Me lähme Dõrkini juurde.» 

«Las käia!» kärgatas naga. 

Paks sosistas: 

«Minge teie pealegi, kõrgeausus, ma istun siin pingiotsal ja ootan. Närvid ei pea vastu. . .» 

Korotkov astus pimedasse eesruumi ja sealt tühja saali, mille põrandat kattis kulunud sinine vaip. 
Ukse taga, milleloli silt «Dõrkin», kõhkles ta natuke aega ja astus siis mugavalt sisustatud 

kabinetti, kus oli hiiglasuur vaarikpunane kirjutuslaud ja seinakell. Väike ümarik Dõrkin kargas laua 

tagant püsti nagu vedru ja röögatas, vuntsid turris: 

«V-vait! . . »» Kuigi Korotkov polnud veel suudki lahti teinud. 

Samal hetkel astus kabinetti kahvatu noormees, portfell kaenlas. Dõrkini nägu tõmbus silmapilk 

naerule: 

«Aa!» hüüdis ta mesiselt. «Artur Arturõtš! Rõõm näha! 

«Kuule, Dõrkin,» ütles noormees kalgi häälega, «kas sina kirjutasid Puzõrjovile, et mina olen 
emerituurikassas ainuisikulise diktatuuri maksma pannud ja maipühade rahad sisse vehkinud? Ah? 
Vasta, vana tõhk!» 

«Mina?» pobises Dõrkin, muutudes nõiaväel kurjast Dõr'kinist mahedaks Dõrkiniks. «Mina, 
Artur Diktaturõtš. .. Mina nüüd küll. . . Ilmaaegu te. . .» 

«Igavene. raibe,» ütles noormees rõhuga, vangutas pead ja lajatas Dõrkinile portfelliga vastu 
kõrvu, nagu patsaks pannkoogi taldrikule. 

Korotkov oiatas masinlikult ja kivines paigale. 

«Nii käib iga närukaela käsi, kes julgeb oma nina minu asjadesse toppida,» ütles noormees 
ähvardavalt ja läks minema, näidates Korotkovile jumalagajätuks punast rusikat. 

Paar minutit valitses kabinetis vaikus ja ainult küünlajalgade tilgutid tilisesid, kui veoauto majast 
mööda sõitis. 

«Näete, .noormees,» ütles mahe ja alandlik Dõrkin lõpuks kibedalt muiates, «see on siis tasu hoole 
ja usinuse eest! Raba ööd kui päevad magamata,. söömata, joomata, aga tulemus on ikka üks - vastu 
lõugu! Võib-olla olete ka teie sama asja peal väljas? Mis siis ikka. . . Pekske Dõrkinit, pekske! Tal ju 
kroonu lõust. Või kardate kätt ära lüüa? Võtke siis küünlajalg!» 

Ja ta pööras oma pungis põse ahvatlevalt üle kirjutuslaua Korotkovi poole. Taipamata, mida ta 
teeb, võttis Korotkov virilalt ja häbelikult naeratades küünlajala kätte ja virutas Dõrkinile 
küünaldega vastu pead. Dõrkinil hakkas ninast verd tilkuma ja ta jooksis appi karjudes tagauksest 
välja. 

«Kuku!» hüüdis rõõmsalt kägu ja hüppas seinale maalitud Nürnbergi majakese uksele. 
«Ku-kluks-klan!» karjus ta ja muutus kiilaspeaks. «Paneme kirja, kuidas te töötajaid peksate!» 

Korotkovi haaras raev. Ta virutas küünlajala vastu kella sihverplaati. Kell vastas piksemürina ja 
kuldse osutirahega. Kalsoner kargäs kella seest välja, muutus valgeks kukeks, peakirjaga 
«Väljaminev», ja lipsas minema. Samal hetkel karjus Dõrkin teises toas: «Võtke kinni!» Ja igalt 
poolt hakkas kostma sammudeklobinat. Korotkov pööras ringi ja pistis jooksu. 

XI Ajujahi ja kuristik 

Paks mees kalpsas platvormilt liftikabiini, tõmbas võre ette ja vuhises sügavikku, laiast ärataotud 
trepist aga joosi alla niisuguses järjekorras: kõige ees paksu mehe must silinder, selle järel valge 
väljaminev kukk, kuke järe küünlajalg, mis lendas verssoki kõrgusel valge kukeharja kohal, siis 
Korotkov, siis kuueteistkümneaastane poisinaga revolver käes, ja veel mingisugused rautatud 
saabastega mehed. Trepp kõmises ja uksed trepiplatvormidel paukusid ärevalt. 
Keegi kummardus ülal üle käsipuu ja hüüdis alla nagu ruuporisse: 
«Mitmes sektsioon kolib? Raudkapp jäi maha!» 
Alt vastas naisehääl: 
«Röövlid!!» 
Esimesena jõudis suure eesukseni Korotkov, möödudes silindrist ja küünlajalast, tõmbas kopsu 
ilmatu sõõmu sooja õhku ja sööstis tänavale. Valge kukk vajus maa alla, jättes järele pahvaku 
väävlivingu, must keep lendas läbi õhu ja pistis Korotkoviga rinnu jooksma, kilades veniva häälega: 
«Oma poisse pekstakse, seltsimehed!» 
Vastutulijad põikasid Korotkovi eest kõrvale ja pugesid kangialustesse peitu, siin-seal sähvatas 
lühike vile. Keegi õssitas ja ässitas pöörase õhinaga, kostis ärevaid, kähisevaid hüüdeid: «Võtke 
kinni!» Kõrinal langesid alla uste raudkatted, ja üks lombakas kriiskas trammiteel istudes: 
«Läks lahti!» 
Paugud plaksusid nüüd ühtevalu lõbusalt Korotkovi selja taga nagu jõulukompvekid ja kuulid 
vilisesid küll kõrvust mööda, küll üle pea. Ähkides nagu sepalõõts rübis Korotkov hiiglasuure 
üheteistkümnekordse maja poole, mis oli ehitatud küljega vastu tänavat ja mille fassaad jäi kitsasse 
põiktänavasse. Päris nurga peal praksatas ja pragunnes kiirtena ladina kirjas klaassilt «Restoran 1 
pivo» ja elattanud voorimees kolis pukist tänavale istuma, öeldes vaevatud näo ja häälega: 
«Tere hommikust! Mis te's nüüd, vennad, mõtlete, põrutate aga, kuhu juhtub? .. .» 
Põiktänavast jooksis üks mees välja ja tegi katset Korotkovi pintsakuhõlmast kinni hoida, aga hõlm 
jäi talle pihku! 

Korotkov keeras ümber nurga, jooksis veel paar sülda ja hüppas peeglitest säravasse vestibüüli. 
Tresside ja kuldnööpidega poiss kargas liftiuksest eemale ja hakkas töinama. 

«Hüppa sisse, onu! Hüppa sisse!» ulgus ta. «Ära ainult vaestlast peksa!» 

Korotkov vajus lifti, istus rohelisele pingile, teise Korotkovi vastu, ja ahmis õhku nagu kala 
kuival. Poisiklunn hüppas ka nuuksudes lifti, sulges ukse, tõmbas nöörist ja lift hakkas tõusma. 
Sedamaid kõmatasid all vestibüülis lasud ja klaasuks hakkas pöörlema. 

Lift tõusis pehmelt ja iiveldamapanevalt. poisiklunn oli juba rahunenud, pühkis ühe käega nina ja 
näppis teisega nööri. 

«Onu, kas sa varastasid raha?» küsis ta uudishimulikult, vaadates salkus Korotkovi. 
«Me ründame... Kalsonerit...» vastas Korotkov hingeldades, «aga ta ründab vastu. . .» 

«Sul, onu, oleks kõige targem päris üles sõita, kus on piljardisaal,» soovitas poiss, «seal ronid 
katusele ja ootad, kui 

sul on mauser.» 

«Lase siis üles. . .» noogutas Korotkov. 

Natukese aja pärast jäi lift sujuvalt seisma, poiss avas ukse ja ütles nina üles tõmmates: 
«Roni välja, onu, lippa katusele!» 

Korotkov hüppas välja, vaatas ringi ja kuulatas. Alt kerkis üha valjenev rüma, külje pealt 
klaasvaheseina tagant, kus vilksatasid ehmunud näod, kostis aga piljardipallide luist klõbinat. Poiss 
vupsas lifti, tõmbas ukse kinni ja sõitis alla. 

Korotkov saatis kotkapilgu üle lahinguvälja, hüüdis hetkelise kõhkluse. järel uljalt: «Edasi!» ja 
tormas piljardisaali. Silme ees vilksatasid rohelised iauad, kiiskavalt valged pallid ja kaamed näod. 


Päris lähedal trepikojas lajatas kõrvulukustav pauk ja kuskilt kostis klaasiklirinat. Otse kui 
märguande peale viskasid mängijad kiid käest ja jooksid müdinal hanereas külguksest välja. 
Korotkov sööstis ukse juurde ja pani selle nende taga haaki, keeras raginal lukku ka trepikoja 
klaasukse ja varustas end kähku piljardi pallidega. Möödus mõni sekund, ja klaasi taga trepiotsal 
ilmus nähtavale esimene pea. Pall lendas Korotkovi käest vihinal läbi klaasi ja pea kadus silmapilk. 
Samal kohal läks korraks valgeks, ja ilmus teine pea. siis kolmas. 

Pallid lendasid üksteise järel ja vaheseina ruudud purunesid. Trepikoda kaikus veerevate pallide 
kolksatustest ja vastuseks pani kuulipilduja kõrvulukustav «Singeri» masina tärin kogu maja 
vappuma. Klaasvaheseina ülemine! osa lõigati nagu noaga maha ja krohvitolm täitis puudri-! 
pilvedena piljardisaali. 

Korotkov sai aru, et tal on võimatu oma positsiooni säilitada, ja kätega pead kaitstes hüppas ta 
kahe jalaga vastu kolmandat klaasseina, mille taga algas majamüraka lame asfalteeritud katus. Sein 
purunes suure klirinaga. Marutule all jõudis Korotkov katusele visata viis püramiidi ja pallid 
veeresid nagu maharaiutud pead mööda asfalti laiali. Nende kannul hüppas välja ka Korotkov, just 
viimasel hetkel, sest kuulipilduja sihtis madalamale ja lõikas maha kogu vaheseina alumise osa. 
«Anna alla!» kostis nagu maa alt. 

Korotkovi võttis vastu verevaene päike, mis paistis talle lagipähe, hahkjas taevas, tuulevinu ja 
kohmetanud asfalt. Alt tänavalt andis linn äreva üminaga endast märku. Korotkov kepsles natuke 
mööda asfaltkatust, vaatas ringi, kahmas kolm palli, hüppas kaitserinnatise juurde, ronis sinna peale 
ja vaatas alla. Tal tardus veri soontes. Ta nägi väikesi ja nagu lapikuks litsutud majakatuseid, 
väljakut, mida mööda roomasid trammid ja inimputukad, ning samas märkas Korotkov ka halle 
kogusid, mis sibasid piki põiktänavapragu maja paraadukse poole, ja nende taga rasket mängukanni, 
mille peal olid kahes reas säravad kuldsed nupud. 
«Piiravad ümber!» oigas Korotkov. «Tuletõrje!» 
Ta kummardus üle rinnatise, sihtis ja lennutas kolm palli üksteise järel alla. Need vihisesid pööreldes 
labi õhu ja langesid siis kaares sügavikku. Korotkov kahmas veel kolm palli, ronis uuesti üles, võttis 
hoogu ja laskis ka need lendu. Pallid hiilgasid hõbedaselt, muutusid alla langedes mustaks, lõid siis 
veel kord hiilgama ja kadusid. Korotkovile näis, et putukad hakkasid päikesepaistelisel väljakul 
ärevalt sagima. Korotkov kummardus, et kahmata veel üht portsjonit laskemoona, aga ei jõudnud 
enam. Hirmsa klaasiklirina ja krigina saatel ilmusid piljardisaali seinas haigutavasse auku inimesed. 
Neid pudenes sealt nagu herneid katusele. Robinal tuli halle mütse ja halle sineleid, läbi ülemise 
klaasi aga lendas maad puudutamata lüstriinmehike. Siis purunes terve sein ja rullikutel veeres 
katusele kohutav, 
40 
julm, habemeta KaJsoner, vanaaegne musket laskevalmis. 

«Anna alla.» kostis eest, ja tagant ja ülalt, üle teiste plärises aga väljakannatamatu, kõrvulukustav 
kastrulibass. 
«Lõpp,» karjus Korotkov viimase jõuga, «lõpp! Lahing on kaotatud. Ta-ta-taa!» tuututas ta, huuled 
torus, lõpusignaali. 

Ta südamesse voogas surmapõlgus. Tasakaalu hoides vinnas ta end rinnatiseposti otsa, vankus paar 
sekundit, ajas end täies pikkuses sirgu ja hüüdis: 
«Ennem surm kui häbi!» š 
Tagaajajad olid paari sammu kaugusel. Juba nägi Korotkov õieli käsi, juba lõi Kalsoneri suust 
tuleleek välja. Päikesepaisteline kuristik kutsus Korotkovi nii, et tal jäi süda seisma. Läbilõikava 
võidukisaga hüppas ta kõrgele õhku. Hetkeks jäi tal hing kinni. Ähmaselt, väga ähmaselt nägi ta, 
kuidas midagi halli ja mustalaigulist lendas nagu plahvatuse jõul üles, temast mööda. Siis nägi ta 
väga selgesti, et see hall langes alla, tema ise aga sööstis üles, kitsa põiktänavaprao poole, mis oli 


äkki tema pea kohal. Siis lõhkes tal peas veripunane päike, ja enam ei näinud ta midagi. 

SAATUSLIKUD MUNAD 


I PEATÜKK Professor Persikovi curriculum vitae 


16. aprilli õhtul 1928. aastal astus TV Riikliku Ülikooli zooloogiaprofessor ja Moskva 
Zooloogiainstituudi direktor Persikov oma kabinetti, mis asus zooloogiainstituudi hoones Herzeni 
tänavat Professor süütas mattklaasist laelambi ja vaatas ringi. 

Kohutava katastroofi algust tuleb otsida just sellest õnnetust õhtust, nii nagu selle katastroofi 
algpõhjuseks tuleb lugeda just nimelt professor Vladimir Ipatjevitš Persikovi. 

Professor, oli 58-aastane. Tal oli kõrge kummis laup, paljas pealagi, mida piirasid sorakil 
nisukarva salgud, sile lõug ja molpis alumine huul. See andis Persikovi näole veidi jonnaka ilme. 
Punasel ninal olid väikesed vanamoelised hõberaamidega prillid, pisikesed silmad kiiskasid, oli 
pikka kasvu ja veidi kühmus. Hääl oli tal hele, kägisev ja käuksuv, ja peale muude veidruste tõmbas 
ta, iga kord kui ta midagi kaalukalt ja veendunult rääkis, parema käe nimetissõrme konksu ja kissitas 
silmi. Et ta aga rääkis ala veendunult, sest tema erialane eruditsioon oli lausa fenomenaalne, siis 
ilmus see konks väga sageli professor Persikovi jutukaaslaste nina alla. Ja väljaspool oma ala, — 
zooloogiat, embrüoloogiat, anatoomiat, botaanikat ja geograafiat, ei võtnud professor Persikov 
peaaegu kuna sõna. 

Ajalehti professor Persikov ei lugenud, teatris ei käinud ja naine jooksis tema juurest 1913. aastal 
ooperitenor Ziminiga minema, jättes maha järgmise sisuga kirja: 

«Sinu konnad ajavad mulle jälkusevärinad ihule. Kogu minu elu on nende pärast rikutud.» 
Teist korda professor ei abiellunud ja lapsi tal ei olnud. 
Ta oli väga äkiline, kuid ei kandnud kaua viha, armastas 

kaarlakeedisega teed ja elas Pretšistenka bulvaril viietoalises korteris, millest üks tuba oli 
majapidajanna, kleenukese vanamuti Marja Stepanovna käes, kes hoolitses professori eest nagu 
lapsehoidja. 
1919. aastal võeti professori viiest toast kolm ara. Siis teatas ta Marja Stepanovnale: 
«Kui nad oma sigadusi ei lõpeta, lähen ma välismaale.» 
Pole kahtlust, et kui professor oleks selle mõtte teoks teinud oleks tal väga kerge olnud ükskõik 
missuguse ülikooli zooloogiakateedris kohta saada, sest ta oli tõesti esmaklassiline teadlane, ja 
erialadel, mis on nii või teisiti seotud kahepaiksetega või karvkatteta roomajatega, ei olnud tal 
võrdset, välja arvatud professor William Weckel Cambridge'is ja Giacomo Bartolomeo Beccari 
Roomas. Peale vene keele luges professor veel neljas keeles ja rääkis prantsuse ning saksa keelt 
niisama hästi nagu vene keelt. Ta ei teinud aga oma kavatsust teoks, ja 20. aasta kujunes 19-ndast 
veelgi hullemaks. Toimusid mitmesugused sündmused, ja seejuures üksteise järel. Bolšaja Nikitskaja 
tänav nimetati ümber Herzeni tänavaks. Seejärel jäi Herzeni ja Mohhovaja nurgal maja seina 
müüritud kell veerand 12 peale seisma ja lõpuks, suutmata taluda selle kuulsusrikka aasta 
perturbatsioone, kärvasid zooloogiainstituudi terraariumides kõigepealt 8 haruldast 
lehekonnaeksemplari, seejärel 15 harilikku kärnkonna ja siis üliharuldane Surinami kärnkonn. 
Otsekohe pärast kärnkonnade surma, mis laastas karvkatteta roomajate esimese sugukonna, mida 
täiesti põhjendatult nimetatakse sabatute reptiilide sugukonnaks, kolis teise ilma instituudi eluaegne 
valvur vanaätt Vlass, kes ei kuulunud karvkatteta roomajate sugukonda. Tema surma põhjus oli 


muide sama, mis vaestel roomajatelgi, ja Perslkov diagnoosis selle ilma pikemata: 

«Söödapuudus! » 

Professoril oli õigus: Vlassi oleks tulnud sööta jahuga ja konni, jahuussidega, aga kuna jahu sai otsa, 
kadusid ka ussid. Persikov katsus allesjäänud 20 lehekonna üle viia tarakanisöödale, aga tarakanidki 
olid kuhugi kadunud, ilmutades seega kuritahtlikku suhtumist sõjakommunismi. Nii tuli ka viimased 
konnad instituudi hoovisolgiauku visata. . 

Kõigi nende suremiste ja iseäranis Surinami kärnkonna surma mõju Persikovile on võimatu 
kirjeldada. Süüdlaseks 

kogu selles õnnetuses pidas ta ainuüksi tolleaegset hariduse rahvakomissari. 

Seistes, müts peas ja kalossid jalas, väljasureva instituudi koridoris, ütles ta oma assistendile 
Ivanovile, blondi kiilhabemega elegantsele härrasmehele: I 

«Selle eest tuleks ta lihtsalt üles puua! Mis nad ometi mõtlevad? Nad hävitavad ju kogu instituudi! 
Haruldane Pipa americana isaseksemplar, pikkus 13 sentimeetrit.. 

Ja järjest hullemaks asi läks. Pärast Vlassi surma külmasid instituudi aknad ära, nii et jäälilled 
katsid paksult kõiki ruute. Surid küülikud, rebased, hundid, kalad ja Viimane kui maoline. Persikov 
oli nüüd päevad läbi tumm, jäi siis kopsupõletikku, aga ei surnud. Kui ta jälle jalule tõusis, käis ta 
kaks korda nädalas instituudis ja pidas ring-auditooriumis, kus oli millegipärast pidevalt 5 kraadi 
külma, ükskõik kui külm väljas oli, kalossid jalas, kõrvaklappidega müts peas ja sall kaelas, valgeid 
aurupilvi pahvides 8-le kuulajale loengutsüklit teemal «Troopikavööndi reptiilid». ülejäänud aja 
lamas Persikov. kodus, maast laeni raamatuid täistuubitud toas diivanil pleedi all, köhis, vahtis 
lõõmavat ahjusuud, mida Marja Stepanovna kullatud toolidega küttis, ja mõtles Surinami 
kärnkonnale. 

Kuid kõik siin ilmas on mööduv. Möödus 20. ja 21. aasta ja 22. aastal algas mingi vastassuunaline 
liikumine. Kõigepealt ilmus kadunud Vlassi asemele Pankrat, veel üsna noor, aga lootustandev 
valvur, instituuti hakati vähehaaval kütma. Ja suvel püüdis Persikov Pankrati abiga Kljazma jõest 14 
tavalist kärnkonna. Terraariumides kihas jälle elu. . . 23-ndal aastal pidas Persikov juba 8 loengut 
nädalas - 3 instituudis ja 5 ülikoolis -, 24-ndal aastal.13 loengut nädalas ja peale selle 
töölisfakulteedis, 25-nda aasta kevadel sai ta aga kuulsaks sellega, et kukutas läbi 76 üliõpilast, ja 
kõik karvkatteta roomajatega. 

«Kuidas, te ei tea, mille poolest karvkatteta roomajal teistest reptiilidest erinevad?» küsis 
Persikov. «Ärge ajage naerma, noormees! Karvkatteta roomajatel ei ole neeruvaagnat. Neil puudub 
see. Nõndaks. Häbi küll. Te olete tõenäoliselt marksist?» 

«Jah olen,» vastas läbikukkunu kuhtunud häälel. 

«Niisiis sügisel, palun,» ütles Persikov viisakalt ja hüüdis kräbedalt Pankratile: «Järgmine!» 
Nagu kahepaiksed elustuvad pärast pikka põuda esimese tõsisema vihmasaju järel, nii elustus ka 
professor Persikov 

1926. aastal, kui ühendatud Ameerika-Vene kompanii ehitas Moskva südalinna, Gazetnõi 
põiktänava ja Tverskaja nurgalt alates, 15 viieteistkümnekordset maja ja äärelinna 300 
tööliskotedzlt, igaühes 8 korterit, likvideerides korrapealt selle kohutava ja pentsiku korterikriisi, 
mille küüsis moskvalased aastail 1919-1925 vaevlesid. 

See oli üldse õnnelik aasta Persikovi elus, ja mõnikord hõõrus ta rahulolevalt naeru kõhistades 
käsi, mõeldes sellele. kui kitsas neil oli Marja Stepanovnaga kahes toas. 

Nüüd sai professor kõik viis tuba tagasi, ta võis jälle lahedalt ära paigutada oma 21/2 tuhat 
raamatut, topised, diagrammid ja preparaadid ning süüdata rohelise lambi kabineti kirjutuslaual. 

Ka instituut oli tundmatuseni muutunud: maja värviti kreemikaks. Terraariumide tuppa seati sisse 


spetsiaalne veevärk, akendele pandi ette peegliklaasid, saadeti 5 uut mikroskoopi, klaasplaadiga 
prepareerimislaudu, peegelduva valgusega 2000-küünlasi laboratooriumilampe, reflektoreid ja 
muuseumikappe. 

Persikov elustus ja kogu maailm sai sellest üleöö teada, niipea kui 1926. aasta detsembris ilmus 
brošüür: «Lisandusi kitoonide ehk mardiklimulaste paljunemise probleemile.» 126 Ik., TV ülikooli 
Toimetised. . 

Ja 1927. aasta sügisel kapitaalne 350-leheküljeline teos, mis tõlgiti kuude keelde, sealhulgas jaapani 
keelde: «Kärgnkonnade, küüslauk-kärnkonnade ja padakonnade embrüoloogia.» Hind 3 rbl. 
Gosizdat. 

1928. aasta suvel aga leidis aset see uskumatu, kohutav sündmus... 


II PEATÜKK Värviline keerits 


Niisiis, professor süütas laelambi ja vaatas ringi. Süütas reflektori pikal laboratooriumilaual, pani 
valge kitli selga ja soris kilksuvaid instrumente laual. .. 

30000-st mootorsõidukist, mis saalisid 28-ndal aastal mööda Moskvat, sõitis hea hulk sahinal 
sileda pakksillutisega Herzeni tänavast läbi, ja iga minut keeras mõni 16., 22., 48. või 53. liini tramm 
kolisedes ja kriiksudes Herzeni tänavalt Mohhovajale. Mitut värvi tulede kuma veikles kabineti 
peegliklaasist aknaruutudel ja taamal rippus kõr- 

gel majade kohal, Lunastaja peakiriku tumeda ja raske kupli kõrval ähmane kahvatu kuusirp. 
Aga professor Persikov ei pannud kuud ega kevadise Moskva müra tähelegi. Ta istus kolmejalgsel 
pöördtoolil ja keeras suitsetamisest kollaste sõrmedega suurepärase Zeissi mikroskoobi 
hammaskruvi, vaadates tavalist, värvimata elusate amööbide preparaati. Sel hetkel, kui Persikov 
tahtis muuta suurendust 5000-It 10 000-le, avanes uks, nähtavale ilmus kiilhabe, siis nahkpõll, ja 
assistent teatas: 
«Vladimir Ipatjitš, ma panin keskmed alla, tahate vaadata?» 
Persikov ronis kähku toolilt maha, jättes hammaskruvi sinnapaika, ja läks näppude vahel paberossi 
mudides assistendi kabinetti. Seal oli klaasplaadiga laual korkalusele risti löödud hirmust ja valust 
kange, poolsurnud konn, kelle klaasjalt läbipaistev sisikond oli tiritud veisest kõhust välja 
mikroskoobi alla. 

«Väga hea,» ütles Persikov ja surus silma vastu mikroskoobi okulaari. 

Ilmselt toimus konna keskmetes, kus oli nagu peopesal näha, kuidas elavad verelibled vilkalt 
mööda soontejõgesid ujusid, midagi väga huvitavat. Persikov unustas oma amööbid ja koogutas ligi 
poolteist tundi Ivanoviga, mikroskoobi kohal. Seejuures vahetasid õpetatud mehed, innukaid, kuid 
lihtsurelikule arusaamatuid repliike. Lõpuks tõstis Persikov pea mikroskoobi kohalt ja ütles: 

« Veri koaguleerub, pole midagi teha.» 

Konn liigutas vaevaliselt pead ja tema kustuvast pilgust võis selgesti lugeda: «Loomad olete, muud 
midagi e» 

Kangeks jäänud jalgu triikides ajas Persikov end püsti, läks tagasi oma kabinetti, haigutas, hõõrus 
pidevalt punetavaid lauge, istus toolile ja vaatas mikroskoopi, pidi juba hammaskruvi keerama 
hakkama, aga ei keeranud. Parema silmaga nägi Persikov tuhmi valget sõõri ja selles ähmaseid 
kahvatuid amööbe, keset sõõri aga paistis värviline keerits, mis meenutas juukselokki. Seda keeritsat 
olid Persikov ja tema sajad õpilased lugematuid kordi näinud ja keegi ei tundnud selle vastu huvi - 
ega polnud ka põhjust. See värviline kiirtekimp ainult segas vaatlust ja näitas, et preparaat pole 
fookuses. Seepärast kustutati ta halastamatult üheainsa kruvipöördega ja suunati vaatlusobjektile 
ühtlane valge valgus. Zooloogi pikad sõrmed pigistasid juba kmvikeermeid, aga äkki nad võpatasid 

lasksid kruvi lahti. Süüdi oli Persikovi parem silm, mis äkki midagi märkas, imestas ja isegi 
jahmatas. Mikroskoobi taga ei istunud - vabariigi õnnetuseks - mitte mõni andetu keskpärasus. Ei, 
seal istus professor Persikov! Kogu ta olemus, kogu ta vaimuteravus koondus sel hetkel paremasse 
silma. Ligi viis minutit vaatles kõrgem olend surmvaikselt alamaid olendeid, teritades ja pingutades 
oma silma fookusest väljas oleva preparaadi uurimiseks. Ümberringi oli kõik vaikne. Pankrat magas 
juba oma toas vestibüüli kõrval, ja ainult kord tilisesid kuskil kaugel õrnlalt kapiuste klaasid - Ivanov 
sulges lahkudes oma kabineti ukse. Siis kääksatas tema järel välisuks. Ja-nüüd tegi professor häält. 
Teadmata kellelt küsis ta: 

«Mis see siis tähendab? Ma ei saa aru. . .» 

Hiline veoauto sõitis Herzeni tänavast läbi, pannes iilstiuudi vanad müürid vabisema. Lame 
klaaskausike, milles 

Ilid pintsetid, kilises laual. Professor kahvatas ja tõstis 

äed mikroskoobi kohale, just nagu ema, kes kaitseb last. 'hvardava hädaohu eest. Nüüd ei tulllud 
enam kõne allagi, . 

t Persikov oleks kruvi pööranud, oh ei, nüüd oli ta hirmul, 

t mõni kõrvaline jõud tõukab vaateväljalt $elle, mida ta lägi,- . 

Suur valge oli juba väljas ja kuldne triip poolitas instituudi kreemkollast treppi, kui professor 
mikroskoobi tagant tõusis ja kangetel jalgadel akna juurde läks. Väriseva sõrmega vajutas ta nupule, 
ja tihedad mustad aknakatted varjasid hommiku, kabinetis algas uuesti tark teadlaseöö. Näost kollane 
ja erutatud Persikov seisis, jalad harkis, kinnitas vesiste silmade pilgu ühte punkti parketil ja pomi- 
ses: 

«On see võimalik? See on ju õudne! . .. See on õudne, härrased!» kordas ta, pöördudes konnade 
poole, aga konnad magasid terraariumides ega vastanud talle midagi. 

Ta jäi vait, läks siis lüliti juurde, tõmbas aknakatted üles, kustutas kõik tuled ja vaatas mikroskoopi. 
Ta ilme oli pinev ja ta kergitas oma kollaseid puhmaskulme. 

«Ahaa, ahaa,» ümises ta, «kadunud! Selge. Se-e-elge,» 

venitas ta mõttetult ja vahtis elevil pilgul kustunud lampi oma pea kohal. «Väga lihtne.» 

Ta laskis aknakatted uuesti sahinal alla ja süütas lambi. Siis vahtis ta rõõmsalt ning kuidagi 
kurikavalalt irvitades milkroskoopi. 

«Ma saan ta kätte,» sõnas ta pidulikult ja tähtsalt, 

ajades näpu püsti, «ma saan ta kätte. Võib-olla aitab päikesevalgusest.» 

Aknakatted tõusid jälle. Nüüd oli päike juba väljas. Ta kiired kuldasid instituudi müüre ja langesid 
viiliti Herzeni tänava pakk sillutisele. Professor vaatas aknast välja, püüdes ära arvata, kustpoolt 
päike päeval paistab. Ta tippis kord aknast eemale, kord jälle lähemale ja ronis lõpul rinnuli akn 
lauale. 

Siis võttis ta ette tähtsa ja salapärase toimingu. Ta kattis mikroskoobi klaaskupliga. Sulatas 
gaasipõleti sinakal leegil kirjalakki ja pitseeris kupli servad laua külge kinni, lakiplärakatele. aga 
surus oma pöidlajälje. Siis kustutas gaasitule, läks kabinetist välja ja tõmbas kabineti ukse sneprisse. 

Instituudi koridorides oli alles hämar. Professor läks Pankrati toa ukse taha ja koputas ilmatu hulk 
aega. Lõpuks kosti ukse tagant nagu ketikoera urinat; röginat, mõminat, ning valguslaiku ilmus 
Pankrat, triibuliste aluspükste paelad luupeksete kohalt sõlmes. Ta jõllitas professorile sõgedalt otsa 
ja ümises uniselt. 


«Pankrat,» ütles professor talle üle prillide otsa vaadates, «anna andeks, et ma sind üles ajasin! 
Tead, kallis sõber, ära homme hommikul minu kabinetti mine! Mul on seal üks töö pooleli, mida ei 
tohi puutuda. Said aru?» 

«Mm.-mh, s-sain küll,» vastas Pankrat, midagi taipamata. Ta vaarus jalgel ja ägises. 

«Ei, kuule, ärka üles, Pankrat!» ütles zooloog ja müksas Pankratti ribide vahele, mis tõi Pankratile 
näole kohkumuse ilme ja silmadesse teadvuse sädeme. «Ma panin kabinetiukse lukku,» jätkas 
Persikov, «nii et. koristada pole vaja, enne kui ma tulen. Said aru?» 

«Just nii » kähistas Pankrat. 

«Väga kena, mine maga edasi!» 

Pankrat keeras ringi, kadus ukse taha ja prantsatas kohe voodisse, professor aga hakkas vestibüülis 
riidesse panema. Ta pani oma halli suvemantli selga ja pehme kaabu pähe, jäi siis mikroskoobis 
nähtud pildile mõeldes tükiks aja üksisilmi oma kalosse vahtima, nagu näeks ta neid esimest korda. 
Sii lükkas ta vasaku kalossi jalga ja tahtis teist kalossi sellele otsa toppida, aga see ei läinud. 

«Täielik juhus, et ta mind kutsuma tuli,» ütles professor, «muidu poleks ma midagi märganud. Ja 
mida see siis tähendab? .. See tähendab ju kurat teab mida! .. .». 

Professor muheles, vahtis vidukil silmil oma kalosse, võttis vasaku kalossi jalast ära ning pani 
parema kalossi jalga. 

«Oh issand! Kõiki sellest tulenevaid taajärgi ei oska ettegi kujutada. . .» Professor tonksas 
põlghkult jalaga vasakut kalossi, mis teda ärritas, kuna see ei tahtnud kuidagi parema kalossl otsa 
mahtuda, ja hakkas ühe kalossiga minema. Välisuksel kaotas ta ninarätiku ja astus raske ukse 
paukudes trepil. Seal otsis ta tükk aega tikke, patsutades oma taskuid, leidis lõpuks tlkutoosi ja- 
hakkas siis mööda tänavat astuma, süütamata pabeross hambus. 

Kuni kirikuni ei kohanud professor ühtegi hingelist. Seal jäi ta, pea kuklas, kuldset tornisibulat 
vahtima, mida päike ühest küljest mõnuga noolis. 

«Kuidas ma seda küll enne pole märganud... puhas juhus. . . Oh, ma eesel!» Professor kummardus 
ja jäi aru pidama, nähes ühes jalas saabast ja teises kalossi. «Hm. . .mis nüüd teha? Tagasi minna? 
Ei, kes seda Pankratti enam üles saab! Minema visata on paganat ka kahju. Tuleb käes koju viia.» Ta 
võttis kalossi jalast ja riputas seda põlglikult näpu otsas. 

Pretšistenkalt keeras tema poole vana autoloks, milles istus kolm ihimest: kaks. purjus meest ja 
nende süles 28-nda aasta moe järgi õmmeldud laiade siidpükstega paksult värvitud naisterahvas. 
«Kuule, papi!» hüüdis naine rämeda häälega. «Mis sa sest teisest kalossist maha jõid?» 

«Vana on «Alcazaris» nina täis võtnud,» ilkus vasakpoolne mees, parempoolne aga pistis pea 
autost välja ja karjus: 

«Onu, ae, kas Volhonka kõrts on veel lahti? Me põrutame sinna! » 

Professor vaatas neid rangelt üle prillide,. pillas suitsu suust ja unustas nad sedamaid. Pretšistenka 
bulvarile langes päikesetriip. Lunastaja kiriku kuppel lõi leegitsema. 

Päike tuli välja. 


[II PEATÜKK Persikovil on selgus käes 


Lugu oli nii, et kui professor surus oma geniaalse silma vastu okulaari märkas ta esimest korda 
elus et värvilises valgusvihus on üks kiir eriti selge ja jäme. See kiir oli ere 

punane ja ulatas keeritsast välja nagu, noh, ütleme, umbes nõelajämedune nool. 
See oli lihtsalt õnnetus, et see kiir mõneks hetkeks virtuoosi kogenud pilku köitis. 

Seal, selles kiires nägi professor midagi, mis oli tuhat korda olulisem ja tähtsam kui kiir ise, 
hetkeline ilmum, mis mikroskoobi peegli ja objektiivi liikumisel juhuslikult nähtavaks sai. Tänu 
sellele, et assistent professori ära kutsus, jäid amööbid poolteiseks tunniks selle kiire mõjusfääri, ja 
ennäe, mis selle tulemus oli: samal ajal kui terakujulised amööbid väljaspool kiire mõjuvälja end 
oimetult ja abitult liigutasid, ilmnes seal, kust terav punane mõõkläbi läks, kummaline asi. Punases 
vöödis kihas elu. Hallid amööbid trügisid kulendeid välja ajades kõigest väest punasesse vööti ja 
elustusid seal (otsekui imeväel). Mingi jõud puhus neisse eluvaimu. Nad tulid parves ja võitlesid 
koha eest kiires, kus käis metsik paljunemine - teist sõna selle kohta ei leia. Rikkudes ja kummutades 
kõiki seadusi, mida Persikov tundis nagu oma viit sõrme, sigisid nad välgukiirusel tema silma all. 
Nad pooldusid ja kumbki pool arenes 2 sekundi jooksul uueks elusorganismiks. Need organismid 
saavutasid mõne silmapilgu jooksul täissuuruse ja küpsuse, selleks et jälle omakorda kohe uut 
järelkasvu anda. Punases vöödis, peagi aga juba kogu valgussõõris jäi ruumi nii väheks, et algas 
paratamatu võitlus. Vastsündinud tormasid raevukalt üksteise kallale, rebisid vastase tükkideks ja 
kugistasid alla. Läbisegi vastselt sündinutega lamasid olelusvõitluses hukkunute laibad. Võitjaks jäid 
paremad ja tugevamad. Ja need paremad olid kohutavad. Esiteks olid nad umbes kaks korda 
suuremad kui tavalised amööbid ja teiseks torkas nende juures silma mingi eriline tigedus ja ag- 
ressiivsus. Nepde liigutused olid energilised, nende kulendid olid normaalsetest märksa pikemad ja 
nad kasutasid neid, ilma liialduseta, nagu polüüp oma haarmeid. 

Järgmisel õhtul uuris professor uut amööbide põlvkonda söömata, näost kahvatu, silmad aukus, 
turgutades end ainult vägevate plotskitega, kolmandal päeval võttis ta aga käsile algpõhjuse, st. 
punase kiire. 

Gaasipõleti sahises vaikselt, tänav hakkas jälle elama, ja professor, mürgitatud sajast suitsust, 
silmad peaaegu kinni, laskis end pöördtoolis röötsakile. 

«Jah, nüüd on kõik selge. Neid mõjutab kiir. Uus, täiesti uurimata, siiani avastamata kiir. Kõigepealt 
tuleb nüüd 

selgeks teha,. kas ta tekib ainult elektri- või ka päikesevalgusest,.» pomises Persikov endamisi. 

Ja jargmise öö jooksul see selguski. Persikov püüdis kolme mikroskoobiga kolm kiirt, päike aga ei 
andnud midagi, ja professor tegi sellest järelduse: 

«Tuleb arvata, et päikese spektris teda ei ole. . .. hm .. niisiis, ühe sõnaga, tuleb arvata, et teda 
sünnitab ainult elektrivalgus.» Ta vaatas heldinud pilgul mattlampi laes, vajus sügavasse mõttesse ja 
kutsus siis Ivanovi oma kabinetti. Ta jutustas assistendile kogu loo Ja näitas talle amööbe. 

Eradotsent Ivanov oli rabatud, lausa löödud: pagan võtaks, et keegi pole ka nii lihtsat asja nagu see 
noolekene varem märganud! Ükskõik kes, kas või tema, Ivanov, — ja kohutav on see tõepoolest! Sa 
vaata ainult! . .. 

«Vaadake, Vladimir Ipatjitš!» ütles Ivanov, surudes silma õudusega vastu okulaari, «jube, mis siin 
sünnib! Nad kasvavad silma nähes. .. Vaadake ometi, vaadake. . .» 

«Ma jälgin neid juba kolmandat päeva,» vastas Persikov innukalt. . 

Seejärel leidis kahe teadlase vahel aset kõnelus, mille mõte oli kokkuvõttes järgmine: eradotsent 
Ivanovi ülesandeks jääb konstrueerida läätsede ja peeglite abil kamber, milles oleks võimalik saada 
seda kiirt suurendatud kujul ja väljaspool mikroskoopi. Ivanov loodab, ta on kohe päris kindel, et see 
on äärmiselt lihtne. Kiire ta saab, Vladimir Ipatjitš ei pruugi selles kahelda. Siinkohal tekkis väike 
pingeline paus. 

«Muidugi, kui ma oma töö avaldan, kirjutan ma, et kambrid on teie konstrueeritud, Pjotr 
Stepanovitš,» ütles Persikov, tundes, et pinge tuleb lahendada. 


«Oh, see pole tähtis. . . Aga nojah. . .» 
Ja pinge lahenes sedamaid. Nüüdsest peale oli ka Ivanov kiire võimuses. Samal ajal kui kõhnunud ja 
otsajäänud Persikov istus päevad ja pooled ööd mikroskoobi taga, jahtis Ivanov lampidest lõõskavas 
füüsikakabinetis, kombineerides läätsesid ja peegleid. Teda abistas mehhaanik. 

Hariduse rahvakomissariaadi kaudu esitatud tellimise peale tuli Persikovile Saksamaalt kolm 
saadetist peegleid, kaksikkumeraid, kaksiknõgusald Ja isegi mingeid kumer nägusaid läätsi. Lõppes 
asi sellega, et Ivanov sai kambri valmis ja püüdis selles tõepoolest punase kiire kinni. Ja tu- 

leb tõele au anda - ta tegi seda meiste-rlikult: kiir oli jäme, terav ja tugev, läbimõõt umbes 4 
sentimeetrit. 

1. juunil seati kamber Persikovi kabinetti üles ja professor alustas õhinal konnakudu kiiritamise 
katseid. Tulemused olid vapustavad. 2 ööpäeva jooksul arenes kudust mitu tuhat kullest. Vähe sellest 
- ühe ööpäeva jooksul kasvasid kullesed nagu imeväel konnadeks, kes olid pealegi nii tigedad ja 
aplad, et pooled neist pisteti samas teiste poolt nahka. Ellujäänud aga asusid viivitamatult kudema ja 
andsid kahe päevaga juba ilma igasuguse kiiritamiseta arvutul hulgal järglasi. Teadlase kabinetis 
algas metsik möll: konnapojad roomasid kogu instituuti mööda laiali terraariumidest ja lihtsalt 
põrandalt - igast nurgast kostis vali krooksumine nagu soos. Pankrat, kes ennegi kartis Persikovi 
nagu tuld, värises nüüd surmahirmus tema ees. Nädala pärast tundis ka professor ise, et ta hakkab 
hulluks minema. Instituut täitus eetri ja tsüaankaaliumi lõhi nast, millest Pankrat, kes liiga vara 
maski eest ära võttis, pidi äärepealt mürgituse saama. Lõpuks tehti nende mürkidega sooelanike 
vohavale järelkasvule ots peale ja ruumid tuulutati ära. 

Ivanovile ütles Persikov: 

«Teate, Pjotr Stepanovitš, selle kiire mõju deutoplasmaleja üldse munarakule on lihtsalt 
hämmastav.» 

Ivanov, muidu jahe ja ennast valitsev härrasmees, katkestas professori jutu ootamatu tooniga: 
«Vladimir Ipatjitš, jätke nüüd kõik need detailid ja deutoplasma .. . Ütleme otse välja: te olete 
avastanud midagi enneolematut.» Ja ilmselt suure pingutusega pressis Ivanov siiski endast välja 
järgmised sõnad: «Professo Persikov, te olete avastanud elukiire!» 

Persikovi habetunud kahvatu nägu lõi kergelt õhetama. «No-no-noh,» pomises ta. 

«Teie nimi saab nii kuulsaks, et...» jätkas Ivanov, «. . . mul hakkab lihtsalt pea ringi käima. Saate 
aru, Vladimir Ipatjitš,» jätkas ta tuliselt, «Wellsi kangelased on teiega võrreldes lihtsalt armetud. .. 
Ja mina mõtlesin, et see on tühine fantastika. Mäletate ju tema «Jumalat rooga»?» 

«Aa, see romaan,» vastas Persikov. 

«No muidugi, jumaluke, kuulus romaan!. . .» 

«Mul ei ole enam meeles;» vastas Persikov, «ma tean, et ma olen lugenud, aga mul ei ole midagi 
meeles.» 

No kuidas te ei mäleta. .. te vaadake ometi!» Ivanov haaras klaaslaualt tagujalga pidi punnis kõhuga, 
uskumatult suure surnud konna. Konnal oli veel surnultki tige ilme. «See on ju kohutav!» 


IV PEATÜKK Preestriemand Drozdova 

Jumal teab mis põhjusel, kas oli siin süüdi Ivanov või oli asi selles, et põnevad uudised levivad 
iseendast, igatahes akati äkki hiigelsuures kihavas Moskvas rääkima professor Persikovist ja kiirest. 
Esiotsa küll kuidagi põgusalt ja väga uduselt. Teade imettegevast avastusest lendles nagu aavatud 


lind mööda säravat pealinna, kord kadudes silmist, kord jälle nähtavale ilmudes - nõnda kuni poole 
juulini, millal ajalehe «Izvestija» 20. leheküljel ilmus «Teaduse ja tehnika uudiste» rubriigis lühike 
teade, mis käsitles kiirt. Nimetati paari sõnaga, et TV ülikooli nimekas professor on avastanud kiire, 
mis uskumatul kombel aktiviseerib alamate organismide elutegevust, aga et seda tuleb veel uurida. 
Nimi oli muidugil valesti kirjutatud: Pevsikov. 

Ivanov võttis ajalehe kaasa .ja näitas teadet Persikovile. 

«Pevsikov,» torises Persikov, õiendades oma kabinetis kambri kallal, «kust need vurled juba haisu 
ninna said?» 

Paraku ei päästnud moonutatud nimi professorit edasiste sündmuste keerisest, ja need algasid kohe 
järgmisel päeval, rikkudes kogu ta elu. 

Koputanud enne uksele, astus kabinetti Pankrat ja ulatas Persikovile suursuguse, atlasspaberile 
trükitud visiitkaardi. 

«Ta on ise kalidoris,» lisas Pankrat areldi. 

Kaardile oli elegantsete tähtedega trükitud: 


Alfred Arkadjevitš 
Bronski 
Moskva ajakirjade «Punane Tuluke», «Punane Pipar», «Punane Zurnaal», «Punane Prožektor» ja 
ajalehe «Moskva Punane Õhtuleht kaastööline. 


«Saada ta põrgusse,» ütles Persikov ükskõikse häälega ja viskas kaardi laua alla. 

Pankrat pööras ringi, läks välja ja tuli viie minuti pärast hambavalunäo ja teise samasuguse kaardiga 
tagasi. 

«Mis nalja sa teed?» kraaksatas Persikov maruvihaseit «Pidi geepeeuust olema. . .» vastas Pankrat 
kahvatades. 

Persikov viskas pintsetid lauale ja kahmas teise käega Pankrati käest kaardi, nii et see pidi äärepealt 
pooleks rebenema. Kaardile oli kribulise käekirjaga kirjutatud: «väga vabandan ja palun mind vastu 
võtta, lggupeetud professor, kolmeks minutiks ajakirjanduse ühiskondlikes asjus ja GPU väljaandel 
ilmuva satiiriajakirja «Punane Kaaren» kaastööline.» 

«Kutsu sisse,» ütles Persikov ja tõmbas sügavalt hinge. 

Otsemaid ilmus Pankrati selja tagant välja siledaks aetud õlise moega noorsand. Tema näos 
hämmastasid kõrged kaarjad hiinlasekulmud ja pidevalt kaasvestlejast möödavaatavad ahhaatsilmad. 
Riides oli noormees täiesti laitmatult ja moodsalt. Ta kandis kitsast, pikka, põlvini ulatuvat 
pintsakut, ülilaiu lehterpükse ja ebaloomulikult kohmakaid, kabjataoliste ninadega lakkkingi. Käes 
oli noormehel kepp, terava põhjaga kaabu ja bloknoot. 

«Mis teil tarvis on?» küsis Persikov niisuguse häälega, et Pankrat kadus silmapilk ukse taha. «Teile 
ju öeldi, et m ei ole aega!» 

Vastuse asemel kummardas noormees kaks korda, en vasakule, siis paremale, ja otsekohe 
hakkasid ta silmad kabinetis ringi vilama ning ta tegi bloknooti mingi märgi. . 

«Mul pole aega,» ütles professor vastumeelselt, püüdes külalisele silma vaadata, aga ta ei 
saavutanud mingit efekti, sest silmad olid tabamatud. 

«Kõrgesti austatud professor, ma palun vabandust,» ütles noormees peenikese häälega, «et ma 
vägisi sisse tungi ja nüüd teie kallist aega viidan, aga teade teie ülemaailmse tähtsusega avastusest, 
mis lööb laineid kogu maailmas, sunnib meie ajakirja teilt lähemat selgitust paluma.» 

«Mis pagana selgitust, ja veel kogu maailmas?» vingatas Persikov ja läks näost lausa kollaseks. «Ma 
ei ole kohustatud teile mingisugust selgitust andma ega üldse midagi sellist. .. Mul ei ole aega... mul 
ei ole minutit! aega.» 


«Mis teil parajasti käsil on?» küsis noormees mesiselt tegi jälle märgi bloknooti. 
«Ma ju... mis? Tahate lehte panna või?» 

«Jah» vastas noormees ja hakkas äkki kibekiiresti kirjutama. 

«Esiteks ei kavatse ma midagi trükis avaldada, enne kui olen töö lõpetanud. . . pealegi veel nendes 
teie lehtedes... . Teiseks, kust te seda kõike teate?. ..» Ja Persikov tundis äkki, et ta enesekontroll 
hakkab kaduma. 

«Kas see vastab tõele, et te olete avastanud uue elukiire?» 

«Mis uue elu?» vihastas professor. «Mis te jahvatate! Kiir millega ma tegelen, ei ole veel kaugeltki 
läbi uuritud, ja üldse ei ole veel midagi kindel! Väga võimalik, et ta aktiviseerib protoplasma 
elutegevust. . .» 

«Mitu korda?» küsis noormees kärmelt. 

Persikovi enesekontroll kadus lõplikult. No on tüüp! See on juba kurat teab mis! 

«Milleks niisugune banaalne küsimus? Noh, mis see annab, kui ma ütlen, et tuhat korda! .. .» 
Noormehe silmades välgatas metsik rõõm. 

«Ja tekivad hiigelorganismid?». 

«Sugugi mitte! Nojah, seda küll, organismid, mis ma olen saanud, on suuremad kui tavalised. .. Jah, 
ja neil on ka mõningaid uusi omadusi. .. Aga tähtis ei ole mitte niivõrd kiirus kui uskumatu 
paljunemiskiirus,» ütles Persikov oma kurvastuseks ja kohkus hirmsasti: noormees kribas ühe 
lehekülje täis, keeras lehte ja laskis edasi. 

«Ärge kirjutage midagi!» kähises Persikov meeleheitel, tundes juba, et ta alistub ja et ta on 
noormehel peos. «Mis te seal kirjutate?» 

«Kas on tõsi, et kahe ööpäeva jooksul võib konnakudust saada 2 miljonit kullest?» 

«Kui suurest kogusest?» karjus Persikov. jälle marru sattudes. «Olete te kunagi konnakudu näinud. . 
. noh, ütleme, lehekonna oma?» 

«Poolest naelast?» küsis noormees kõigutamatu rahuga. 

Persikov läks näost punaseks. 

«Kes siis nii mõõdab? Phäh! Mis te ometi räägite! Muidugi, kui võtta pool naela konnakudu. .. siis 
peaaegu... jah, kurat nojah umbkaudu küll võib-olla isegi rohkem!» 

Noormehe silmades lõid briljandid hiilgama ja ta kribas sama hooga veel ühe lehekülje täis. 

«Kas on tõsi, et see põhjustab ülemaailmse pöörde loomakasvatuses?» . 

«Vastik ajaleheküsimus!» pistis Persikov karjuma, «ja 

üldse, ma ei luba teil igasugust lollust kirjutada! Ma niäen juba teie näost, et te kirjutate sellest mingi 
ilge jama kokku!» 
«Teie fotot, professor, paluksin ka väga,» ütles noormees ja lõi märkmiku kinni. 

«Mis? Minu fotot? Teie ajakirja? Koos selle idiootsusega, mida te seal kirjutate? Ei, ei, ei... Ja 
mul ei ole aega... palun väga! .. .» 
«Kas või mõni vana! Te saate ta otsekohe tagasi.» «Pankrat!» röögatas professor maruvihaselt. 
«Minu lugupidamine,» ütles noormees ja kadus. 
Pankrati asemel hakkas ukse tagant kostma imelikku rütmilist kriuksumist ning raudset kolksumist, 
ja kabinetti astus tohutult paks mees, seljas tekiriidest pluus ja püksid. Tema vasak, kunstjalg 
krobises ja kõlksus ja taloli portfell käes. Tema ümmargusel, siledal, kallerdjal näololi sõbra 
naeratus. Ta kummardas sõjamehelikult ja ajas end sirgu, mispeale ta jalg vedruna kiuksatas. 
Persikov jäi keeletuks. 

«Härra professor,» alustas võõras meeldiva käheda häälega, «andestage lihtsurelikule, kes tuleb 
teie rahu rikkuma!» 
«Te olete reporter?» küsis Persikov. «Pankrat!!» 
«Ei ole, härra professor,» vastas paks mees. «Lubage tutvustada - kaugesõidukapten ja 
Rahvakomissaride Nõukogu juures ilmuva ajalehe «Tööstuse Teataja» kaastööline.» 

«Pankrat!!» karjatas Persikov hüsteeriliselt, ja samal hetkel plõksas nurgas telefoni punane 
signaaltuli põlema ja kostis mahe helin. «Pankrat!» kordas professor. «Ma kuulen!» 

«Verzeihen Sie, bitte, Herr Professor,» krõbises telefon saksa keeles, «dass ich störe. Ich bin 
Mitarbeiter des «Berliner Tageblatt's» .. .» 

«Pankrat!» kisendas professor telefonitoruss-, «bin 1 momentan sehr beschäftigt und kann Sie 
deshalb jetzt nicht empfangen! ... Pankrat!!» 

Samal ajal hakkas pikalt helisama instituudi paraadukse kell. 


«Košmaarne mõrtsukatöö Bronnaja tänaval!!» undasid, ebaloomulikud, rämedad hääled, sõeludes 
kuumaks küdenud juulikuu tänavatel tulede rägas, autorataste ja 

ternasähvatuste vahel. «Preester Drozdovi lese kanade košrnaarne haigus, koos tema pildiga! ... 
Košmaame avastus - professor Persikovi elukiir!!.. .» 


Persikov jõnksatas seisma, nii et ta oleks peaaegu auto alla jäänud, ja kahmas vihaselt ajalehe. 

«3 kopikat, kodanik!» hüüdis lehepoiss. ja pistis kõnniteel sagiva rahva hulka kadudes jälle 
üürgama: 

«Punane Õhtuleht», avastatud x-kiir!!» 

Jahmunud Persikov lõi lehe lahti ja nõjatus vastu laernaposti. Teise lehekülje vasakust nurgast. 
vaatas talle ihkunud trükirhustaraamist vastu tühjusse vahtiva hullumeelse pilguga ja ripakil lõuaga 
kiilaspea, Alfred Bronski aimusünnitis. «V. 1. Persikov, salapärase punase kiire avastaja,» kuulutas 
kiri pildi all. Allpoololi artikkel pealkirjaga «Maailmaime», mis algas nii: 

««Istuge,» pakkus auväärne professor Persikov meile sõbralikult istet. . .» 

Artikli all ilutses allkiri: «Alfred Bronski (Alonzo).» 

Ülikooli katuseharjal lõi kumama rohekas valgus, taevasse ilmusid tulikirjas sõnad «Rääkiv 
Ajaleht», ja kohe ummistas rahvamurd Mohhovaja tänava. 

«Istuge!!!» pistis äkki katusel valjuhääldajas ulguma äärmiselt ebameeldiv peenike hääl, mis väga 
meenutas tuhandekordseks valjendatud Alfred Bronski häält, «pakkus auväärne professor Persikov 
meile sõbralikult istet. «Ma olen juba ammu tahtnud Moskva proletariaadile oma avastuse tulemusi 
tutvustada. . ». . 

Persikovi selja tagant hakkas kostma tasast rütmilist kriuksumist ja keegi tõmbas teda varrukast. 


ümber pöörates nägi ta kunstjala omaniku ümmargust kallerdjat nägu. Mehe silmad olid pisarais ja ta 
huuled tukslesid. 

«Mulle, härra professor, te ei tahtnud oma imeväärse avastuse tulemusi tutvustada!» ütles ta 
kurvalt ja ohkas isudamepõhjast. «Viisteist ruublit läks vett vedama.» 

Ta vaatas tusaselt ülikooli katust, kus möirgas mustas torus nähtamatu Alfred. Persikovil hakkas 
millegipärast paksust mehest kahju. 

«Tühja ma talle istet pakkusin!» pomises ta, püüdes viha selt taevast langevaid sõnu. «See on 
lihtsalt erakordselt jultunud sell! Vabandage mind, aga tõepoolest, palun, kui inimene töötab ja keegi 
vägisi sisse trügib. . . Ma ei räägi muidugi teist. . .» 

«Võib-olla te annate mulle vähemalt oma kambri kirjel- 

duse, härra professor?» küsis kunstjalaga mees meelitlevalt ja nukralt. «Nüüd on teil ju ükskõik. . .» 

«Pool naela konnakudu annab 3 ööpäeva jooksul niisugusel hulgal kulleseid, et täiesti võimatu on 
neid ära lugeda,» üürgas nähtamatu mees valjuhääldajas. 
«Tuut-tuut,» tuututasid autod Mohhovajal. 
«Tohoh! ... Kas sa kuuled, tohoh,» kahises rahvasumm, kaelad õieli. 

«No on kaabakas,» sisistas Persikov vihast värisedl kunstjalaga mehele. «Mis te selle kohta ütlete, 
ah? Ma kaeban ta kohtusse!» 
«Lihtsalt jube!» nõustus paks mees. 

Pimestav violetne kiir kargas professorile silma ja ümberringi lõi valgeks - paistis laternapost, 
lapike pakksillutist, kollane sein, hulk uudishimulikke nägusid.! 

«Nad nägid teid, härra professor!» sosistas paks mees vaimustunult-. ja riputas end professori 
käevangu nagu sangpomm. Õhus hakkas midagi pragisema. 

«Ah, käigu nad põrgusse!» kähvas Persikov tüdinult trügides koos sangpommiga läbi rahvamurru. 
«Hei, takso Pretšistenkale!» . 
Vana kestendav takso, 24-nda aasta mudel, hakkas kõnnitee ääres pobisema ja professor ronis peale, 
püüdes paksu meest enda küljest lahti raputada. 
«Te segate mind,» sisistas ta ja varjas rusikas kätega nägu violetse valguse eest. 

«Kas te lugesite?! Mis nad seal karjuvad? Malaja Bronnajal tapeti professor Persikov koos 
lastega!...» karjus rahvas ümberringi. 
«Mul ei ole lapsi, idioodid!» röögatas Persikov ja sattus äkki musta aparaadi fookusesse, mis tabas 
teda profiilis pärani suu ja raevust sõgedate silmadega. 
«Krahh. .. tuu... krahh... tuu,» turtsatas takso ja sööstis rahvasumma. 
Paks mees istus juba autos ja soojendas professori külge. 

V PEATÜKK Kanalugu 


Endises Troitskis, nüüdses Steklovskis, kõrvalises Steklovski maakonnalinnakeses Kostroma 
kubermangus ilmus endisel Sobornaja, nüüdsel Personalnaja tänaval trepile hallis kleidis naine, 
sitslillede bukett rinnal ja rätik peas, ning purskas nutma. See naine, endise peakiriku endise 
peapreestri lesk Drozdova nuttis nii valjusti et varsti pistis üks vanamutt üle tänava maja aknast 
villarätikusse mässitud pea välja ja. hüüdis: 

«Mis on, Stepanovna, kas juba jälle?» 

«Seitsmeteistmes,» töinas endine Drozdova endisest valjemini. 

«Oi-.oi-01,» halises rätikuga vanamutt ja vangutas pead, «no mis sa kostad! See on nüüd Jumala 
sõrm, tõesõna! Kas kohe päris siruli või?» 

«Tule vaata, Matrjona,» ägas preestriemand, «tule vaata, misuke ta on!» 

Luitunud ja kiivas jalgvärav kääksatas, paljad vanaeidejalad patsisid üle tolmuse jõnkliku 
külatänava ja pisaraist nõretav preestriemand viis Matrjona oma kanaaeda. 

Peab ütlema, et 26-ndal aastal antireligioossesse surutisse surnud peapreestri Savvati Drozdovi 
lesk polnud lasknud pärast mehe surma käsi rüppe, vaid oli rajanud suurejoonelise kanakasvatuse. 
Aga niipea kui lese asjad hakkasid ülesmäge minema, pandi lesele nii kõvad maksud peale, et 
kanakasvatus oleks äärepealt pankrotti jäänud, kui poleks olnud häid inimesi, kes soovitasid tal 
kohalikele võimudele avalduse esitada, et tema, lesk, rajab tööndusliku kanakasvatusartelli. Artelli 
liikmeteks astusid Drozdova ise, tema-truu teenija Matrjoška ja lese kurt vennatütar. Lesk vabastati 
maksudest ja tema kanakasvatus sai niisuguse hoo sisse, et 28-ndaks aastaks siblis lese kana- 
kuutillega palistatud tolmusel õuel juba ligi 250 kana, nende hulgas isegi mõned kotšinid. Lese mune 
võis iga pühapäev Steklovski turult osta lese mune müüdi Tambovis. Ja teinekord ilmusid nad 


koguni Moskvasse endise Tsitskini juustu- ja võikaupluse vaateaknale. 

Ja nüüd käis, hommikust peale lugedes arvult seitsmeteistkümnes, kõige armsam tuttkana mööda 
õue ringi ja oksendas. «Okh. ..kkh...kkh...ukh... õk-õk-õk,» kõõk 

sus ta ja kõõnitas kurvalt päikest, nagu näeks ta seda viimast korda. Kana nina all keksis kükakil 
artelli liige Matrjoška, veekauss käes. 3 
«Tibuke, kulllake... tip-tip-tip... võta nüüd tilgake!» keelitas Matrjoška ja toppis kanale kaussi noka 
alla, aga kana ei tahtnud juua. Ta ajas noka pärani ja käänas pea kuklasse. Ja siis hakkas ta verd 
oksendama. 
«Jeesus Maria!» karjatas naabrieit ja laksas endale kätega! vastu külgi. «Mis see siis nüüd on? 
Sulaselge veri! Seda ma pole veel näinud, nii tõesti, kui ma siin seisan, et kana öögib nagu inimene.» 


Need olid ka viimased hüvastijätusõnad vaesele tuttpeale. Ta kukkus äkki külili, kündis nokaga 
abitult tolmu ja ajas silmad pahupidi. Siis keeras ta end selili, tõstis mõlemad jalad taeva poole jä jäi 
liikumatult lamama. Matrjoška pistis jämeda häälega ulguma, loksutades kausist vett maha, samuti 
preestriemand, artelli esinaine, naabrimutt aga sosistas talle kõrva: 

«Stepanovna, ma võin kihvti võtta, et.su kanad on ära kaetatud. Kus seda enne nähtud on? Pole ju 
niisukest tõbe! Keegi on su kanad ära lausunud.» 

«Oh te vaenlased!» kisendas preestriemand käsi ringutades.! «Tahavad mind hauda viia!» 

Tema kisale vastas vali kiremine, ja 
otsekohe ukerdas kanalast välja kiitsakas katkutud kukk, külg ees, nagu laamendav joodik õllepoest. 
Ta jõllitas naist metsikul pilgul, tammus natuke aega ühel kohal ja ajas siis tiivad laiali nagu kotkas, 
ei tõusnud aga lendu, vaid hakkas õue mööda jooksma, ikka ringiratast nagu hobune köie otsas. 
Kolmandal ringil jäi ta seisma ja hakkas öökima, krõõksus ja krõgises, sülitas vereklompe, keeras 
end siis selja peale ja ajas jalad nagu mastid püsti päikese poole. Naiste ulgumine täitis õue. Ja 
kanakuutidest vastas ärev kaagutamine, klaperdamine ja sabin. 

«!Noh, kas see pole nõidus?» ütles külaline võidukalt. «Kutsu isa Sergi, las loeb palvet!» 

Õhtul kell kuus, kui hõõguv päikesesõõrik kükitas juba madalal keset noori päevalillesõõrikuid, 
lõpetas peakiriku vanempreester isa Sergi palvetamise kanaaias ja võttis epitrahheelioni kaelast. 
Uudishimulikud kõõlusid üle vana lagunenud plangu ja vahtisid aiapragudest. Ohkiv preestriemand 
suudles risti, niisutas ohtra silmaveega närust tibukollast rubla ja ulatas selle isa Sergile, mille peale 
prees- 

ter kohmas õhates midagi selletaolist, et nojah näe, jumal on meie peale vihane. Seejuures oli isa 
Sergil selline nägu nagu teaks ta väga hästi, miks see jumal vihane on aga ta ei ütle. 

Seepeale läks rahvas laiali, ja kuna kanad lähevad varakult magama, siis ei saanud keegi samal 
õhtul teada et preestrieman Drozdova naabrimehel kärvas korraga kolm kana ja kukk ära. Nad 
oksendasid samuti nagu Preestri emanda kana, aga nende hinge heitmine toimus luku taga ja 
vaikselt. Kukk sadas, pea ees, õrrelt alla ja surigi selles asendis. Mis lese kanadesse puutub, siis 
kõngesid nad peatselt pärast palvust, ja õhtuks valitses kanakuutides surmavaikus, ainult 
kangestunud linnud lebasld igal pool virnadena maas. 

Hommikul tabas ärkavat linna nagu pikselöök, sest asi võttis kohutava ja koletu pöörde. 
Personalnaja tänaval oli keskhommikuks elus ainult kolm kana, kõige viimases majas, kus oli 
korteris maakonna maksuinspektor, ja kell üks päeval heitsid needki hinge. Õhtuks aga sumises ja 
kihas Steklovski linnake nagu herilasepesa ja hirmuäratav sõna «katk» käis suust suhu. Drozdova 
nimi sattus kohalikku ajalehte «Punane Võitleja», ja artiklist, mis kandis pealkirja 


«Kas tõesti kanakatk?», jõudis ta edasi Moskvasse. 


»* 


Professor Persikovi elu võttis nüüd kummalise, äreva ja ärritava pöörde. Teiste sõnadega, töötada 
oli niisugustes tingimustes täiesti võimatu. Järgmisel päeval pärast seda, kui Persikov oli suure 
vaevaga Alfred Bronskist lahti saanud, pidi ta instituudis oma kabinetis telefoni lihtsalt sel teel välja 
lülitama, et jättis toru lauale, õhtul aga nägi ta trammiga mööda Ohhotnõi Rjadi sõites iseennast 
suure kõrge maja katusel ekraanil, milleloli must kiri «Tööliste Hääl». Rohekalt virvendav ja vilkuv 
professor ronis taksosse tema käevangus aga rippus tekiriidesse keeratud kunstkera. Professor varjas 
end valgel ekraanil rusikas kätega violetse valguse eest. Siis ilmus ekraanile tulikiri: 

«Professor Persikov vestleb autosõidul meie kuulsa reporteri kapten Stepanoviga.» Ja tõesti, võbelev 
auto logistas piki Volhonkat, Lunastaja peakirikust mööda ja autos rabeles professor niisuguse 
näoga, nagu oleks ta kinnipüütud hunt. 

«Kas need on Immesed, need on ju püsti kuradid!» pomises zooloog, hambad ristis, kui tramm edasi 
sõitis. 

Sama päeva õhtul, kui ta koju jõudis, sai ta oma majapidajannalt Marja Stepanovnalt 17 sedelit 
telefoninumbritega, kust talle päeva jooksul oh hehstatud: ja Marja Stepanovna suulise avalduse, et 
ta on surmam tüdinud. Professor tahtis sedelid puruks tõmmata, aga enne kui ta seda teha jõudis, 
märkas ta ühe numbn järel märkust: «Tervishoiu rahvakomissar.» 

«Mis?» oli veidrik õpetlane siiralt hammastunud. «Mis neile sisse on läinud?» 

Veerand 11 samal õhtul kõlises uksekell Ja professor oli sunnitud vestlema ühe silmipimestavalt 
üleslöödud kodanikuga.. Ta võeti vastu tänu visiitkaardile, mlllel seisis (ilma ees- ja 
perekonnanimeta): «Noukogude Vabariigis tegutsevate välismaa saatkondade kaubandusataseede 
täievoliline šeff.» 

«Et kurat teda võtaks!» mõmises Persikov, viskas luubi ja mingid dagrammid rohelisele kalevile Ja 
ütles Marja Stepanovnale: 

«Kutsuge see volimees sisse!» - «Millega ma võin kasulik olla?» küsis ta niisuguse näoga, et šeff. 
kergelt võpatas. Persikov lükkas prillid laubale, laskis nad siis tagasi ninale Ingeda ja heitis külalisele 
hindava pilgu. See säras üleni lakis ja kalliskivides, ja paremas silmas oli tal monokkel. «Vastik 
lõust,» leidis Persikov millegipärast. 

Külaline alustas õige kaugelt, paludes kõigepealt luba sigarit suitsetada, ja, Persikov pakkus talle 
seepeale väga vasturneelselt istet. Edasi vabandas külaline pikalt-laialt, et ta nii hilj tülitab, <... aga. 
. . härra professorit ei ole ju päeval kuidagi võimalik tabada. .. hihii. .. pardon... kätte saada.» 
(Külaline nuuksatas naerda nagu hüään.) 

«Jah, mu on kiire!» vastas professor niisuguse häälega, et külaline teist korda võpatas. 
Sellest hoolimata söandas ta kuulsat teadlast tülitama tulla: aeg on raha, nagu öeldakse. .. ega 
sigarisuits professorit ei häiri? 
«Murr-murr-murr,» vastas Persikov. Ta ise ju lubas. 
Professor on niisiis elukiire avastanud? 
«Viisite ara?» muhlses Persikov vihaselt. 
«Tule taevas appi, mis elukiire?! See on lehemeeste loba!» läks Persikov põlema. 
Oh ei, hiihii... ta muidugi mõistab seda tagasihoidlikkust, mis on kõigi tõsiste teadlaste ülim voorus. 
mis 

sellest rääkida... Aga täna tulid telegrammid... Maailmalinnades, näiteks Varssavis ja Riias, on kiire 
kohta juba kõik teada. Prof. Persikovi nime tunneb kogu maailn. . 

Kogu maailm jälgib hinge kinni pidades prof. Persikovi tööd... Aga kõik teavad ka, kui raske on 
teadlaste olukord Nõukogude Venemaal. Entre nous solt dlt. .. Ega siin ju teisi kuulmas ei ole? 
Paraku ei osata siin teadlaste tööd hinnata ja nüüd ta tahakski professoriga läbi rääkida. Üks väiisriik 
pakub professor Persikovile täiesti omakasupüüdmatut abi laboratoorseteks töödeks. Milleks siin 
pärleid sigade ette heita, nagu ütleb pühakiri? See välisriik teab, kui raske oli professoril 19-ndal ja 
20-ndal aastal, selle hihii. . . revolutsiooni ajal. Muidugi - absoluutne saladus on garanteeritud, .. 
professor tutvustab riiki oma töö tulemustega, ja riik finantseerib professont. Eks ole, ta ju 
konstrueeris vastava kambri, huvitav oleks selle kambri joonistega tutvuda. 

Siinkohal tõmbas külaline põuetaskust lumivalge raha paki... 

Tühisema summa, näiteks 5000 rubla, võlb professor nii öelda käsirahaks otsekohe saada. . . ja 
ilma mingi kviitungita... professor isegi solvab täievolilist kaubandusšeffi, kui ta kviitungist juttu 
teeb... 

«Välja!!!» kärgatas Persikov äkki nii kohutava häälega, et pianiino kõrgemad keeled võõrastetoast 
vastu kajasid. 

Külaline kadus nii kähku, et minuti pärast hakkas raevust värisev Persikov kahtlema, kas teda 
üldse oligi olnud või oli see lihtsalt viirastus. 

«Tema kalossid?!» röögatas Persikov hetke pärast esiku ukselt. 

«Ta unustas need maha,» vastas värisev Marja Stepanovna. 

«Visake minema!» 
«Kuhu ma nad viskan? Ta tuleb neile järele.» 
«Viige majakomiteesse! Ja võtke kviitung. Et nad oleksid siit kadunud! Komiteesse! Las valvavad 
spiooni kalosse! .. .» 

Marja Stepanovna lõi risti ette, võttis uhked nahkvood riga kalossid ja läks nendega köögiuksest 
välja. Seal ootas ta natuke aega ja peitis siis kalossid sahvrisse. 
«Kviitung!» 

«Jah.» 
«Esimees on ju kirjaoskamatu, Vladimir Ipatjitš! . . » 

«Et. Oleks. Silma. Pilk. Kviitung! Las kirjutab mõni kirjaoskaja päevavaras tema eest alla!» 
Marja Stepanovna vangutas pead, läks minema ja tuli J4 tunni pärast sedeliga tagasi: 


«Prof. Persikovilt fondi vastu võetud 1 (üks) pkalos. Koljossov.» 


«Ja mis see on?» 
«Number.» 
Persikov virutas numbri jalaga nurka, kviitungi aga pani kirjapressi alla. Siis tumestas üks mõte ta 
kõrget laupa. Ta tormas telefoni juurde, lõi Pankrati maast lahti ja küsis, kas kõik on korras. Pankrat 
röökis midagi torusse, millest võis aru saada, et tema meelest on kõik korras. Aga Persikov rahunes 
ainult üheks minutiks. Kulmu kortsutades haaras ta uuesti telefonitoru ja ütles: 

«Andke mulle see, mis ta nüüd on, Lubjanka. Merci. . Kellele ma pean teatama. . mul käivad siin 
mingisugused kahtlased kalossidega tüübid, jah. .. TV ülikooli professor Persikov . . .» 4 
Toru katkestas kõne järsult ära. Persikov keeras telefonile selja ja urises läbi hammaste igasuguseid 
sõimusõnu. 
«Kas tahate teed, Vladimir Ipatjitš?» päris Marja Stepanovna arglikult kabineti ukse vahelt sisse 
vaadates. 
«Ei joo ma mingit teed. . . murr-murr-murr, et neid kurat võtaks. . . hulluks läinud, jumala eest!» 


Täpselt kümne minuti pärast saabusid uued külalised. ühel neist, meeldival, tüsedal ja väga 
viisakal mehel, oli seljas tagasihoidlik kaitsevärvi frentš ja jalas kalifeed. Ninajuurel. istus tal 
pensnee nagu sätendav liblikas. üldse meenutas ta lakksäärikutega inglit. Teine, lüheldane ja ko- 
hutavalt sünge mees, oli erariides, aga jäi mulje, et erariided nagu ahistavad teda. Kolmas külaline 
käitus üpris iseäralikult, ta ei tulnudki professori kabinetti, vaid .jäi pimedasse esikusse. Seejuures 
oli tal aga täielik ülevaade kõigest, mis valgustatud ja tubakasuitsust vöödilises kabinetis toimus. 
Selle kolmanda, samuti erariides külalise ninal ilutsesid suitsukarva näpitsprillid. 

Need kaks, kes kabinetis olid, vaevasid Persikovi päris ära, uurides visiitkaarti, esitades küsimusi 
viie tuhande pakkumise kohta ja lastes tal külalise välimust kirjeldada. 

«Kurat seda teab,» urises Persikov, «igatahes vastik lõust. Degenerant.» 

«Oli tal üks silm klaasist?» küsis väiksem mees kähinal. 

«Kurat seda teab. Ei, minu meelest ei olnud, silmad vilasid kogu aeg.» 
«Rubinštein?» pöördus ingel vaikselt erariides mehe poole. See raputas mornilt pead. 

«Rubinštein ei anna mingil juhul ilma kviitungita,» urises ta, «see ei ole Rubinšteini moodi. See 
on mõni kangem vend.» 

Kalosside lugu äratas külalistes tõsist huvi. Ingel helistas majakontorisse ja ütles ainult paar sõna: 
«Riiklik Poliitiline Valitsus kutsub majakomitee sekretäri Koljossovit viivitamatult professor 
Persikovi korterisse, koos kalossidega!» Ja näost kahvatu Koljossov oli silmapilk kohal, kalossid 
näpu otsas. 

«Vassenka!» hõikas ingel tasakesi seda meest, kes istus esikus. Mees ajas end loiult püsti ja loivas 
kuidagi igast otsast logisedes kabinetti. Suitsukarva klaasid varjasid täielikult ta silmi. 

«Mh?» kõlas unine ja lakooniline küsimus. 

«Kalossid?» 

Suitsukarva - prillid mõõtsid kalosse, ja Persikovile tundus, et hetkeks välgatas klaaside taga 
hoopiski mitte unine, vaid vastupidi, imeterane pilk. Aga see kustus sedamaid. 

«Noh, Vassenka?» 

See, keda hüüti Vassenkaks, vastas loiult: 

«Mis noh? Pelenžkovski kalossid.» 

Ja fond oligi professor Persikovi kingitusest ilma. Kalossid kadusid ajalehepaberisse. Ülimalt 
rõõmus frentšiga ingel tõusis püsti, surus professoril kätt ja pidas isegi väikese kõne, mille mõte oli 
lühidalt järgmine: see teeb professorile au .. . professor võib päris rahulik olla. . . enam teda keegi ei 
tülita, ei instituudis ega kodus. .. vastavad abinõud võetakse tarvitusele, tema kambreid ei ähvarda 
enam mingi hädaoht. .. 

«Aga kas te ei saaks reportereid maha lasta?» küsis Persikov üle prillide vaadates. 

See küsimus tegi külalistele palju nalja. Mitte ainult sünge mehike, vaid isegi suitsprill muheles 

esikus. Ingel seletas särades ja hiilates, et see ei ole võimalik. 

«Ja mis asjamees see siis oli, kes siin käis?» 

Nüüd muutusid kõik tõsiseks ja ingel vastas põiklevalt, et see oli niisama üks väiksemat sorti aferist, 
ei maksa tähele panna. . aga sellest hoolimata palub ta kodanik pro- 

fessorit tungivalt, et see tänase õhtu sündmused saladuses hoiaks, ja seepeale külalised lahkusid. 
Persikov läks tagasi kabinetti oma diagrammide juurde, aga tööle asuda tal ei lastud. Telefonis 
süttis plõksti punane sõõr ja üks naisehääl pakkus professorile seitsmetoalist korterit, kui ta on 
valmis huvitava ja tarmuka lesega abielluma. Persikov karjus torusse: 
«Ma soovitan teil end professor Rossolimo juures ravida. . .» ja kohe helises telefon uuesti. 
See kõne võttis Persikovi juba pisut vaguramaks, sest helistas küllalt tuntud tegelane Kremlist, 


päris pikalt ja osavõtlikult, kuidas Persikovil töö edeneb, ja avaldas soovi tema laboratooriumi 
külastada. Kõne lõppedes pühkis Persikov otsa eest higi ja jättis toru lauale. Siis hakkasid ülal 
korteris pasunad kohutavalt röökima ja kostsid valküüride karjed - kalevitrusti direktori raadiost tuli 
Suure Teatri Wagneri kontserdi ülekanne. Persikov vandus läbi lae kostva ulgumise ja mürtsumise 
saatel Marja Stepanovnale, et ta kaebab direktori kohtusse, et ta peksab selle raadio pilbasteks, et ta 
põgeneb Moskvast kus kurat, sest ilmselt kavatsetakse teda siit välja süüa. Ta virutas luubi vastu 
maad, heitis kabineti diivanile magama ja uinus kuulsa pianisti õrna klimberduse saatel, mis tuli 
Suurest Teatrist. 

Üllatused jätkusid ka järgmisel päeval. Persikov sõitis hommikul trammiga instituuti ja märkas, et 
trepil seisab moodsa rohelise kõvakübaraga meeskodanik Tundmatu silmitses Persikovi 
tähelepanelikult, kuid ei tülitanud teda ühegi küsimusega ja seetõttu ei teinud ka Persikov temast 
rohkem välja. Aga instituudi vestibüülis tõusis Persikovi nähes peale ähmi täis Pankrati püsti veel 
teine kõvakübar, kes ütles viisakalt: 

«Tervist, kodanik professor!» 

«Mis te tahate?» küsis Persikov vihaselt, võttes Pankrati abiga mantlit seljast. Aga kõvakübar 
rahustas teda kiiresti, sosistades kõige õrnema häälega, et professor ärritub ilmaaegu. Tema, 
kõvakübar, ongi selleks siin, et igasuguseid pealetükkivaid külalisi professorist eemal hoida. . nii et 
professor võib päris mureta olla, mitte ainult kabineti ukse, vaid ka akende pärast. Seepeale keeras 
tundmatu korraks pintsakurevääri ja näitas professorile mingit märki. 

«Hm. . . ära ütle, päris asjalik asutus teil,» mõmises Persikov ja küsis naiivselt: «Aga mida te siin 
sööte?» 

Kõvakübar muigas selle peale ja seletas, et talle tuleb vahetus. 

Paar esimest päeva möödusid vahejuhtumiteta. Kaks korda käisid professori juures Kremli 
külalised ja üks kord üliõpilased, keda Persikov eksamineeris. Üliõpilased kukkusid, viimaseni läbi 
ja nende näost oli näha, et nüüd tunnevad nad Persikovi ees lausa ebausklikku hirmu. 

«Minge konduktoriks! Te ei kõlba zooloogiks,» kostis kabinetist. 


«Kole kuri?» küsis kõvakübar Pankratilt. 
«Hoidku jumal!» vastas Pankrat. «Kui mõni juhtubki läbi saama, siis vangub,. vaeseke, kabinetist 
välja, vaevahigi otsa ees - ja õkva õllepoodi.» 

Tänu neile õiendustele kulus märkamatult kolm päeva, neljandal päeval aga toodi professor jälle 
tagasi tegelikku ellu, ja toojaks oli tänavalt kostev peenike ja kime hääl. 

«Vladimir Ipatjitš!» kostis läbi kabineti avatud akna. Häälel vedas: Persikov oli viimastel 
päevadel ennast väga ära kurnanud. Ta puhkas parajasti tugitoolis, suitsetas ta vahtis loiul, väsinud 
pilgul ringi, silmade ümber punased rõngad. Ta jõud oli otsas. Seepärast vaatas ta isegi teatava 
uudishimuga aknast välja ja nägi kõnniteel Alfred Bronskit. Professor tundis tiitlitega visiitkaardi 
omaniku terava põhjaga kaabu ja bloknoodi otsekohe ära. Bronski kummardas aupaklikult ja 
graatsiliselt akna poole. 

«Ah see olete teie?» ütles professor. Tal ei olnud jaksu vihastada ja ta ootas isegi huviga, mis 
edasi tuleb. Aknal tundis ta end julgelt ega kartnud Bronskit. Ustav kõvakübar tänaval keeras 
otsemaid kõrva Bronski poole. Bronski näol lõi särama kõige mahedam naeratus. 

«Paar minutit, kallis professor!» pingutas ta kõnniteelt häält. «Üksainumas, puht tsoloogiline 
küsimus, kui te lubate!» .. 

«Palun,» vastas Persikov lakooniliselt ja pilklikult ning mõtles: «Tegelikult on selles sulis midagi 
ameerikalikku,) 

«Mis te kanade kohta ütlete, kallis professor?» hüüdis Bronski, käed toruna suu ümber. 

Persikov imestas. Istus aknalauale, tõusis siis püsti, vajutas kellanupule ja hüüdis näpuga akna poole 
näidates: 


«Pankrat, lase see sealt tänavalt sisse!» 

Ja kui Bronski kabinetti astus, läks Persikov oma lahkuses koguni niikaugele, et kraaksatas talle: 
«Istuge!» 

Bronski istus õndsalt naeratades pöördtoolile. 

«Seletage mulle, palun, ühte aSja,» ütles Persikov, «te ju kirjutate nendele oma lehtedele?» 

«Just nii,» vastas Alfred aupaklikult. 

«Ma ei saa aru, kuidas te saate kirjutada, kui te ei oska isegi õigesti rääkida. Mis tähendab 
«üksainumas» ja «tsoloogiline»? Te tahtsite ilmselt esitada «üheainsa zooloogia alase» küsimuse?» 
Bronski hakkas vaikselt ja aupaklikult naerma: «Valentin Petrovitš parandab ära.» 

«Kes see Valentin Petrovitš on?» 

«Kirjandusala juhataja.» 

«Noh, hea küll. Ma ei ole muidugi filoloog. Aga jätame selle Petrovitši. Mida te siis tahtsite kanade 
kohta teada?» «Kõik, mis teil öelda on, professor.» 

Ja Bronski haaras pliiatsi. Persikovi silmad välgatasid võidukalt. 

«Asjata tulite, see ei ole minu eriala. Teil oleks õigem olnud pöörduda I ülikooli professori 
Jemeljan Ivanovitš Portugalovi poole. Mina tean lindudest väga vähe. . .» 

Bronski naeratas vaimustunult, andes mõista, et ta sai professori naljast aru. «Nali - teab vähe!» 
sirgeldas ta bloknooti. 

«Muidugi, kui teid huvitab, olge lahke! Kanad ehk kodukanad kuuluvad kanaliste seltsi, 
faasanlaste sugukonda. . .»hakkas Persikov valju häälega kõnelema ega vaadanud seejuures Bronski 
poole, vaid kuhugi kaugusse, kus talle viirastus tuhat kuulajat, «faasanlaste sugukonda. .. Phasiani- 
dae. Nad kujutavad endast linde, kellel on lihajasnahkne hari ja kaks lokutit lõua all. .. hm... kuigi 
esineb ka üksainus keset lõuatsit. . . Mis siis veel? Tiivad on lühikesed ja ümardunud... Saba 
keskmise pikkusega, veidi järkmeline, ma ütleksin isegi katusjas, keskmised suled sirpjalt kaardus . 
.. Pankrat... Too mudelikabinetist mudel nr. 705, kuke läbilõige. . . või ei ole teil seda vaja? ... 
Pankrat, ära too! ... Ma kordan teile, et ma ei ole eriteadlane, minge Portugalovi juurde. Nojah, 
mina tunnen isiklikult 6 liiki metsikult elavaid kanu... hm... Portugalav teab neid rohken.. .. Indiast ja 
Malai saarestikust. Näiteks bankiva kukk ehk kasintu, kelle elukoht on Himaalaja eelmäestikus, 
Indias, Assamis, Birmas... Siis veel harksaba-kukk ehk Gallus varius Lomboki, Sumbava ja Florese 
saarel. Jaava saarel esineb haruldane Gallus aeneus ja Kagu-Indiast, võin teile soovitada väga ilusat 
Sonnerathi kukke. .. 

Ma näitan teile pärast pilti. Mis Tseilonisse puutub, siis seal võime näha Stanley kukke, mujal teda 
kusagil ei esine.» 
Bronski istus, silmad pungis, ja kribas märkmeid teha. «Soovite veel midagi teada?» 

«Ma oleksin tahtnud kuulda midagi kanade haigustest,» sosistas Alfred vaikselt. 

«Hm, ma ei ole eriteadlane... küsige Portugalovi käest ... Noh, paelussid, imiussid, kärnalest, 
vagellest, linnupuuk, kanatäi, kirbud, kanakoolera, krupoosne difteeriline limaskestapõletik. . . 
pneumonomikoos, tuberkuloos, kana-lubiraig ... igasuguseid haigusi esineb (Persikovi 
silmades tantsisklesid sädemed)... mürgitus, näiteks maruheinast ehk koerapöörirohust, kasvajad, 
inglistõbi, kollatõbi, reumatism, Achorion Schenleini seen... väga huvitav muide. Haigestumisel 
tekivad harja pinnal väikesed plekid, mis meenutavad hallitust .. .» 

Bronski pühkis kirju taskurätikuga laubalt higi. «Aga, professor, mis on teie arvates praeguse 
katastroofi põhjus?» . 


«Mis katastroofi?» 


«Mis, kas te pole siis lugenud, professor?» imestas Bronski ja võttis portfellist käkrunud «Izvestija». 
«Ma ei loe lehti,» vastas Persikov ja krimpsutas nägu. «Mispärast, professor?» küsis Alfred leebelt. 
«Seal aetakse igavest jama,» vastas Persikov kõhklemata. . 

«Kuidas nii, professor?» sosistas Bronski mahedalt ja lõi lehe lahti. 

«Mis seal siis on?» küsis Persikov ja kergitas ennast toolilt. Nüüd hakkasid Bronski silmades 
sädemed tantsima. Ta tõmbas terava lakitud küünega kriipsu alla päratu suurele, üle kogu lehekülje 
ulatuvale pealkirjale «Kanakatk vabariigis» 

«Mis?» küsis Persikov-ja lükkas prillid laubale... 

VI PEATÜKK Moskva 1928. aasta juunis 


Moskva säras, tuled tantsisid, kustusid ja süttisid. Teatri väljakul tiirutasid autobusside valged ja 
trammide rohelised tuled; endise «Mur ja Merilizi» kohal, selle peale ehitatud kümnenda korruse 
kohal võbeles värviline elektrinaine, pildudes tähthaaval pimedusse värvilist sõna «Tööliskrediit». 
Suure Teatri vastas pargis, kus õhtuti sädeles värviline purskkaev, rüsis ja käratses nihvasumm ja 
Suure Teatri katusel üürgas hiiglaslik valjuhääldaja. 

«Leforti Veterinaariainstituudi kanakatkuvastased süstimised annavad NEA tulemusi. 
Kanade. .. surmajuhtumite arv on tänase päeva jooksul vähenenud poole võrra. 

Siis muutis valjuhääldaja tämbrit, kõõksatas korra, teatri kohal süttis ja kustus osis kuma j ja 
valjuhääldajg hakkas bassihäälel kurtma: 

«Moodustati Kanakatku Vastase Võitluse Erakorraline Komisjon, mille koosseisu kuuluvad 
tervishoiu rahvakomissar, põllutöö rahvakomissar, loomakasvatuse osakonna juhataja seltsimees 
Ptahha-Porosjuk, professor Persikov, professor Portugalov... ja seltsimees Rabinovitš!... Uusi 
interventsioonikatseid seoses kanataudiga!» hirnus ja ulgus valjuhääldaja nagu Šaakal. 

Teatralnõi põiktänaval, Neglinnajal ja Lubjankal löõskas valgeid ja violetseid valgusvihke, pritsles 
tulesid, röökis autopasunaid, kerkis tolmupilvi. Rahvasumm tungles müüri ääres päratu suurte 
kuulutuste ees, mida valgustasid erepunased helgiheitjad. 

«Elanikkonnal on karmi karistuse ähvardusel keelatud tarvitada toiduks kanaliha ja mune. 
Erahangeldajad võetakse iga turustamiskatse eest kriminaalvastutusele koos nende varanduse 
konfiskeerimisega. Kõik kodanikud, kes omavad mune, on kohustatud neid viivitamatult rajooni 
miilitsajaoskonda ära andma.» 

«Tööliste Hääle» katusel kõrgusid ekraanil taevani ulatuvad kanamäed ning rohekalt virvendavad 
ja vilkuvad . 
tuletõrjujad uhasid neid voolikutest petrooleumiga üle. Siis voogasid üle ekraani punased lained, 
elutu suits tuprus ja rebenes tuustideks, venis viirgudena laiali, ja ekraanile kargas. tulikiri: 
«Kanakorjuste põletamine Hodõnkal.» 


70 

Keset pööraselt lõõmavate vitriinidega ärisid, mis olid avatud kella kolmeni öösel, välja arvatud 
päevane ja õhtune lõunavaheaeg, vahtisid pimedate silmakoobastena vastu laudadega kinnilöödud 
aknad, mille kohaloli silt:. 
«Kanamunad. Kindel kvaliteet.» Alatasa vihises ärevalt huilates kohmakatest bussidest ja 
militsionääridest mööda autosid, mille kummalgi küljeloli kiri: «Mostervos. Kiirabi.» 
«Jälle on üks lollist peast mädamune vitsutanud,» kahises rahvasumm, 
Rohelistes ja oranžides tuledes säras Petrovkal maailmakuulus restoran «Ampiir», kus lauatelefonide 
kõrval seisid likööriplekilised pappkaardikesed: «Vastava korralduse kohaselt omletti ei ole.. 
Saadaval värsked austrid.» 


Ermitaaži varjulises, sünkjas haljuses vubisesid norus helmekeena hiina laternad ja kupletistid 
Srams ja Karmantšikov esitasid silmitapvalt eredasti valgustatud laval luuletajate Ardo ja Argujevi 
kupleesid: 


Oh, mamma, mamma, mis ma teen, kui mul ei ole mune?! 


ja põrutasid kiirtantsus jalgu vastu maad. 

Kadunud Vsevolod Meierholdi Teater - Meierhold hukkus, nagu me teame, 1927. aastal Puškini 
«Boriss Godunovi» proovil, kui trapetsid alasti bojaaridega laest alla kukkusid - vilgutas värvilistest 
elektrilampidest kuulutust, mis reklaamis Ehrendorgi uut näidendit «Kanaraip»Meierholdi õpilase, 
vabariigi teenelise kunstniku Kuhtermani lavastuses. Sealsamas kõrval, reklaamtuledest sillerdavas 
«Akvaariumis», etendati haljal estraadil poolpalja naiseihu välkudes müriseva aplausi saatel kirjanik 
Lenivtsevi revüüd «Tibukesed». Mööda Tverskajat aga kõmpisid reas tsirkuse-eeslid, laternad 
kummalgi pool pikka koonu, seljas säravad plakatid, mis kuulutasid Korši teatris Rostandt'i 
«Chantederi» uuslavastust. 

Ajalehepoisid röökisid ja karjusid autorataste vahel: «Košmaarne koopaleid! Poola valmistub 
košmaarseks sõjaks!!. Professor Persikovi košmaarsed katsed!!» 

Endises Nikitini tsirkuses, meeldivalt sõnnikulõhnalisel räpasel pruunil areenil ütles surmkahvatu 
kloun Bom vesitõvest tursun:ud Bimile: 

«Ma tean, miks sa nii kurva näoga oled!» 


mal 


«Miks siis?» piiksus Bim. 
«Sa matsid munad maha, aga 15. jaoskonna miilits leidis nad üles.» A 

«Ha-ha-ha-haa,» hirnus publik, nii et magus valu lõi südamesse ning trapetsid ja ämblikuvõrgud 
kõikusid armetu laekupli all. 

«Aa-ap!» karjusid klounid läbilõikavalt ja rammus valge ratsu tõi areenile imeilusa, sihvakate 
säärtega ja vaarikpunase trikooga naise. 


»* 


Ringi vaatamata, vastutulijaid nägemata, prostituutide müksimisest ja õrnadest märguannetest 
välja tegemata rühkis endassesüvenenud, eraklik ja ootamatu kuulsusega kroonitud Persikov mööda 
Mohhovajat Maneeži vastas helendava kella poole. Ja sügavas mõttes enda ette maha vahtides 
põrkas ta ühe imeliku vanamoelise mehega kokku, lüües käe valusasti vastu puust kabuuri, mis 
mehel vööl rippus. 

«Ai, kurat,» kiunus Persikov, «vabandage!» 
«Vabandust,» ütles vastutulija vastikult kimeda häälega, ja nad väänasid end selles inimpudrus 
kuidagi teineteise küljest lahti. Ning silmapilk unustas professor edasi minnes selle kokkupõrke. 


VII PEATÜKK Rokk 


Me ei tea, kas Leforti instituudi süstidest oli kasu, kas Samaara tõkkesalgad täitsid oma otstarvet, 
kas ranged abinõud, mida Kaluugas ja Voronežis munade kokkuostjate suhtes rakendati, olid 
asjakohased ja kas Moskva erakorralise komisjoni tööd kroonis edu, aga seda me teame, et kaks 
nädalat pärast Persikovi ja Alfredi viimast kokkusaamist olid asjad kanadega Vabariikide Liidus ühel 
pool. Siin-seal maakonnalinnakeste õuedel vedeles veel üksikuid kanasulgi, mis tõid vee silma, ja 
haiglates toibusid viimased õgardid vere roojamisest ja oksendamisest. Õnneks ei olnud inimohvreid 
kogu vabariigi peale mitte üle tuhande. Ka ei esinenud suuremaid rahutusi. Volokolamskisse ilmus 


72 


küll üks prohvet, kes kuulutas, et kanade kärvamises ei ole süüdi keegi muu kui komissarid, aga 
erilist kõlapinda ta ei leidnud. Volokolamski turul peksti läbi paar miilitsat, kes rekvireerisid muttide 
kanu, ja löödi kohaliku postkontori aknad sisse. Aga õnneks võtsid Volokolamski agarad võimud 
vastavad abinõud tarvitusele, mille tulemusena prohvet oma tegevuse lõpetas ja postkontori akendele 
uued klaasid ette pandi. 

Põhjas jõudis katk Arhangelskini ja Sjumkin Võsselokini ning peatus siis iseendast sel lihtsal 
põhjusel, et tal polnud enam kuhugi edasi minna: Valges meres teatavasti kanu ei ole. Ka 
Vladivostokis- jäi katk pidama, sest ookean tuli vastu. Lõunas vaibus ta kuskil Ordubati, Džulfa ja 
Karabulaki kõrbelagendikel, läänes aga peatus ta imekombel just Poola ja Rumeenia piiril. Ei tea, 
kas oli seal teine kliima või mängisid naabermaade valitsuste poolt rakendatud tõkkeabinõud oma 
osa, igatahes kaugemale katk ei levinud. Välismaa ajakirjandus arutas seda ajaloos senikuulmatut 
katastroofi suure mõnu ja käraga, nõukogude vabariikide valitsus aga ei tõstnud mingit kära, vaid 
töötas käsi rüppe laskmata. Kanakatku Vastase Võitluse Erakorraline Komisjon nimetati ümber 
Vabariigi Kanakasvatuse Uuestisünni ja Edasiarendamise Erakorraliseks Komisjoniks ja täiendati 
teda uue erakorralise troikaga, mille koosseisu kuulus kuusteist seltsimeest. Asutati vabatahtlik 
kanakaitse ühing «Dobrokur», mille au-abiesimeesteks valiti Persikov ja Portugalov. Lehes ilmusid 
koos nende piltidega artiklid «Massiline munade kokkuost välismaalt» ja «Härra Hughes tahab 
munakampaaniat nurja ajada». Moskvas lõi laineid ajakirjanik Koletškini mürgine följeton, mis 
lõppes sõnadega: «Ärge himustage, härra Hughes, meie mune, teil on omad!» 

Kolm nädalat pidevat ületöötamist kurnasid professor Persikovi täiesti ära. See kanadelugu lõi ta 
hoopis rööpast välja ja veeretas ta õlgadele kahekordse koorma. Õhtud läbi tuli tal kanakomisjonide 
koosolekutel istuda ja taluda ilmast ilma küll Alfred Bronski, küll kunstjalaga paksu pikki usutlusi. 
Samuti tuli tal koos professor Portugalovi ning erarlotsent Ivanovi ja Borngartiga kanu lahata ja 
katkutõbise kana maksas». 

Kanaasjandusest võttis Persikov ilma suurema innuta osa, ja see on ka arusaadav: ta mõte tegeles 
hoopis muuga, 

olulisema ja tähtsamaga, sellega, mille juurest kanakatastroof teda eemale oli kiskunud, st. punase 
kiirega. Laostades omkl niigi nõrka tervist, võttes lisa une- ja söögiajast, jättes teinekord kojugi 
minemata ning tukkudes instituudi kabinetis vahariidega kaetud diivanil, jändas ta. ööd otsa 
kiirekambri ja mikroskoobiga. 

Juuli lõpuks andis pinge veidi järele. Ümbernimetatud komisjoni tegevus keeras normaalsetesse 
rööbastesse ja Persikov võis uuesti katkestatud töö kallale asuda. Preparaatide virn mikroskoopide 
ümber kasvas, kambris arenes muinasjutulise kiirusega kala- ja konnakudu. Königsbergist jõudsid 
lennukiga kohale eritellimise peale valmistatud läätsed ja juuli viimastel päevadel panid 
mehhaanikud Ivanovi juhendamisel kokku kaks uut suurt kambrit, milles kiirekoonuse tipp oli 
suitsukarbi laiune, alus aga tervelt meeter lai. Persikov hõõrus rõõmu pärast käsi ja asus salapäraseid 
ning keerulisi katseid ette valmistama. Kõigepealt helistas ta hariduse rahvakomissarile ja 
telefonitoru prääksus talle kõige lahkemat kaasabi. Siis helistas Persikov seltsimees Ptahha- 
Porosjukile, ülemkomisjoni loomakasvatusosakonna juhatajale. Ja ka Ptahha ilmutas ülimat 
vastutulelikkust. Kõne all oli suurem tellimus välismaalt professor Persikovi jaoks. Ptahha lubas 
silmapilk Berliini ja New Yorki telegrafeerida. Seejärel helistati Kremlist ja tunti huvi, kuidas 
Persikovi käsi käib, ja tähtis ning lahke hääl küsis, kas Persikovil ei ole autot tarvis. 

«Ei, tänan väga. Ma sõidan parem trammiga,» vastas Persikov. 
«Mispärast?» küsis salapärane hääl ja mühatas heatahtlikult. 


Kõik rääkisid Persikoviga kas aupaklikult ja värisedes või siis leebelt naeratades. nagu väikese, 
kuigi tähtsaks peetava lapsega. 

«Tramm sõidab kiiremini,» vastas Persikov, mispeale kume bassihääl telefonis vastas: 

«Noh, kuidas arvate.» 

Möödus veel üks nädal, ja Persikov jäi üha enam soikuvast kanakampaaniast eemale, süvenedes 
jäägitult oma kiire uurimisse. Ta pea oli unetutest öödest ja üleväsimusest selge, otsekui läbipaistev 
ja kerge. Punased rõngad ei kadunudki enam ta silmade ümbert ja peaaegu kõik ööd. viibis. ta 
instituudis. Ainult üks kord lahkus ta oma zooloo- 

gilisestpelgupaigast, et esineda Pretšistenkal Tsekubu hiigelsuures saalis loenguga oma kiirest ja 
selle toimest munarakule. See oli veidriku zooloogi suurpäev. Sisisevad kaarlambid kallasid valgust 
tsekubistide mustadele smokingitele ja daamide valgetele kleitidele ning aplaus oli nii võimas, et 
sammassaali laest pudenes krohvi. Laval, kõnepuldi kõrval klaasplaadiga laual lõõtsutas vaagnal 
tuhkjaks tõmbunud, liimendav, kassisuurune konn. Lavale pilluti sedeleid. Nende hulgas oli seitse 
armuavaldust, need rebis Persikov otsekohe puruks. Tsekubu esimees tiris professori vägisi lavale 
kummardama. Persikov kummardas närviliselt, ta käed olid higist märjad ja must lips oli lõua alt 
nihkunud vasaku kõrva taha. Värelevast leitsakust ja udust vaatas talle vastu sadu kollaseid nägusid 
ja valgeid maniskeid ja järsku välgatas kollane kabuur, kadudes valge samba varju. Persikov märkas 
seda põgusalt ja unustas kohe. Aga pärast loengut, kui ta mööda vaarikpunast .vaipa trepist alla läks, 
hakkas tal äkki halb. Silmapilguks kadus vestibüüli hele kroonlühter musta pimedusse ja Persikovil 
tõusis süda kurku. .. Ta tundis nagu vingulõhna ja talle viirastus, et soe kleepuv veri voolab tal kaela 
mööda. alla... Värisedes haaras ta trepikäsipuust kinni. 

«On teil halb, Vladimir Ipatjitš?» ründasid teda igast küljest ärevil hääled. 

«Ei, ei,» vastas Persikov toibudes, «ma olen lihtsalt väga väsinud. .. Jah... Tooge mulle, palun, klaas 
vett.» 


»* 


Oli väga ilus augustikuu päev. Päike segas professorit, ja seepärast olid aknakatted alla lastud. 
Üksainus painutatava jalaga reflektor heitis teravat valgust klaasplaadiga lauale, mis oli täis 
instrumente ja läätsesid. Istudes kurnatult ja köökus oma pöördtoolil, suitsetas Persikov ja vaatas 
väsimusest tuhmi, kuid rahuloleva pilguga läbi suitsuviirgude paokil uksega kambrit, kus lebas 
vaikselt punane kiirtevihk, soojendades veidi veel omalt poolt niigi lämbet ja umbset kabinetiõhku. 
Uksele koputati. «Jah?» hüüdis Persikov. 


1 Lühend organisatsiooni 1J;erITpaJIbHaJ! ROMJ1CCJ1J! ITO YJIYIIIEHJOUD 6bITa 
Y'T,eHbIX (Teadlaste Olukorra parandamise Keskkomisjon) nimetusest. T 5 111:. 

Uks kägises tasakesi ja sisse astus Pankrat. Ta jäi tikksirgelt seisma, kahvatades hirmust 
kõigevägevama ees ja teatas: 
«Härra professor, Rokk tahab teie jutule.» 
Üle teadlase näo libises midagi muigetaolist. Ta vidutas silmi ja ütles: 
«Huvitav küll! Aga mul ei ole aega.» 
«Ta ütleb, et tal on Kremlist paber.» 
«Saatus kroonupaberiga? Haruldane kombinatsioon,» 
ütles Persikov ja lisas: «Hea küll, las tuleb sisse! » 
«Kuulen,» vastas Pankrat ja kadus nagu välk ukse taha. Hetke. pärast kägises jälle uks ja lävele ilmus 


üks mees. 

Siis kägises Persikovi pöördtool ja professor mõõtis tulijat üle õla ja üle prillide. Persikov oli muidu 
väga eluvõõras — maailma asjad ei huvitanud teda, aga isegi temale torkas sisseastunu juures silma 
üks oluline ja iseloomulik joon: pentsik vanamoelisus. 1919. aastal oleks see mees pealinna tänavail 
täiesti omal kohal olnud, ta oleks mõeldav olnud ka 1924. aastal, selle aasta alguses, aga 1928. aastal 
mõjus ta pentsikult. Samal ajal, kui isegi proletariaadi kõige mahajäänum väesalk - pagarkond - 
kandis pintsakut, kui frentš, vanamoeline riietusese, mis hüljati lõplikult 1924. aasta lõpul, oli 
Moskvas harulduseks, kandis tulija kaherealist nahkkuube, rohelisi pükse, sääresidemeid ja 
poolsaapaid, puusal aga kõlkus tal kriimuliseks taotud kollases kabuuris hiigelsuur vana tüüpi 
mauser. Tulija näost jäi Persikovile sama mulje, mis igale teiselegi - äärmiselt eemaletõukav mulje. 
Pisikesed silmad vaatasid maailma hämmastunult ja ometi -enesekindlalt, lühikesed lampjalad 
mõjusid kuidagi sündsusvastaselt, puhtaks kaabitud lõug sinetas. Persikov muutus korraga süngeks. 
Armutult pöördtooli krägistades ja võõrale nüüd juba läbi, ja mitte üle prillide otsa põrnitsedes küsis 
ta: 

«Teil on paber? Kus ta on?» 

Mees oli sellest, mida ta nägi, ilmselt jahmunud. Üldiselt polnud tal kalduvust kohmetuda, aga 
praegu oli ta kohmetu. Tema pilgust võis lugeda, et eeskätt rabas teda 12 riiuliga kapp, mis ulatus 
laeni ja oli tihedalt raamatuid täis tuubitud. Ja siis muidugi kambrid, kus miilas nagu põrgus 
läätsedes paisunud vaarikpunane kiir. Ja ka Persikov ise, kes istus oma pöördtooliga reflektori terava 
val 


I <<1Jok» tähendab vene keeles «saatus». TÕ 1k. 
76 


guse piiril hämaruses, oli küllalt omapärane ja majesteetlik kuju. Tulija puuris teda pilguga, mille 
enesekindlusest kiirgas läbi silmanähtav aupaklikkus, ei esitanud mingit paberit, vaid ütles: 
«Minu nimi on Aleksandr Semjonovitš Rokk!» 
«Jah? Ja siis?» 
«Mind määrati näidissovhoosi «Punane Kiir» direktoriks,» seletas võõras. 
Ja siis?» 
«Mul on teile salajane volikiri, seltsimees.» 
«Huvitav, mis asjus. Katsuge lühemalt, kui saate.» 
Võõras tegi frentšinööbid lahti ja võttis põuest käskkirja, mis oli trükitud kallile plingile paberile. Ta 
ulatas selle Persikovi kätte. Ja istus siis ise pöördtoolile, ilma et talle oleks istet pakutud. 
«Ärge lauda nügige!» sisistas Persikov vihaselt. 
Võõras kõõritas kohkunult laua poole, mille teises otsas hiilgasid niiskest pimedusest vastu kellegi 
elutud silmad nagu smaragdid. Neist õhkus jäist külmust. 

Vaevalt oli Persikov paberi labi lugenud, kui ta püsti kargas ja telefoni juurde tormas. Mõne hetke 
pärast paristas ta juba üliärritunult telefonitorusse: 

«Vabandage. . . Maei saa aru. . . Kuidas see üldse mõeldav on? Ma. .. Ilma minuga kokku 
leppimata ja nõu pidamata! ... Ta võib ju tont teab millega hakkama saada!» 
Siinkohal pöördus tundmatu väga solvunult koos tooliga tema poole. 
«Vabandust,» alustas ta, «ma olen dir. . .» 
Aga Persikov ähvardas teda konksus sõrmega ja jätkas: 
«Vabandage, ma ei saa aru... Mina igal juhul protesteerin kategooriliselt. Mina neile katsetele 
munadega küll oma sanktsiooni ei anna. . Kuni maise ei ole katsetanud...» . 

Toru prääksus ja prõksus, ja isegi eemalt võis aru saada, et torust kostev leebelt armulik hääl 
räägib väikese lapsega. Asi lõppes sellega, et näost tulipunane Persikov viskas toru kolksatades 


konksu otsa ja ütles seinale: 

«Mina pesen oma käed puhtaks.» 

Ta tuli laua juurde, võttis paberi, luges seda uuesti, ükskord ülalt alla üle prillide ja siis alt üles läbi 
prillide, ja röögatas äkki: 

«Pankrat! » 

Pankrat ilmus nii kähku uksele, nagu oleks ta põranda- 

luugist teatrilavale astunud. :Persikov vaatas teda ja kraaksatas: 
«Võid minna, Pankrat!» 
Ja Pankrat kadus, ilma et ta näololeks olnud imestuse varjugi. 
Siis ütles Persikov võõrale: 
«Olgu. .. Käsk on käsk. Pole minu asi. Ja mind see ei huvitagi. » 
Võõras oli pigem üllatunud kui solvunud. 
«Vabandust,» alustas ta, «aga teie ju, seltsimees.» 
«Jätke see seltsimees ja seltsimees... .» pomises Persikov tusaselt ja jäi vait. 
«Nojah, aga. . .» võis Rokki näost lugeda. 
«Vaban.. .» 
«Palun, olge lahked,» katkestas teda Persikov. «See on kaarlamp. Siit te saate vastavalt okulaari 
nihutades kiirekimbu, » Persikov klõpsutas fotoaparaati meenutava kambri kaant, «mida saab 
reguleerida omakorda objektiive .nihutades, näete, nr. 1... ja peegel nr. 2.» Persikov kustutas kiire 
asbestkambri põrandal ja süütas ta siis uuešti. «Ja siia põrandale, kiire alla, te võite panna kõik, mis 
süda kutsub ja teha oma katseid. Väga lihtne, eks ole?» 
Persikov tahtis sellega irooniat ja põlgust ilmutada, aga võõras ei märganud seda, vaid vahtis 
kiiskava, pinevil pilguga kambrit. 

«Aga ma hoiatan,» jätkas Persikov, «ei maksa käsi kiire alla toppida, sest minu tähelepanekute 
kohaselt põhjustab kiir epiteelkoe vohamist . .. ja ma ei ole kahjuks jõudnud veel kindlaks teha, kas 
see on pahaloomuline või mitte. . .» 

Võõras peitis käed kähku selja taha, pillates oma nahkmiütsi põrandale, ja piilus professori käsi. 
Need olid joodiga ära põletatud ja parem käeranne oli kinni seotud. 

«Aga teie ise, professor?» 

«Võite Kuznetskilt Svabe juurest kummikindad osta,» vastas professor tigedalt. «Mina ei ole 
kohustatud selle eest hoolitsema.» 

Ja äkki võttis Persikov võõra otsekui luubi alla: 

«Kes te õieti olete? Ja üldse. . . miks just teie? .. .» Nüüd solvus Rokk juba tõsiselt: . 
«Vaban. . .» 

«Ma pean lõpuks teadma, milles on asi!. .. Miks te nii väga selle kiire külge klammerdute?» 
«Sellepärast, et see on ülitähtis . . .» 

«Ahnii! Või ülitähtis? Noh, siis. . . Pankrat!» 

Aga kui Pankrat lävele ilmus, ütles ta: 

«Oota, las ma mõtlen!» 

Ja Pankrat kadus kuulekalt. 

«Ma ei saa ikkagi aru,» ütles Persikov, «mis häda pärast see kõik nii kiiresti ja salaja peab käima?» 
«Professor, te lööte mind päris tummaks,» vastas Rokk, «te teate ju, et kanad on kõik viimaseni 
maha kärvanud.» 

«Mis see loeb?» karjus Persikov, «kas te tahate neid siis paugupealt ellu äratada? Ja miks just selle 
läbiuurimata kiire abil?» 


«Seltsimees professor,» ütles Rokk, «ausõna, te lööte mind tummaks! Ma ütlen, me peame tingimata 
oma kanakasvatuse taastama, sest välismaa lehed kirjutavad meie kohta igasuguseid jõledusi. Just.» 
«Las kirjutavad. . .» 
«Noh, teate! .. .» ütles Rokk kuidagi imelikult ja vangutas pead. 
«Ja ma tahaksin teada, kes selle mõtte peale üldse tuli — munadest kanu kasvatada? .. .» 
«Mina,» västas Rokk. 
«Ahah. .. - Või nii. .. Ja kuidas, kui te küsida lubate? 
Kust te üldse teate, mis omadused sellel kiirelon?» 
«Ma käisin teie loengul, professor.» 
«Ma ei ole munadega veel midagi teinud! ... See on alles kavatsusel! » 
«Asi läheb korda, jumala eest!» ütles Rokk äkki suure õhinaga ja väga kindlalt. «See teie kiir on 
nii võimas, et sellega areta või elevante, mis siis veel kanapoegadest rääkida!» 
«Teate, mis,» ütles Persikov, «teie ei ole zooloog? Ega? Kahju. .. Teist saaks väga julge 
eksperimentaator... Jah. .. aga te riskite. .. ebaõnnestumisega... ja raiskate mul ainult aega. . .» 
«Me toome teile kambrid tagasi. Mis see siis teile maksab?» 
«Millal? » 
«Kohe, kui ma esimese partii olen välja haudunud.» 
«See .kõlab väga enesekindlalt! Hea küll! Pankrat!» 
«Mul on endal mehed kaasas,» ütles Rokk, «ja püssimees ka.. .» 
Õhtuks oli Persikovi kabinet tühi. .. Laud tehti lagedaks. Rokki mehed viisid kolm suuremat kambrit 
minema, 

professorile jäi ainult esimene väike kamber, millega ta katseid alustas. 

Juuliõhtune hämarus võttis maad, videvik tungis instituuti ja hiilis mööda koridore.Kabinetist 
kostis monotoonset marssimist - Persikov mõõtis suures ruumis tuld süütamata akna ja ukse vahet... 
Ja imelik: sel õhtul valdas seletamatu ängistus kõiki instituudi elanikke, nii inimesi kui loomi. 
Konnad alustasid millegipärast eriti südantlõhestavat kontserti, nagu vaevaks neid kuri eelaimus. 
Pankrat ajas mööda koridore nastikut taga, kes oli öma kambrist põgenenud, ja kui ta ussi kätte sai, 
oli sel niisugune ilme, nagu oleks ta valmis ükskõik kuhu pugema, et aga siit pääseda. . 

Kui oli juba päris pimedaks läinud, helises Persikovi kabineti kell. Pankrat ilmus lävele. Ja nägi 
kummalist pilti. Professor seisis üksi keget kabinetti ja vahtis lauda. Pankrat köhatas ja kivines 
paigale. 

«Näed, Pankrat,» ütles Persikov ja osutas tühjale lauale. 
Pankratil hakkas kõhe. Pimedas paistis talle, et professoril on äranutetud nägu. See oli enneolematu, 
see oli kohutav. . 

«Just nii,» vastas Pankrat hädiselt ja mõtles: «Parem kärkigu minuga!» 

«Näed,» kordas Persikov ja ta huuled värisesid nagu lapsel, kellel on, asja ees, teist taga, armsaim 
mänguasi käest ära võ.etud. «Tead, kallis Pankrat,» jätkas ta aknast välja vaadates, «mu naine, kes 
viisteist aastat tagasi minema läks, astus operetitruppi, ja nüüd on ta surnud, nagu selgub... Kurb 
lugu, kulla Pankrat. . . Ma sain kirja. . .» 

Konnad krooksusid kaeblikult ja pimedus varjas professorit. Oligi käes". öö... Moskva... Kuskil 
süttis id akendes heledad tuled.. . Pankrati südant vaevas ahastus, hirmuga hoidis ta end tikksirge... 
«Mine, Pankrat,» ütles professor rusutult ja viipas käega, «heida magama, armas, kallis Pankrat,» 

Saabus öö. Pankrat jooksis millegipärast kikivarvul kabinetist välja, tormas oma kambrisse, tuhnis 
nurgas kaltsuhunnikus, leidis pooliku viinapudeli ja kallas endale korraga umbes teeklaasitäie kurku. 
Peale sõi ta soola-leiba, ja vähehaaval läks ta pilk rõõmsamaks. 

Poole öö ajal istus Pankrat paljajalu hämaras vestibüü 

lis pingil, sügas sitssärgi alt rinda ja ütles unetule valvekõvakübarale: 

«Oleks ta mind parem maha löönud, jumalette. . .» «Kas ta tõesti nuttis?» küsis kõvakübar 
uudishimulikult. . «Jumalette,» kinnitas Pankrat. 

«Ilmakuulus teadlane,» kiitis kõvakübar, «selge see, ega konn ikka naise aset ei täida.» 

«Ega ei,» kiitis Pankrat takka. 

Siis jäi ta mõttesse ja ütles: 

«Ma mõtlesin oma vanamoori ka siia tellida. .. Mis ta kükitab seal külas! Ainult ega ta neid madu- 
usse küll kohe kuidagi ei kannata, . .» 

«Eks nad ole ka jälgid loomad,» kiitis kõvakübar jälle. Professori kabinetist ei kostnud kippu ega 
kõppu. Ka tuli ei põlenud seal. Ukse alt ei paistnud mingit valgustriipu. 


VIII PEA TÜKK Sovhoosis 


Kõige ilusam aeg aastas on ikka augustikuu keskpaik, no ütleme kas või Smolenski kubermangus. 
1928. aasta suvi oli, nagu me teame, eriti ilus, kevadel tuli õigel ajal vihma, pärast oli palju päikest ja 
viljasaak oli hea. . . Õunad hakkasid endises Seremetjevite mõisas juba valmis saama.. . metsad 
rohetasid, põldude ruudud kollendasid. .. Inimene muutub looduse rüpes paremaks. Ja ka Aleksandr 
Semjonovitš poleks enam niisugust vastumeelsust äratanud nagu linnas. Ta ei kandnud enam seda 
vastikut nahkkuube. Ta nägu oli punaseks põlenud, sitssärgi lahtisest kaelusest paistis must karvane 
rind, jalas olid tal puldanpuksid. Ja ka tema pilk oli taltsam ja rahulikum. 

Aleksandr Semjonovitš jooksis vilkalt sammastega trepist alla, mille kohal rippus viisnurkne täht 
ja selle all silt: 


SOVHOOS «PUNANE KIIR», 


ja kargas väikese kaubaveoauto juurde, millega oli püssimehe valve all jaamast ära toodud kolm 
musta kambrit. 

Päev läbi rahmeldas Aleksandr Semjonovitš oma abilistega, seades kambreid üles triiphoonesse, 
Šeremetjevite endisesse talveaeda. . . Õhtuks oli kõik valmis. Klaaslae all lõi hõõguma- valge 
mattlamp, kambrid paigutati telliskivi 

dest alusele ja mehaanik, kes oli koos kambritega kohale sõitnud, lõgistas ja keeras läikivaid kruvisid 
ning süütas lõpuks mustade kastide asbestpõrandal salapärase punase kiire. 
Aleksandr Semjonovitš oli ka kibedasti ametis, ronides ise redelile juhtmeid kontrollima. 

Järgmisel päeval tuli jaamast seesama autoköks ja sülitas välja kolm väga heast siledast vineerist 
kasti, mis olid üleni täis kleebitud etikette ja valgete tähtedega musti silte: 

«Vorsieht: Eier! !») 
«Ettevaatust: munad!» ; I 
«Miks nad nii vähe saatsid?» imestas Aleksandr Semjonovitš, asus aga sedamaid askeldama ja mune 
lahti pakkima. Lahtipakkim!ine toimus ikka samas triiphoones ja sellest võtsid osa Ale-sandr 
Semjonovitš ise, tema haruldaselt paks naine Manja, endiste Seremetjevite endine ühe silmaga 
aednik, nüüdne sovhoosi teenistuja valvuri universaalsel ametikohal, vahisõdur, kes pidi kambreid 
valvama 


jääma, ja koristaja Dunja. See polnud Moskva ja siin valitses kodusem, perekondlikum ja sõbralikum 
õhkkond. .. 


Aleksandr Semjonovitš jagas juhtnööre ja vaatas heldinud pilgul kaste, mis näisid läbi triiphoone 
klaaskatuse kumavas õrnas loojangupunas üpris toeka ja soliidse kingitusena. Vahisõdur, kielle püss 
tukkus rahulikult ukse kõrval, murdis tangidega plekiribasid, millega kastid olid kinni löödud. Kostis 
raginat . .. Öhku kerkis tolmupilv. Aleksandr Semjonovitš tiirutas sandaalide laksudes ümber 
kastide. 
«Tasem, tasem,» manitses ta vahisõdurit. «Ettevaatust, palun! Te ju näete, et need on munad! » 
«Pole midagi,» ägises maakonnakeskusest saadetud vahisõdur kastikaant kangutades, «kohe tuleb. . 
> 
Tr-r-r... ja jäl-e kerkis tolmupilv. 

Selgus, et munad olid väga hoolikalt pakitud: vineerkaane all oli parafiinpaberikiht, siis 
kuivatuspaber, siis tuli paks laastukiht, siis saepuru ja saepurus valendasid munaotsad. 

«Välismaa värk,» ütles Aleksandr Semjonovitš heldinult, ise saepurus songides, «hoopis midagi 
muud kui meie oma! Ettevaatust, Manja, ära katki tee!» 

«Ah, ole nüüd ikka, Aleksandr Semjonovitš,» vastas naine, «õige mul kalliskivid! Kas ma pole 
enne mune näinud? Oi! ... kui suured!» 


«Välismaa kraam,» kiitis Aleksandr Semjonovitš mune! 

lauale pannes, «ega need pole meie matside munad. .. Küllap on kõik brahmad, et kurat neid võtaks! 
Saksa sort...» 
«Selge see,» kinnitas vahisõdur mune vahtides. 
«Ma ei saa ainult aru, miks nad nii mustad on,» pomises Aleksandr Semjonovitš mõtlikult. «Manja, 
valva sa mune! Võtke kõik kastist välja, ma lähen kõlistama.» 
Ja Aleksandr Semjonovitš läks üle õue sovhoosi kontorisse, kus oli telefon. 
Õhtul tirises zooloogiainstituudi kabinetis telefon. Professor Persikov katkus juukseid ja läks võttis 
toru. 
«Jah?» ütles ta. ; 
«Kohe tuleb teile kõne provintsist,» kahises torus vaikne naisehääl. 
«Ma kuulen,» mühatas Persikov põlglikult telefoni musta kurku. .. Torust kostis klõpsatus ja siis 
prigises kauge mehehääl talle kõrva: 
«Professor, kas mune pestakse?» 
«Mis asi? Mis? Mida te küsisite?» ärritus Persikov. «Kust te räägite?» 
«Nikolskist, Smolenski kubermangust,» vastas toru. 
«Ma ei saa midagi aru. Ma ei tea mingit Nikolskit. Kes räägib?» 
«Rokk,» ütles toru kurjalt. 
«Mis Rokk? Ah jaa. .. Ah teie... Ja mida te küsisite?» 
«Kas peab pesema? ... Ma sain välismaalt kolm kasti kanamune. . .» 
«Noh?» 
«... Aga nad on mingi kõntsaga koos. . .» 
«Te ajate midagi segi. .. Kuidas nad saavad «kõntsaga koos» olla, nagu te ütlete? Muidugi, natuke 
võib ju olla. . . kas kuivanud väljaheiteid või midagi. . .» 
«Nii et ei pese?» i 
«Ei ole vaja. . . Kas te tahate siis munad juba kambrisse panna? » 
«Jah,» vastas toru. 
«Hm,» mühatas Persikov. 
«Hüva,» klõpsatas toru ja jäi vait. 


«Hüva, hüva.. .» urises Persikov vihaselt eradotsent Ivanovile; «kuidas see tüüp teile meeldib, Pjotr 
Stepanovitš?» 

Ivanov hakkas naerma. 

«Ah see oli tema? Ma kujutan ette, mida ta seal nendest munadest välja haub.» 

«Jäh. .. jäh. . . jäh. . .» ütles Persikov pahaselt, «te kujutate ette, Pjotr Stepanovitš. . . noh, hea 
küll. .. väga võimalik, et kiir mõjub kanamuna deutoplasmale samamoodi nagu roomajate plasmale. 
Väga võimalik, et kanad tulevadki välja. Aga ei saa teie ega mina ette öelda, millised need kanad on. 
.. Võib-olla nad ei kõlba mitte kuhugi:. Võib-olla nad kärvavad paari päeva pärast. Võib-olla nad ei 
sünni süüa! Kas ma saan garanteerida, et nad üldse jalgugi alla võtavad? Võib-olla on neil luud 
pehmed.» Persikov sattus hoogu, vehkis käega ja tõmbas sõrme konksu. 
«Seda küll,» nõustus Ivanov. 
«Või kas saate teie garanteerida, Pjotr Stepanovitš, et nad järglasi annavad? Võib-olla haub see sell 
välja steriilsed kanad. Ajab nad koerasuuruseks, aga järglasi võib oodata viimsepäeva laupäevani!» 
«Ega ei saa garanteerida,» nõustus Ivanov. 
«Missugune kergekäelisus,» ärritas Persikov ennast ikka rohkem üles, «missugune agarus! 
Kusjuures pidage meeles, et mulle tehti ülesandeks seda tümikat juhendada!» Persikov osutas 
paberile, mille Rokk oli talle andnud (see vedeles töölaual). «... Aga kuidas ma saan seda puupead 
juhendada, kui maise selle probleemi kohta veel midagi öelda ei oska?» 
«Kas keelduda poleks saanud?» küsis Ivanov. 
Persikov läks näost punaseks, võttis paberi ja ulatas Ivanovile. Ivanov luges selle läbi ja muigas 
irooniliselt. 

«Mnjaa. . .» ümises ta paljutähendavalt. 

«Ja pange tähele. . . Mina ootan oma tellimuse täitmist juba teist kuud - ja ei kippu ega kõppu! See 
tüüp sai aga oma munad jalamaid ja teab mis soodustusi veel. ..» 

«Ei tule tal sellest loost midagi välja, Vladimir Ipatjitš! Ja asi lõpeb lihtsalt sellega, et kambrid 
tuuakse teile tagasi.» 
«Oleks see aeg juba käes, minu katsed ju seisavad selle taga!» 
«Jah, see on halb küll. Minu poolt on kõik juba valmis.» «Kas saite skafandrid?» 
«Jah, täna hommikul sain.» 
Persikovi pahameel lahtus veidi ja ta hakkas elavalt arutama: 
«Jah, jah. . . Ma mõtlen, me teeme nii. Laboratooriumi uksed võib õhukindlalt sulgeda, akna aga 
teeme lahti. ..» 
«Muidugi,» nõustus Ivanov. 

«Kas kolm kiivrit?» 
«Kolm jah.» Ž 
«Ahah. .. Niisiis: teie, mina, ja võiks ju veel ühe üliõpilase võtta. Tema saab kolmanda kiivri.» 
«Võiks võtta Grinmuti.» i 
«See, kes teil praegu salamandreid uurib?.. Hm... poisil pole viga. . kuigi, palun väga, kevadel ta ei 
teadnud, kuidas on sopistunud paljashambuliste ujupõis,» tuletas Persikov õelalt meelde. 

«Ei, poisil pole viga. Ta on tubli,» astus Ivanov üliõpilase kaitseks välja. 

«Tuleb üks öö üleval istuda,» jätkas Persiköv, «aga teate, mis, Pjotr Stepanovitš, proovige enne 
gaasi, pagan neid asjaarmastajaid keemikuid teab! Saatsid äkki teab mis rämpsu.» 

«Ei, ei,» tõrjus Ivanov kahe käega, «ma juba eile proovisin. Tuleb tõele au anda, Vladimir Ipatjitš, 
gaas on väga hea.» 


«Kellega te proovisite?» ; 
«Tavaliste kärnkonnadega. Nii kui joa välja lased, on kohe surnud. . Aga teate, Vladimir Ipatjitš, mis 
me veel 
teeme? Kirjutage GPU-le avaldus, et teile antaks elektrirevolver. » 
«Ma ei oska ju sellega ümber käia. . .» 
«Mina oskan;» ütles Ivanov, «ükskord me lasksime Kljazma jõe ääres naljaviluks. .. üks GPU-mees 
elas minuga ühes majas. .. Tore riistapuu! Lihtsalt haruldane. . . Pauku ei tee, ja tapab saja sammu 
pealt. Me lasksime vareseid ... Minu meelest pole siis gaasi vajagi.» 
«Hm. .. see on hea mõte. Väga hea.» Persikov läks nurka, võttis toru ja köhatas. . 
«Andke mulle see, noh, see.. Lubjanka...» 

ka 

Ilmad olid võimatult kuumad. Põldude kohal võis selgesti näha läbipaistvalt küütlevat rasket 
leitsakut. Ööd aga olid imelised, petlikud, täis rohekat valgust. Kuu paistis ja endine Seremetjevite 
mõis muutus selle valgel nii ilusaks, et seda on võimatu kirjeldada. Loss valendas, nagu oleks ta 
suhkrust, pargis värelesid varjud, tiik läikles must-valgelt — poolt heletas kuusammas, pool jäi 
põhjatusse pimedusse. Kuuvalgel oleks võinud vabalt «Izvestijat» lugeda, 

välja arvatud malenurka, mis oli laotud nonparellis. Aga selge, et keegi ei hakanud niisugustel öödel 
«Izvestijat» lugema. .. Koristaja Dunja sattus sovhoosi taha metsatukka ja juhuslikult sattus sinna ka 
sovhoosi vana kaubaveoauto ruugevurruline juht. Pole teada, mida nad seal tegid. Aset olid nad 
võtnud autojuhi mahalaotatud nahkmantlil künnapuu hõredas varjus. Köögis põles lamp, seal sõid 
õhtust kaks aednikku, emand Rokk aga istus valges keebis sammasrõdul ja unistas, vahtides kuldset 
kuud. 

Kell 10 õhtul, kui sovhoosi lähikonnas paiknev Kontsovka küla. vaikseks jäi, kajasid üle idüllilise 
maastiku õrnad, imekaunid flöödihelid, mis ütlemata ilusasti sobisid siia metsatukkade ja 
Seremetjevo lossi endiste sammaste juurde. «Padaemanda» hapra Liisa hääl põimus duetiks kirgliku 
Polina häälega ja tõusis kuuvalge laotuse alla nagu vana, aga siiski. lõpmata armsa, pisarateni 
liigutava 

režiimi kehastus. . 


On õhtu... On õhtu... 


kuulutas flööt väreldes ja õhates. 

Metsatukad jäid kuulama, ja Dunja, võluv nagu näkineid, surus oma põse vastu autojuhi karedat, 
ruuget, mehist põske. 

«Hästi puhub, raisk,» ütles autojuht mehise käega Dunja pihta pigistades. 

Flööti mängis sovhoosi direktor Aleksandr Serpjonovitš Rokk, ja tegi seda väga hästi, kui tõele au 
anda. Nimelt oli flöödipuhumine kunagi Aleksandr Semjonovitši elukutse. Täpselt kuni 1917. 
aastani teenis ta Jekaterinoslavi linnas leiba tuntud maestro Petuhhovi kontserdiansamblis. mis 
õhtust õhtusse pani hubase kino «Võluviirastused» fuajee kaunitest helidest kajama. Aga suur 1917. 
aasta, mis muutis paljude inimeste karjääri, viis ka Aleksandr Semjonovitši uutele radadele. Ta jättis 
maha «Võluviirastused» ja fuajee tolmuse tähemustriga satääni ning viskus sõja ja revolutsiooni 
lainetesse, vahetades flöödi hävitava mauseri vastu. Kaua pillutasid teda lained, paisates teda kord 
Krimmi, kord Moskvasse, kord Turkestani, kord isegi Vladivostokki. Just revolutsiooni läks selleks 
vaja, et Aleksandr Semjonovitš saaks end täiel määral teostada. Selgus, et tegemist on kahtlemata 
suurmehega, kelle koht ei ole muidugi «Viirastuste» fuajees. Pikemalt üksikasjadesse laskumata 
ütleme, et 1927. aasta lõpul ja 28-nda algul oli Aleksandr Semjo- 

novitš Turkestanis, kus ta toimetas esiteks suurt päevalehte ja sai peale selle kohaliku kõrgema 
majanduskomisjoni liikmena kuulsaks oma tähelepanuväärse tegevusega Turkestani niisutustöödel. 
1928. aastal tuli Rokk Moskvasse, kus ta sai ärateenitud puhkuse. Selle organisatsiooni kõrgem 
komisjon, mille piletit see provintslikult vanamoeline mees auga taskus kandis, hindas tema teeneid 
ja määras ta auväärsele ning rahulikule ametikohale. Aga oh häda! Vabariigi õnnetuseks ei taltunud 
Aleksandr Semjonovitši keevaline aju, Moskvas kuulis Rokk professor Persikovi avastusest, ja 
Tverskaja bulvaril võõrastemajas «Punane Pariis» tekkis Aleksandr Semjonovitšil idee taastada kuu 
aja jooksul Persikovi kiire abil vabariigi kanamajandus. Loomakasvatuse komisjon kuulas Roki ära, 
jäi temaga nõusse, ja Rokk ilmus plingi paberiga veidriku zooloogi juurde. 

Peegelsileda tiigi, metsatukkade ja pargi kohal kõlav kontsert lähenes juba lõpule, kui äkki juhtus 
midagi, mis selle vägivaldselt katkestas. Nimelt hakkasid Kontsovka koerad, kes sel kellaajal oleksid 
pidanud juba magama, äkki metsikult haukuma. Vähehaaval muutus haukumine meeleheitlikuks 
ulumiseks, mis venis üle väljade, ja siis äkki vastas sellele tiikidest konnade miljonihäälne 
krooksumine. See oli kokku nii jube, et hetkeks paistis, nagu oleks salapärane, nõiduslik öögi 
pimenenud. 

Aleksandr Semjonovitš pani flöödi käest ja läks rõdule. «Manja. Kas kuuled? Need pagana koerad. .. 
Mis neile äkki sisse on läinud, mis sa arvad?» 

«Kust mina tean?» vastas Manja kuud vahtides. 

«Tule, Manetška, lähme mune vaatama!» kutsus Aleksandr Semjonovitš. 

«Jumal hoidku, Aleksandr Semjonovitš, sa oled oma munade ja kanadega päris ogaraks läinud! 

Puhka ometi natuke!» 

«Ei Manetška, lähme!» 

Triiphoones põles ere lamp. Kohe tuli ka õhetava näo ja säravate silmadega Dunja. Aleksandr 
Semjonovitš avas ettevaatlikult kontrollaknad ja kõik vaatasid kambrite sisemusse. Valgel 
asbestpõrandal lebasid sirgetes ndades erepunased tähnilised munad, kambrites oli väga vaikne... 
ainult 15000-küünlane lamp surises tasakesi laes. .. 

«Ah sa poiss, kus tulevad alles tibud!» ägises Aleksander Semjonovitš. vaimustusest, vaadates 
kord külje pealt läbi 

kontrollpilude, kord ülalt läbi laiade ventilatsiooniavade kambrisse. «Küll te näete. . . Mis? Ei usu 
või?» 

«Aga kas teate, Aleksandr Semjonovitš,» ütles Dunja naerdes, «Kontsovka talumehed räägivad, et 
te olete saatana käsilane. Nad räägivad, et teie munad on kuradist. Masinaga haudumine olla patt. 
Pidasid juba plaani, kuidas teid maha lüüa.» 

Aleksandr Semjonovitš võpatas ja vaatas naisele otsa. Ta nägu läks kaameks. . 

«No mis sa ütled? Küll on ikka rahvas! Mis sa niisugustega peale hakkad! Mis? Manetška, peab 
korraldama koosoleku. .. Hommepäev kutsun maakonnakeskusest mehed välja. Ma pean neile ise 
kõne. Siin tuleb üldse asi käsile võtta. . . Muidu elavad nagu karud koopas. . .» 

«Pime kolgas,» leidis ka vahisõdur, kes oli triiphoone kõrvale oma sineli peale maha heitnud. 

Järgmist päeva tähistasid väga kummalised ja seletamatud sündmused. Hommikul võtsid 
metsatukad, mis tavaliselt tervitasid koitu vaibumatult rõkkava vidinaga, päikesetõusu täiesti 
tummalt vastu. Seda panid kõik tähele. Otsekui äikese eel. Aga äikesest polnud märkigi. Sovhoosi 
inimeste jutud olid kummalised ja Aleksandr Semjonovitši meelest varjatud vihjeid täis, eriti 
sellepärast, et Kontsovka tuntud vabamõtleja ja filosoofi, vana Sikumao jutust selgus, nagu oleksid 
linnud koidu eel parvedesse kogunenudja Šeremetjevost minema, kuhugi põhja poole lennanud, mis 
oli lihtsalt rumal. Aleksandr Semjonovitš oli tujust ära ja raiskas terve päeva selle peale, et 
Gratšovkaga telefoni ühendust saada. Gratšovkast lubati paari päeva jooksul saata Aleksandr 
Semjonovitši käsutusse kõnemehed kahel teemal: rahvusvaheline olukord ja vabatahtlik kanakaitse- 


ühing «Dobrokur». 

Ka õhtu ei möödunud üllatusteta. Kui hommikul vaikisid metsatukad, nii et kõigile sai selgeks, kui 
võõrastav ja kõhe on vaikus suurte puude all, kui päeval kadusid sovhoosi õuelt varblased, siis õhtul 
vaikis Šeremetjevo tiik. Ja see oli juba tõepoolest imelik, sest Šeremetjevo konnade krooksumine oli 
kuulus ümberkaudu mitmekümne versta kauguselgi. Nüüd aga olid konnad nagu välja surnud. Tiigist 
ei kostnud ainsatki häält ja tarngi ei kahisenud. Peab ütlema, et Aleksandr Semjonovitš läks hoopis 
tujust ära. Neid sündmusi hakati arutama, ja arutati kõige ebameeldivamal viisil, st. Aleksandr 
Semjonovitši seljataga. 

«See on tõesti imelik,» ütles Aleksandr Semjonovitš lõunalauas naisele, «ma ei saa aru, milleks 

need linnud pidid ära lendama?» 

«Kust mina tean?» vastas Manja. «Võib-olla sinu kiire pärast?» 

«Kuule, sa, Manja, oled ka puruloll,» ütles Aleksandr Semjonovitš ja viskas lusika lauale, «ajad 
sama jama mis külainimesedki. Mis see kiir siia puutub?» 

«Kust mina tean? Jäta mind rahule!» 

Õhtu tõi kaasa kolmanda üllatuse - jälle hakkasid koerad Kontsovkas. uluma, ja mismoodi veel! 
Üle kuupaistes väljade kostis lakkamatu hala ja tige, ängistav vaugumine. 

Mõnevõrra tõstis Aleksandr Semjonovitši tuju veel üks, kuid juba meeldiv üllatus, nimelt 
triiphoones. Kambrites hakkas punastest munadest pidevalt toksimist kostma. To-ki...toki... toki 
.-.. toki... toksiti kord ühes, kord teises, kord kolmandas munas. 

See toksimine kõlas Aleksandr Semjonovitši kõrvus nagu võidumarss. Silmapilk ununesid 
kummalised lood metsa ja tiigiga. Ka teised tulid vaatama: Manja, Dunja, valvur ja vamsõdur, kes 
jättis püssi ukse kõrvale. 

«Noh? Mis te ütlete?» küsis Aleksandr Semjonovitš võidukalt. Kõik kallutasid kõrva 
uudishimulikult esimese kambri luugi poole. «Tibukesed juba toksivad,» jätkas Aleksandr 
Semjonovitš särades. «Kas te ikka veel ei usu? Oi, kullakesed! » Ja ta patsutasülevoolavate tunnete 
mõjul vahisõdurile õlale. «Tulevad niisugused tibud, et te oigate! Nüüd peab hoolega silmad lahti 
hoidma,» lisas ta karmilt. 

«Niipea kui nad kooruma hakkavad, tooge kohe mulle sõna!» 

«Hea küll,» vastasid valvur, Dunja ja vahisõdur kooris. 

Taki... taki. .. taki.. . tiksus kord üks, kord teine esimese kambri muna. Tõepoolest, silmaga nähtav 
uue elu sündimine õhukese läbikumava koore all oli nii huvitav vaatepilt, et kogu seltskond istus 
veel tükk aega tühjadel kummulipööratud kastidel ja vaatas, kuidas vaarikpunased munad 
salapärases virvendavas valguses haudusid. Magama mindi üsna hilja, kui sovhoos ja tema ümbrus 
mähkus juba rohekasse hämarusse. Öö oli salapärane, ja võiks öelda isegi, et õudne, küllap 
sellepärast, et täielikku vaikust lõhestas aeg-ajalt Kontsovka koerte põhjuseta algav, ängistav ja 
kaeblik ulumine. Oli täiesti arusaamatu, mis neid neetud koeri küll hulluks ajas. 

Hommikul ootas Aleksandr Semjonovitši ebameeldiv uudis. Vahisõdur oli ähmi täis, pani käe 
südamele ja vandus jumala nimel, et ta ei maganud silmatäitki, aga ei märganud ometi midagi. 

«See käib lihtsalt üle mõistuse,» kinnitas ta, «mina ei ole küll süüdi, seltsimees Rokk.» 

«Aitäh, suur tänu teile!» kähvas Aleksandr Semjonovitš. 

«Mis te arvate, seltsimees, milleks teid siia pandi? Valvama. Nii et ütelge nüüd, kuhu nad said! 
Nad on ju munast välja tulnud! Järelikult lasksid nad jalga. Järelikult te jätsite ukse lahti ja läksite ise 
minema. Võtke nüüd tibud välja, kust tahate!» 

«Kuhu mul siin minna on! Kas ma siis ei tea, mis minu kohus on?» solvus sõdur omakorda. «Mis 
te mind ilma - asjata süüdistate, seltsimees Rokk!» 


«Kuhu nad siis kadusid?» 

«Kust mina seda tean?» vihastas nüüd sõdur. «Ega ma neid ei pea passima! Milleks mind siia pandi? 
Valvama, et keegi kambreid sisse ei vehiks, ja oma kohust ma täidan. 

Palun, kambrid on alles. Aga teie tibusid ma ei ole kohustatud taga ajama. Kes teab, missugused 
tibud teil sealt üldse välja tulevad, viimati ei jõua neile jalgrattagagi järele!» 

Selle peale ei osanud Aleksandr Semjonovitš midagi kosta, pomises endale vaikselt nina alla ja jäi 
nõutult ringi vahtima. Asi oli tõepoolest imelik. Esimeses kambris, mis pandi täis enne teisi, olid 
purunenud kaks muna, mis asusid päris kiirekoonuse tipus. Üks neist oli isegi veidi kõrvale 
veerenud. Koor vedeles asbestpõrandal kiire paistel. 

«Kurat sest aru saab,» pomises Aleksandr Semjonovitš, «aknad on kinni, ega nad ometi läbi 
katuse välja ei lennanud!» 

Ta ajas pea kuklasse ja vaatas üles, kus klaaskatuses oli paar suurt auku. I 

«Olge'nd ikka, Aleksandr Semjonovitš,» imestas Dunja, «tibud nüüd lendavad! Küll nad siin 
kuskil on... Tibu, tibu, tibu!» hüüdis ta ja vaatas läbi kõik triiphoone nurgad, kus vedeles tolmuseid 
lillepotte, lauajuppe ja muud koli. Aga tibusid polnud kusagil. 

Kogu personal jooksis paar tundi sovhoosi õue mööda ringi, otsides kavalaid tibupoegi, ja ei 
leidnud midagi. Päev möödus suures ärevuses. Kambrite vahtkonda tugevdati 

valvuriga, kellele anti kuri käsk iga veerand tunni tagant kambriakendest sisse vaadata ja jalamaid 
Aleksandr Semjonovitš kohale kutsuda, kui vähegi midagi on. Vahisõdur istus pilves näoga ukse 
juures, püss põlvede vahel. Aleksandr Semjonovitšil oli niipalju sekeldamist, et ta sai alles kell kaks 
päeval lõunale. Pärast lõunat magas ta tunnikese jahedas toas endisel Seremetjevi otomanil, jõi tubli 
janu sovhoosi kalja, läks siis triiphoonesse ja nägi, et seal on nüüd kord majas. Valvurivanamees 
lamas kõhuli roguskmatil ja vahtis, silmad kissis, esimese kambri kontroll aknasse. Vahisõdur istus 
ilusti ukse juures ja oli ärkvel. 


Oli ka uudiseid: kolmandas kambris, mis oli viimasena täis pandud, kostis munadest matsutamist ja 
käginat, nagu nuuksuks seal sees keegi. 

«Ohoh, need on valmis,» ütles Aleksandr Semjonovitš, «need on varsti valmis, kohe näha. Kas 
näed?» küsis ta valvurilt.. . 

«Jah, imelugu,» vastas vaname,es pead vangutades õige kahtlase häälega. 

Aleksandr Semjonovitš kükitas natuke aega kambrite juures, aga ühestki munast ei koorunud 
esialgu veel midagi, siis tõusis ta püsti, ringutas ja ütles, et ta ei lähe kaugele, käib ainult korraks 
tiigis suplemas, ja käskis kohe kutsuma tulla, kui nlidagi on. Ta läks lossi magamistuppa, kus seisis 
kaks kitsast ülestegemata reformvoodit, põrandal aga oli kuhi rohelisi õunu ning mitu hirsihunnikut, 
valmis pandud tulevaste hoolealuste jaoks. Rokk kahmas froteeräti ja pärast hetkelist arupidamist 
võttis kaasa ka flöödi, et jõudehetkel vaikse vee kohal mängida. Siis jooksis ta reipalt trepist alla, 
põikas üle sovhoosi õue ja hakkas mööda kitsast pajualleed tiigi poole minema.. Ta kõndis reipalt, 
flööt kaenla all, ja vehkis käterätiga. Ülalt uhkas kuumust läbi pajuvõrade, keha hõõgus ja kippus 
vette. Paremat kätt algas takjatihnik, kuhu ta mööda minnes sülitas. Ja silmapilk kostis sügavalt 
laialehelisest padrikust raginat, nagu lohistataks seal palki. See võttis Aleksandr Semjonovitšil 
korraks südame alt vastikult õõnsaks. ja ta pööras üllatunult pead. Tiik ei olnud enam kaks päeva 
häältki teinud. Ragin vaikis, üle takjate vilkus ahvatlevalt veepeegel ja supelmaja hall katus. Paar 
kiili võbises Aleksandr Semjonovitši silme ees. Ta tahtis juba purde poole keerata, kui äkki tihnik 
uuesti ragisema hakkas, millele lisandus vali 

sisin, nagu oleks vedur õli ja auru välja lasknud. Aleksandr Semjonovitš võpatas ja jäi 


umbrohupadriku tihedat müüri vahtima. 

«Aleksandr Semjonovitš,» kostis sel hetkel tema naise hääl, ja valge pluus vilksatas, kadus ja 
vilksatas uuesti vaarikapuhmaste vahel. «Oota, ma tulen ka ujuma!» 

Naine tõttas tiigi poole, aga Aleksandr Semjonovitš ei vastanud talle midagi, vahtides üksisilmi 
takjaräga. Sealt hakkas tõusma hallikas, oliivikarva palk, mis kasvas tema silma nähes. Palki katsid 
mingid niisked kollakad laigud, nagu Aleksandr Semjonovitšile paistis. Palk venis kääneldes ja 
loogeldes aina pikemaks, kuni ta oli juba jändrikust pajust kõrgem. .. Siis paindus palgi ülemine ots 
allapoole ja Aleksandr Semjonovitši kohal kõrgus miski, mis meenutas kogu oma pikkuses Moskva 
elektritulpa. Ainult et see miski oli tulbast kolm korda jämedam ja tänu soomusjale tätoveeringule ka 
palju ilusam; Midagi veel õieti taipamata, aga juba hirmust kangena vaatas Aleksandr Semjonovitš 
üles kohutava tulba poole, ja ta süda jäi hetkeks seisma. Talle tundus, nagu oleks jäine pakane äkki 
keset augustipäeva valla pääsenud, ja ta silme ees läks hämaraks, otsekui näeks ta päikesevalgust 
läbi linaste pükste. 

Palgi ülemises otsas oli pea. See oli lapik, terava ninaga ja selle oliivrohelisel põhjal ilutses ümar 
kollane laik. Liikumatud, jäised ja kitsad laugudeta silmad paiknesid pealael ja neist silmadest 
kiiskas uskumatut tigedust. Pea tegi liigutuse, nagu näksaks ta õhku, tulp taandus takjatesse, ja välja 
jäid ainult silmad, mis pilkumata Aleksandr Semjonovitši jälgisid. Aleksandr Semjonovitš 
leemendas higist ja tõi kuuldavale neli täiesti kohatut, pöörasest hirmust keelele libisenud sõna. 
Niivõrd ilusad olid need silmad takjalehtede vahel. 

«Mis nali see on?.. .» 
Siis meenus talle, et fakiirid. . . jah. . . jah. . . India . punutud korv ja pilt. .. Nii võlutakse. 

Pea tõusis jälle ja ka kere hakkas venima. Aleksandr Semjonovitš tõstis flöödi huultele, piiksatas 
kähedalt ja alustas hingeldades valssi «Jevgeni Oneginist». Liikumatud silmad ilmutasid jalamaid 
leppimatut vaenu selle ooperi vastu. 

«Oled sa ogaraks läinud - mängid selle kuumaga?» kostis Manja lõbus hääl ja Aleksandr Semjonovitš 
nägi silmanurgast kllskil paremat kätt valget laiku. 
Siis lõhestas õhku metsik karje, mis paisus ja lendas üle 

kogu sovhoosi, valss aga hakkas hüplema, nagu oleks ta jala murdnud. Pea sööstis ettepoole, silmad 
lasksid Aleksandr SemJonovitši lahti ja jätsid ta sinnapaika. Takjatest kargas vedruna välja ligi 
viietelstkümne arssina pikkune ja inimesejämedune madu. Teelt tuiskas üles tolmupilv ja valss 
loppes. Madu tormas sovhoosidirektorist mööda teerajale, kus seisis valge pluus. Rokk nägi väga 
selgesti: 

Manja läks näost kaamelt kollaseks ja tema pikad juuksed tõusid nagu traadid poole arssina 
kõrgusele. Rokki silma all avas madu hetkeks lõuad, mille vahelt välgatas midagi hargitaoliselt 
haralist, haaras teetolmu variseval Manjal hammastega õlast kinni ja tõstis ta maast arssina 
kõrgusele. 

Veel kord kostis Manja läbilõikav surmakisa. Madu keerdus viiesüllase spiraalina rõngasse, ta saba 
peksis tolmusambaid üles ja ta hakkas Manjat kägistama. Naine ei teinud enam häält, Rokk kuulis 
ainult, kuidas ta kondid ragisesid. Liibudes õrnalt vastu mao põske, tõusis Manja pea kõrgele maa 
kohale. Tema suust purskas verd, murdunud käsi viskus püsti ja küünte alt pritsisid laiali verejoad. 
Siis ajas madu lõualuid nihestades suu ammuli, pani oma pea Manjale pähe ja hakkas talle peale 
venima nagu kinnas kätte. Madu õhkus igasse külge nii suurt kuumust, et see lehvis Rokkile näkku, 
ja saba oleks ta kirbe tolmuga kaetud teelt peaaegu minema pühkinud. Ja siis läks Rokk halliks. 
Algul kattus tema saabasmusta pea vasak ja seejärel parem pool hõbedaga. Surmaiivelduses kiskus 
ta lõpuks jalad maast lahti ja tormas minema, midagi või kedagi nägemata, meeletult röökides, nii et 
kogu ümbrus kaikus... 


IX PEATÜKK Ussipesa 


Stšukin, Riikliku Poliitiliise Valitsuse agent Dugino jaamas, oli väga vapper mees. Ta ütles 
mõtlikult oma seltsimehele, punapäisele Polaitisele: 

«Ega midagi, sõidame sinna! Too mootorratas välja!» vaikis natuke aega ja pöördus siis pingil 
istuva mehe poole: «Pange flööt ära!» 

Aga hallipäine vabisev mees, kes istus Dugino jaama GPU ruumis pingil, ei pannud flööti ära, 
vaid hakkas nutma ja koogama. Siis said Stšukin ja Polaitis aru, et flööt 

tuleb tal lihtsalt käest ära võtta. Sõrmed olid nagu flöödi küJge kinni kasvanud. Štšukin, kes võis 
hoobelda vägeva, peaaegu tsirkusemaadleja rammuga, hakkas sõrmhaaval kangutama ja kangutaski 
kõik lahti. Siis pandi flööt lauale. 

See sündis päikesepaistelisel varahommikul, päev pärast Manja surma. 

«Teie tulete kaasa,» ütles Štšukin Aleksandr Semjonovitišile, «näitate meile kätte, mis ja kus.» 
Aga Rokk taganes õudusega ja peitis näo kätesse otsekui kohutava nägemuse ees. 

«Peate näitama!» ütles Polaitis validalt. 

«Kuule, jäta ta rahule! Sa näed, et inimene on endast vätjas!» 

«Saatke mind Moskvasse!» palus Aleksandr Semjonovitš nuttes. 

«Kas te siis enam sovhoosi tagasi ei lähegi?» 

Vastuse asemel tõstis Rokk jälle käed näo ette ja tema pilgust kiirgas õudust. 

«Noh, hea küll,» otsustas Štšukin, «ma näen, et te olete tõesti omadega läbi. . . Kohe tuleb 
kiirrong, sõitke siis minema!» 

Ja kuni jaamavavalvur Aleksandr Semjonovitšile rahustuseks vett andis ja selle hambad vastu 
ärataotud sinist kruusi plagisesid, pidas Štšukin Polaitisega nõu. Polaitis oletas, et seda kõike pole 
üldse olnud, et Rokk oh lihtsalt vaimuhaige ja nägi kohutavat viirastust. Štšukin aga kaldus arvama, 
et Gratšovka linnast, kus tsirkus parajasti etendusi andis, on ära põgenenud kuningboa. Nende kaht- 
levat sosinat kuuldes tõusis Rokk püsti. Ta oli juba natuke toibunud ja ütles käsi välja sirutades nagu 
piibliprohvet: «Kuulake mind! Kuulake! Miks te mind ei usu? See kõik on tõsi. Sest kus on siis 
minu naine?» 

Štšukin muutus tõsiseks ja sõnaahtraks ning saatis viivitamatult mingi telegrammi Gratšovkasse. 
Tema korraldusel võttis kolmas agent Aleksandr Semjonovitši oma hoolde ja pidi teda Moskvani 
saatma. Štšukin ja Polaitis aga hakkasid retkeks valmistuma. Neil oli üksainus elektrirevolver, aga 
seegi oli juba tõhusaks kaitseks. 27-nda aasta viiekümnelaenguline mudel, Prantsuse lähivõitluse- 
relvastuse uhkus, laskis küll ainult saja sammu peale, aga tema laskevälja läbimõõt oli 2 meetrit, ja 
selles väljas hävitas ta kõik elusa.Mööda lasta oli väga raske. Štšukin pani vööle selle läikiva 
elektrilelu, Polaitis aga hariliku 25-laengulise 

taskukuulipilduja, võttis padrunipidemed, ja juba nad kihutasidki mootorrattal mööda maanteed läbi 
hommikuse kastejaheduse sovhoosi poole. Mootorratas põristas need 20 versta jaamast sovhoosi 
veerand tunniga maha (Rokk oli seda maad tulnud öö otsa, pugedes ühtelugu tapvas hirmus 
teeäärsesse rohtu peitu), ja kui päike hakkas juba tublisti kõrvetama, nägid nad kingul, mille all 
keerles Topi jõeke, suhkurvalget sammastega lossi keset parki. Ümberringi valitses surmavaikus. 
Sovhoosi viiva teeharu otsas sõitsid agendid hobusemehest mööda. See logistas kiirustamata oma 
teed, vankril mingid kotid, ja jäi varsti selja taha. Mootorratas sõitis üle silla ja Polaitis hakkas tuutu- 
tama, et mõni välja tuleks. Aga kuskilt ei tulnud mingit vastust, välja arvatud Kontsovka koerte 
kauge raevukas haukumine. Mootorratas keeras pidurdades rohekate pronkslõvidega värava ette. 
Tolmuste, kollaste kedridega agendid hüppasid rattalt maha, panid selle ketiga raudaia varbade külge 


lukku ja astusid õue. Vaikus hämmastas neid. 

«Hei, on seal kedagi?» hüüdis Štšukin valjusti. 

Aga keegi ei vastanud tema bassihäälse hõike peale. 

Agendid käisid üha enam imestades kogu õue läbi. Polaitiše nägu läks pilve. Štšukin vahtis tõsisel 
pilgul ringi, heledad kulmud üha enam kortsus. Nad vaatasid suletud köögiaknast sisse ja nägid, et 
seal ei ole kedagi, kogu põrand aga on täis valgeid portselanikilde. 

«Tead, siin on tõesti midagi lahti, nagu ma nüüd näen. Mingi katastroof,» ütles Polaitis. 

«Hei, on seal kedagi? Hei!» hüüdis Štšukin, aga talle vastas vaid kaja köögi võlvide alt. 

«Kus, kurat, nad siis on?> urises Štšukin. «Ega ta ei saanud neid ju kõiki korraga kinni pista! Või 
on kõik laiali jooksnud? Lähme sisse!» 

Paraaduks sammasrõdul oli ristseliti lahti ja maja oli täiesti tühi. Agendid käisid ka ärklikorrusel, 
koputasid. kõigile ustele ja vaatasid kõik ruumid läbi, ei saanud aga põrmugi targmaks ja tulid 
haudvaikse rõdu kaudu uuesti õue. 

«Teeme veel ühe ringi. Käime talveaias ka ära,» kamandas Stšukin, «kammime kõik läbi, ja siis 
võime helistada.» 

Agendid läksid piki telliskivirada lillepeenardest mööda tagaõue ja keerasid üle õue, kus nad nägid 
triiphoone klaase läikimas. 

«Oot-oot,» -osist-s Štšukin ja haaras puusalt revolvri. Ka Polaitis teritas kõrvu ja võttis 
kuulipilduja kätte. Triiphoonest ning kuskilt selle tagant kostis kummalist, väga teravat häält. 
Tundus, pagu sisiseks kuskil vedur. Siuh-siuh. .. .siuh-siuh .. . is-S-s-=-s ... sisises triiphoone. 

«Ettevaatust,» sosistas Štšukin, ja püüdes õige vaikselt astuda, hiilisid agendid klaasseina juurde 
ning piilusid triiphoonessel. 

Otsemaid kargas Polaitis tagasi ja läks näost valgeks. Štšukin avas suu ja tardus paigale, revolver 
käes. 

Triiphoone kihas nagu ussipesa. End lahti ja kokku kerides, vääneldes ja sisistades, loogeldes ja 
pead kõigutades roomasid triiphoone põrandal hiigelsuured maod. Maas vedelevad purunenud 
munakoored ragisesid nende kõhu all. Laes põles ülivõirrtas elektrilamp, täites triiphoone sisemuse 
ebaloomulikult kahvatu kinematograafilise valgusega. Põrandal vedeles kolm, musta kasti, mis 
meenutasid hiigelsuuri päevapildiaparaate, kaks neist, upakil ja aluselt ära nihutatud, olid pimedad, 
kolmandas kastis aga hõõgus vaarikpunane valguslaiguke. Igas suuruses maod roomasid mööda 
juhtmeid, ronisid aknaraamidel, pugesid läbi katuseaukude välja. Isegi elektrilambi küljes rippus 
mitme arssina pikkune süsimust tähniline madu ja tema pea kiikus lambi all nagu pendel. Läbi sisina 
kostis veel kõrinat ja lõginat, ning triiphoonest hoovas isäralikku kõdulehka nagu tiigimudast. Ja 
veel jäid agentidele silme ette valged munakuhjad, mis vedelesid tolmustes nurkades, imelik 
pikakoivaline hiigellind, kes lamas liikumatult üne kasti lähedal maas ja hallis mundris mehe laip 
ukse juures, vintpüss kõrval. 

«Tagasi,» karjatas Štšukin ja hakkas taganema, tõrjudes vasaku käega Polaitist tahapoole ja tõstes 
paremaga revolvri. Üheksa korda jõudis ta triiphoone poole rohekaid sisisevaid välke saata. Susin 
aga valjenes ähvardavalt, vastuseks Štšukini tulistamisele lõi triiphoone meeletult kihama ja lamedad 
pead vilksasid kõigist aukudest välja. Mürin veeres läbi kogu sovhoosi ja kajas seintelt 
mitmekordselt vastu. Tšahh-tšahh-tšahh-tšahh tulistas ka , Polaitis taganedes. Siis kostis nende selja 
tagant kummaline nelja jala küünte krobin ja Polaitis kukkus õudse häälega karjatades selili maha: 
kuuri nurga tagant oli neljal kõveral jalal välja ukerdanud päratu koonuga ja ogallise sabaga 
pruunikasroheline raevunud peletis, kes 


96 


meenutas kohutavate mõõtmetega sisalikku, hammustanud Polaitise jala otsast ära ja tõmmanud ta 


pikali. 

«Appi,» karjus Polaitis, ja samal hetkel kadus ta vasak käsi ragisedes lõugade vahele, parem aga, 
mida ta asjata püüdis tõsta, vedas kuulipildujat mööda maad. Štšukin pööras ringi ja hakkas siia- 
sinna rabelema. Ta tulistas korra, kuid sihtis kõvasti mööda, sest ta kartis seltsimeest tappa. Teise 
korra tulistas ta triiphoone suunas, kuna seal ilmus väiksemate maopeade vahelt nähtavale üks 
hiigelsuur oliivikarva pea ja koletu kere sööstis otse tema poole. Selle lasuga tappis ta hiigelmao, ja 
keereldes nüüd jälle krokodilli lõugade vahel koriseva Polaitise ümber, otsis ta kohta, kuhu tulistada, 
et kohutavat koletist tappa, ilma et agent surma saaks. Lõpuks läks see tal korda, Elektrirevolvrist 
sähvatas kaks laengut, mis heitsid ümberringi rohekat kuma, krokodill võpatas, ajas end sirgu, 
kangestus ja laskis Polaitise lahti. Polaitisel voolas varrukast ja suust verd, ning paremale, tervele 
käele toetudes lohistas ta oma murdunud vasakut jalga lähemale. Ta pilk oli kustumas. 

«Põgene. .. Štšukin. , .» oigas ta nuuksudes. 

Štšukin tulistas veel paar korda triiphoone suunas, ja seal purunesid mõned klaasid. Aga hiigelsuur, 
nõtke, oliivikarva vedru libises tema selja tagant keldriaknast välja, ja ta viie sülla pikkune keha, mis 
ulatus üle terve õue, keris end välkkiirelt ümber Štšukini jalgade. Štšukin kukkus pikali ja läikiv 
kogu pikkuses, välja arvatud pea. Korraks kaisutas rõngas ka pead, nülgis sellelt skalbi, ja pea 
prõksatas. Nüüd ei kostnud sovhoosist enam ühtegi lasku. Kõik mattus valju sisinasse. Ja vastuseks 
sellele tõi tuul õige kaugelt, Kontsovka poolt ulumist, aga nüüd oli juba võimatu kindlaks teha, kes 
seal ulusid - koerad või inimesed. 


X PEATÜKK Katastroof 


Öösel põlesid ajalehe «Izvestija» toimetuses heledad lambid ja paks tehniline toimetaja murdis 
tinalaual teise külje telegrammide rubriiki «Vabariikide Liidust». Talle hak 

kas silma üks tõmmis, ta uuris seda läbi näpitsprillide ja turtsatas, kutsus murdja ja korrektorid oma 
toast ning näitas neile seda tõmmist. Kitsale niiskele paberiribale oli trükitud: 
«Gratšovka, Smolenski kubermang. Maakonda on ilmunud hobuse kasvu kana, mis lööb takka üles 
nagu täkk. Saba asemel on tal kodanliku daamikese suled.» 
Ladujad pistsid hirnuma. 
«Omal ajal,» itsitas tehniline toimetaja, «kui ma Vanja Sõtini juures «Russkoje Slovos» töötasin, 
jõid ühed ennast nii täis, et nägid elevante. Tõsijutt. Nüüd siis nähakse jaanalinde.» 
Ladujad hirnusid. 
«Õige jah, see on muidugi jaanalind,» ütles murdja, «mis me siis aiia paneme Ivan Vonifatjevits?» 
«Ah, ära tee nalja,» vastas tehniline toimetaja, «ma imestan, kuidas sekretär selle üldse läbi laskis, 
see on ju purjus inimese jutt.» 


«Jah, kõva pidu on olnud, seda on näha,» nõustusid ladujad ja murdja korisstas selle jaanalinnu-teate 
laualt. 

Niisiis ilmus «Izv ija» järgmisel päeval, avaldades nagu tavaliselt suure hulga huvitavaid uudiseid, 
aga Gratšovka jaanalinnust mitte poolt sõnagi. Eradotsent Ivanov, kes oli kohusetruu «Izvestija » 
lugeja, pani oma kabinetis lehe kokku, ütles haigutades: «Mitte midagi huvitavat,» Ja tõmbas valge 
kitli selga. Natukese aja pärast hakkasid tema kabinetis põletid vuhisema ja konnad krooksuma. 
Professor Persikovi kabinetis aga lõi välku ja müristas. Kohkunud Pankrat seisis sirgelt ja pomises: 


«Jah, jah. . . kuulen.» 
Persikov pistis ta pitseeritud ümbriku pihku ja ütles: 


«Ja nüüd lähed otseteed loomakasvatuse osakonda juhataja Ptahha juur ja ütled talle otse näkku, et ta 
on siga. Ütle, et mina, prfessor Persikov, just täpselt nii ütlesin. Ja anna see kiri talle üle.» 

«Kena küll. . .» ütles näost kahvatu Pankrat ja kadus koos kirjaga. 

Persikov märatses. 

«See on kurat teab mis,» vandus ta kabinetis ringi traavides ja kinnastes käsi hõõrudes, «see on 
ennekuulmatu irvitamine minu ja zoloogia üle! Neid neetud kanamune 

veetakse rongide kaupa sisse, aga mina oodaku 2 kuud oma hädavajalikku saadetist! Nagu oleks see 
Ameerika mägede taga! Ikka segadus, ikka korralagedus!» Ta hakkas näppudel lugema: «Püük... 
noh, kõige rohkem kümme päeva, noh, hea küll, viisteist... noh, hea küll, kakskümmend, lennukiga 
üle ookeani kaks päeva, Londonist Berliini üks päev. . . Berliinist siia kuus tundi. . . see on ju 
uskumatu korralagedus. . .» 

Ta tormas maruvihaselt telefoni juurde ja hakkas kuskile helistama. 

Tema kabinet oli valmis seatud mingiteks salapärasteks ja üliohtlikeks katseteks, seal oli pikki 
paberiribasid uste kinnikleepimiseks, voolikutega tuukrikiivreid ja mitu elavhõbedana hiilgavat 
ballooni, mille etiketil oli kiri: «Dobrohim. Mitte puuda!» ning pealuu ja ristis kontide kujutis. . 

Tavaliselt võttis vähemasti kolm tundi aega, enne kui professor rahunes ja lihtsamate tööde juurde 
asus. Nii ka täna. Ta töötas instituudis õhtul kella üheteistkümneni ja tal polnud vähimatki aimu, mis 
väljaspool instituudi kreemikaid müüre toimus. Ei jõudnud temani Moskvas levinud absurdne 
kuulujutt mingitest madudest ega veider telegramm õhtulehes, mida lehepoisid tänaval hõikusid, sest 
dotsent Ivanov oli Kunstiteatris «Fjodor Joannovitši» vaatamas ja järelikult polnud kedagi, kes oleks 
seda uudist professorile rääkinud. 

Persikov jõudis koju kesköö paiku ja heitis magama, lugedes enne uinumist voodis veel ühe 
inglase artiklit Londoni ajakirjast «Zooloogia Teataja». Ta magas, ja ka hilisööni kihav Moskva 
magas, ei maganud ainult hiigelsuur hall hoovimaja Tverskaja tänaval, kus undasid kõigest väest 
«Izvestija» rotatsioonmasinad, pannes kogu maja vappuma. Tehnilise toimetaja kabinetis valitses 
uskumatu möll ja segadus. Toimetaja ise trampis ringi nagu hullumeeine, silmad punased peas, 
teadmata, mida peale hakata, ja vandus kõik põrgupõhja. Viinast lehkav murdja käis tal sabas ja 
pomises: 

«Mis seal's on, Ivan Vonifatjevitš, pole häda midagi, las annavad homme hommikul lisalehe! Ega 
ei saa ju numbrit masinast välja kiskuda.» 

Ladujad ei läinud koju, vaid käisid karjas ringi, pistsid päid kokku ja lugesid telegramme, mida 
tuli nüüd öö otsa iga veerand tunni tagant ja mis muutusid sisult ikka kole 

damaks ja kummalisemaks. Trükikoja ereroosas valguses vilksatas Alfred Bronski terav kübar ja 
kriiksuv ning komberdav kunstjalg ilmus kord siin, kord seal nähtavale. Viiljas kangi all paukusid 
uksed ja saalisid öö läbi reporterid. Kõik trükikoja 12 telefoni helisesid vahetpidamata, keskjaam 
vastas saladuslikele helistajatele peaaegu mehhaaniliselt «kinni», «kinni», ja signaaliaparaat unetute 
keskjaamapreilide nina all muudkui piiksus ja piiksus. ..  Ladujad olid nagu takjad kunstjalaga 
paksu küljes ja kaugesõidukapten seletas neile: 

«Tuleb saata sinna aeroplaanid gaasi laskma.» 

«Eks muidugi,» vastasid ladujad, «sest mis see siis olgu!» Kohutavad vandesõnad panid õhu 
värisema ja üks hääl vingus: 

«See Persikov tuleks maha lasta!» 

«Milles see Persikov süüdi on?» vastati talle summast. 

«Maha lasta tuleks hoopis see krants sealt sovhoosist!». 

«Oleks tulnud valve välja panna!» karjus keegi. . 


«Aga võib-olla need ei olegi üldse munad?» 

Kogu maja vappus ja und as rotatsioonmasinate pöörlemisest, ja jäi mulje, nagu lõõmaks selles 
näotus hallis majamürakas elektritulekahju. 

Ja algav päev ei pannud sellele piiri. Vastupidi, õhutas veel tagant, kuigi lambid kustusid. 
Üksteise järel veeresid asfalteeritud õuele mootorrattad ja autod. Moskva ärkas ja valged ajalehed 
katsid teda nagu linnuparv. Lehed lendasid laiali ja krabisesid kõikide inimeste käes, ja müüjatel 
lõppesjd numbrid juba hommikul kell üksteist otsa, sellest hoolimata, et «Izvestija» - ilmus sel kuul 
poolteisemiljonilises tiraažis. Professor Persikov sõitis Pretšistenkalt autobussiga instituuti. Seal 
ootas teda üllatus. Vestibüülis seisis kolm korralikult plekiribadega kinnilöödud puukasti, mis 
kirendasid välismaistest, saksakeelsetest etikettidest, nende kohal aga ilutses suurelt venekeelne 
kriidikiri: «Ettevaatust - munad!» 

Professor oli rõõmust meeletu. 
«Lõpuks ometi!» hüüdis ta. «Pankrat, võta kohe kastid ettevaatlikult lahti, et munad katki ei läheks! 
Ja too minu kabinetti! » 

Pankrat täitis jalamaid käsu, ja veerand =unni pärast kostis professori kabinetist, mille põrand oli 
täis paberitükke ja saepuru, vihast röökimist. 

«Mis see siis tähendab, nad ju lausa irvitavad minu üle!» 

ulus professor rusikat raputades ja mune käes keerutades. 

«See Ptahha on lihtsalt lojus!» Ma ei lase ennast naeruks teha! Mis asjad need on, Pankrat?» 
«Munad,» vastas Pankrat hädiselt. 

« Kanamunad, saad aru, kanarnunad, et kurat neid võtaks! Mis põrgut ma nendega peale hakkan? 
Saatku need sellele sovhoosimühkamile!» 

Persikov tormas nurka telefoni juurde, aga ei jõudnud veel helistada. 

«Vladimir Ipatjitš! Vladimir Ipatjitš!» kaikus instituudi koridoris Ivanovi hääl. 

Persikov viskas telefonitoru konksu otsa ja Pankrat kargas ukse eest kõrvale,et mitte eradotsendile 

jalgu jääda. 

Ajaleht käes, tormas Ivanov härrasmehe kombeid unustades kabinetti, jättes kuklasse libisenud halli 
kaabugi pähe. 

«Vladimir Ipatjitš, kas te teate, mis on juhtunud?» karjus ta ja vehkis Persikovi nina all «Izvestija» 
eriväljaandega, mille keskel ilutses ere värviline pilt. 
«Kujutage ette, missugune sigadus!» karjus Persikov eradotsenti ära kuulamata vastu. «Nad 
mõtlevad mind kanamunadega üllatada. See Ptahha on täielik idioot, vaadake!» 
Ivanov sai nagu puuga pähe. Ta vahtis kohkunult avatud kaste, siis lehte, ja siis ähvardasid ta silmad 
peast välja karata. 

«Ah nii,» pomises ta õhku ahmides, «nüüd ma saan aru. .. Vladimir Ipatjitš, vaadake, mis siin on!» Ta 
lõi sedamaid lehe lahti ja näitas Persikovile väriseva käega värvilist fotot. Sellel lookles udusel 
rohelisel taustal oliivikarva, kollaste tähnidega madu nagu kohutav tuletõrjevoolik. Madu oli 
pildistatud õhust, kergelt lennumasinalt, mis ettevaatlikult üle mao liugles. «Mis see teie meelest on, 
Vladimir Ipatjitš?» 

Persikov lükkas prillid laubale, laskis nad siis jälle ninale langeda, uuris pilti tükk aega ja ütles siis 
imestunult: 
«Mis pagan.? See... see on ju anakonda, vesiboa. .» 
Ivanov viskas kaabu peast, istus toolile ja ütles, kinnitades iga sõna rusikahoobiga vastu lauda: 
«Vladimir Ipatjitš, see anakonda on Smolenski kubermangust. Õudne lugu! Saate aru, see 
mühkam haudus kanade asemel madusid välja, ja mõelge, need sigivad niisama fenomenaalselt nagu 
konnad!» 
«Mis jutt see on?» küsis Persikov ja ta nägu läks tume- 

lillaks. . . «Ärge teie rumalat nalja, Pjotr Stepanovitš! ... 
Kust ta need sai?» 

I vanov jäi hetkeki tummaks, siis sai ta kõnevõime tagasi ja ütles, näpuga avatud kasti poole 
näidates, kus paistsid kollasest saepurust valged munaotsad: 
«Näete, kust!» 

«Mi-is?» kisendaslPersikov, kes hakkas asja taipama. 
Ivanov lõi nüüd põlema rusikaga vastu lauda .ja hüüdis veendunult: 

«Võite päris kindel olla! Nad saatsid eksikombel teie tellitud mao- ja jaanalnnumunad sovhoosi, 
kanamunad aga teile!» 

«Issand jumal.. .IIssand jumal!» kordas Persikov, ise näost roheline, ja vajus pöördtoolile. 

Pankrat seisis lausa juhmikslööduna ukse juures, keeletu ja kaame. Ivanov kargas püsti, haaras 
ajalehe, ja kriipsutades terava küüniga vastavaid ridu alla, karjus ta pr.ofessorile kõrva: 

«No nüüd nad saatd alles tsirkust näha! .. . Mina küll ei kujuta ette, mis nüüd saab! Kuulake, 
Vladimir Ipatjevitš. . .» Ja unnates hakkas tal käkrus lehest esimest silmahakanud kohta lugema: 
«Maod liiguvad karjakaupa Možaiski poole. .. jättes mai tohutuid munalademeid. Mune on leitud ka 
Duhhovi maakonnas . .. On nähtud krokodille ja jaanalinde. .. Vjazmas tegid erikomandod ... ja 
GPU väeosad paanikale lõpu tellega, et süütasid linnaäärse metsa põlema, mis peatas roomajate 
edasiliikumise. . .» 

Näost tuhkhall ja lapiline, kargas Persikov hullumeelse pilguga toolilt üles ja pistis õhku ahmides 
karjuma: 

«Anakonda . .. anakonda.. vesiboa! Issand jumal!» Niisugusena polnud Ivanov ja Pankrat teda veel 
kunagi näinud. 

Professor tõmbas ühe ropsuga lipsu kaelast, rebis särginööbid eest, ta näkku tõusis kohutav 
apoplektiline puna, pilk oli täiesti tühi ja klaasistunud, ja vankudes tormas ta uksest välja. Metsik 
kisa kaikus instituudi kiviste võlvide all. 

«Anakonda... anakonda .. .» kõmises kaja. 

«Püüa ta kinni,» kähistas Ivanov Pankratile, kes hirmu pärast ühel kohal kepsles. «Vett... tal on 
atakk.» 

XI PEATÜKK Võitlus ja surm 


Öö läbi lõõmas Moskvas pöörane elekter. Põlesid kõik tuled ja korterites ei olnud nurka, kus 
poleks säranud abažuurist vabastatud lamp. Kogu 4-miljonilises Moskvas ei maganud ükski inimene, 
välja arvatud mõistmatud lapsed. Söödi ja joodi, kunas juhtus, karjuti ja kisendati ja iga minut 
vahtisid kõigi korruste akendest hirmust moondunud näod välja, kõõritades taevast, mida 
prožektorid risti-rästi lõhestasid. Aeg-ajalt süttisid taevas valged tulekerad, mis heitsid Moskvale 
värelevaid valguskoonuseid, kustusid ning kadusid. Lakkamatult kostis tumedat lennukimirinat. 
Iseäranis õudne oli Tverskaja-Jamskajal. Aleksandri vaksalisse saabus iga 10 minuti tagant rong, mis 
oli ülepeakaela kokku klopsitud kaubavagunitest, mitut klassi reisivagunitest ja isegi tsisternidest, 
mille küljes hullunud inimesed nagu nahkhiired kobaras rippusid, ning mööda Tverskaja-Jamskajat 
veeres hirmus möll: sõideti bussidega, sõideti trammikatusel, tallati üksteist ja libiseti rataste alla. 

Vaksalis prahvatas alatasa ärevaid kogupauke üle rahvahulga pea: sõjavägi püüdis talitseda 
hullumeelseid, kes mööda raudteed Smolenski kubermangust Moskvasse põgenesid. Alatasa 
lendasid klaasid kiunatades vaksali akende eest ja huilgasid kõik vedurid. Tänavad kirendasid maha 


rebitud ja poriseks trambitud plakatitest, ja samasugused plakatid vaatasid hõõguvpunaste 
prožektorite valgel seintelt vastu. Nende sisu oli juba kõigile tuttav ja keegi neid enam ei lugenud. 
Plakatid kuulutasid Moskvas välja sõjaseisukorra. Nad ähvardasid paanika eest karistada ja teatasid, 
et Smolenski kubermangu saadetakse üksus üksuse järel gaasiga varustatud Punaarmee väeosi. Aga 
plakatid ei suutnud ulguvat ööd peatada. Majades pillati ja lõhuti nõusid ja lillevaase, löödi ennast 
vastu mööblinurki ära, pakiti ja kisti jälle lahti kompse ja kohvreid - asjatus lootuses pääseda 
Kalantševskaja väljakule, Jaroslavli või Nikolai vaksalisse. Paraku piiras kõiki põhja- ja idapoolseid 
vaksaleid mitmekordne sõdurite ahel, ja hiiglasuured, kõrgete kastikoormatega veoautod, mille otsas 
istusid teravatipuliste mütsidega sõjamehed, täägid püsti nagu siiliokkad, vedasid kõikudes ja kettide 
kolinal rahanduse rahvakomissariaadi keldritest kuldrahavarusid ja hiiglasuuri kaste, 

milleloli kiri: «Ettevaatust! Tretjakovi galerii!» Kogu Moskva oli röökivaid ning kihutavaid autosid 
täis.. 

Kuskil õige kaugel.punetas taevas tulekahjukumast ja lakkamatud suurtükipaugud panid tiheda 
augustikuu pimeduse võppuma. 

Vastu hommikut, kui unetu Moskva polnud veel ühtegi tuld kustutanud, liikus tüminal mööda 
pakksillutisega Tverskajat ratsaarmee mitmetuhandepealine hiigelmadu, pühkides kõik ettejääva 
kangialustesse ja vaateakendesse, nii et need klirinal purunesid. Vaarikpunaste paslikute otsad 
lipendasid hallidel selgadel ja piigiotsad torkisid taevast. Rüselev ja ulguv rahvamass nagu elustus 
seda edasimurdvat, lainetavasse meeletuselagasse tungivat rivi nähes. Kõnniteelt kostis ergutavat ja 
lootusrikast ulumist. 

«Elagu ratsaarmee!» kriiskasid naised kõigest kõrist. «Elagu!» vastasid mehed. 

«Ärge pressige!» ulus keegi. 

«Appi!» karjuti kõnniteel. 

Sõduritele loobiti paberossikarpe, hõberaha ja kelli, oli naisi, kes hüppasid sõiduteele ja jooksid 
ratsameeste kõrval, riskides oma luid-konte murda, haakudes jaluste külge ja suudeldes neid. Läbi 
lakkamatu kabjamüdina kostsid aeg-ajalt rühmaülemate hüüded: 

«Ratsmed pingule!» 

Kusagilt rivist kostis lõbusat ja rämedat laulu ja viltulükatud vaarikpunaste mütside alt paistsid 
valgusreklaamide võbelevas kumas näod. Aeg-ajalt katkestasid katmata nägudega ratsameeste rivi 
kummaliste näokatetega kummalised kujud, samuti ratsa, balloonid ranitsana seljas ja torud üle õla 
rippumas. Nende sabas roomasid hiiglasuured tsisternautod pikkade lohvide ja voolikutega, sama- 
sugustega nagu tuletõrjeautodel, ning kõige lõpuks tulid pakksilluhst lõhkudes rasked, kinnised, 
kitsaste vilkuvate laskeavadega ja roomikkäppadega tankid. Vahepeal katkestasild ratsameeste rivi 
veel hallid soomusega ülelöödud autod, mille sisemusest rippusid samasugused torud nagu 
ratsameestel ja külgedele olid maalitud valged pealuud, mille all oli kiri: «Gaas. Dobrohim.» 
«Aidake, vennad...» ulus rahvas kõnniteel, «tapke maod! ... Päästke Moskva!» , «Mattide» rodu 
veeres piki rivi. Suitsupakid karglesid tuledest kumavas öös ja sadulast välgutati hambaid. hullu 

nud inimeste poole. Piki rivi venis sume südantpitsitav laul: 


«Äss, mamma, soldan letti löö, 
sull, madu, pole pikka pidu, 
nüüd teeme laual puhta töö. . .» 


Ja üle kogu selle möllu rõkkasid hurraahüüded, sest levis kuuldus, et rivi ees ratsutab, seljal 
samasugune vaarikpunane paslik nagu kõigil teistel ratsanikel, 10 aastat tagasi legendaarseks saanud, 


vana ja halliks läinud ratsaväekomandör. Rahvas pistis röökima ja mürinal lendas taevasse ängistust 
leevendav «hurraa. .. hurraa. . .» 


»* 


Instituut oli peaaegu pime. Sündmustest jõudis siia ainult katkendlik, segane ja kauge kaja. Kord 
kõmatas Maneeži juures helendava kella all kogupauk: kohapeal lasti maha paar marodööri, kes olid 
tahtnud Volhonkal ühte korterit röövida. Autosid liikus siinkandis harva, need rüsisid nüüd kõik 
vaksalite poole. Professori kabinetis põles üksainus tuhm lamp, mis valgustas lauda. Persikov istus 
sõnatult, pea käte vahel. Tema ümber hõljus kihtidena suitsuvine. Kiir oli kambris kustunud. Konnad 
terraariumides olid vait, nad magasid juba. Professor ei töötanud ega lugenud. Lauanurgal, tema 
vasaku küünarnuki all oli kitsale veerule trükitud õhtune eriväljaanne, kus teatati, et kogu Smolensk 
põleb ja et suurtükivägi tulistab ruuthaaval Možaiski metsa, hävitades krokodillimunade lademeid, 
mis täidavad kõiki niiskemaid ja madalamaid kohti. Teatati, et aeroplaanide eskadrill tegutses 
Vjazma all väga edukalt, ujutades gaasiga üle peaaegu kogu maakonna, aga et inimohvreid on selles 
piirkonnas arvutult, kuna elanikkond ei lahkunud organiseeritud evakuatsiooni korras, vaid tormas 
paanikas killustunud salkadena omal riisikol, kuhu jalad kandsid. Teatati, et Možaiski lähistel 
saavutas üksik Kaukaasia ratsaväediviis hiilgava võidu jaanalinnukarja üle, raiudes nad viimaseni 
tükkideks ja hävitades hiiglaslikud jaanalinnumunade lademed. Diviisi kaotused olid seejuures 
tühised. Valitsuse nimel teatati, et juhul, kui madusid ei õnnestu peatada 200 versta kaugusel 
Moskvast, evakueeritakse pealinna elanikkond täieliku korra kohaselt. Töölised ja teenistujad on 
kohustatud säilitama täielikku rahu. 

Valitsus võtab tarvitusele kõige karmimad abinõud, et ei korduks Smolenski sündmused, kus tänu 
kabuhirmule, mida põhjustas mitme tuhande latsutajamao ootamatu kallaletung, läks põlema kogu 
linn, kuna ahjud jäeti küdema ja algas üldine lootusetu põgenemine. Teatati, et toiduainetega on 
Moskva varustatud vähemalt pooleks aastaks ja et ülemjuhatuse juurde moodustatud nõukogu võtab 
tarvitusele kiired abinõud majade kindlustamiseks, et pealinna tänavail madudega lahinguid pidada, 
juhul kui Punaarmeel, aeroplaanidel ja eskadrillidel ei õnnestu roomajate pealetungi peatada. 

Professor ei lugenud neid teateid, ta vahtis klaasistunud pilgul enda ette ja suitsetas. Peale tema oli 
instituudis ainult kaks inimest - Pankrat ja ühtelugu silmi vesistav majapidajanna Marja Stepanovna, 
kes oli juba kolm ööd magamata ja istus professori kabinetis, kuna Persikov ei tahtnud mingi hinna 
eest: oma ainsast kustunud kiirekambrist lahkuda. Praegu konutas Marja Stepanovna pimedas 
nurgas vahariidest kattega diivanil ja haudus muremõtteid, oodates, millal professorile määratud 
teevesi gaasipõleti kolmjalal keema läheb. Maja oli vaikne, ja kõik juhtus täiesti ootamatult. 

Äkki hakkas väljast raevukaid hõikeid kostma, nii et Marja Stepanovna hüppas püsti ja kiljatas, 
Tänaval vilkusid laternad ja vestibüülist kostis Pankrati hääl. See kära ei tunginud kuigivõrd 
professori teadvusse. Ta tõstis korraks pea, pomises: «Küll märatsevad. . . mis ma siis nüüd teen?» 
Ja vajus jälle tardumusse. Kuid ta kisti kohe sellest välja. Herzeni tänavale viiv rautatud uks kõmatas 
nii kohutavalt, et maja seinad vappusid. Siis purunes peegliklaasist vahesein kõrvalkabinetis. 
Professori kabineti aken lendas klirinal kildudeks ja tuppa vuhises hall munakas, mis purustas laua 
klaasplaadi. Konnad kargasid terraariumides lakke ja pistsid krooksuma, Marja Stepanovna hakkas 
hädaldama ja kiljuma, jooksis professori juurde, haaras tal käest kinni ja karjus: «Põgenege, 
Vladimir Ipatjitš, põgenege!» Professor tõusis pöördtoolilt, ajas end sirgu ja, tõmbas nimetissõrme 
konksu, kusjuures ta pilgus välgatas hetkeks endine terav läige, mis meenutas kunagist innustunud 
teadlast. 

«Mitte kuskile ma ei lähe,» ütles ta, «see on ju lollus, rabelevad nagu hullumeelsed. .. Või kuhu 
ma lähengi, kui terve Moskva on aru kaotanud? Ja teie, palun, ärge kisen- 

dage! Mind see kõik ei huvita. Pankrat!» hüüdis ta ja vajutas kellanupule. 

Tõenäoliselt tahtis ta,. et Pankrat teeks lõpu mürale ja kärale, mida ta iial polnud sallinud. Aga 
Pankrat ei saanud enam midagi teha. Kolistamine lõppes sellega, et instituudi uks läks lahti ja 
kaugelt hakkasid lajatama püssipaugud, ning siis kõmas kogu kivimaja jooksusammudest, karjetest 
ja klaasiklirinast. Marja Stepanovna klammerdus Persikovi käsivarre külge ja hakkas teda kuhugi 
tirima, aga professor tõmbas käe lahti, ajas end täies pikkuses sirgu ja läks valges kitlis, nagu ta oli, 
koridori. 

«Noh?> küsis ta. Uks kargas lahti ja esimesena ilmus ukseavasse ühe sõjaväelase selg, kellel oli 
vasakul varrukal vaarikpunane märk ja viisnurk. Mees taganes, selg ees, ukselt, mida ründas 
raevunud rahvahulk, ja tulistas rahvast revolvrist. Siis pistis ta jooksu, karjudes Persikovile: «Päästke 
end, professor, ma ei saa enam midagi teha!» 

Marja Stepanovna vastas talle kiljumisega. Sõjaväelane tormas Persikovist mööda, kes seisis nagu 
valge raidkuju. ja kadus pimedasse käänakulisse Koridori. Inimesed rüsisid ulgudes uksest sisse: 
«Anna talle! Löö maha!.. .» 

«Jäle mõrtsukas!» 

«Sina lasksid maod lahti!» 

Moondunud näod ja lõhkirebitud rõivad karglesid mööda koridori ja kuskil tulistas keegi. Välkusid 
malakad. Persikov taganes paar sammu, sulges kabineti ukse, kus Marja Stepanovna surmahirmus 
põrandal põlvitas, ja ajas käed laiali, nagu ripuks ta ristil. .. Ta ei tahtnud seda jõuku sisse lasta ja 
karjus tigedalt: 

«No täielik hullumeelsus. .. justkui metsloomad! Mis te tahate?» Ta kisendas: «Välja siit!» ja lõpetas 
lause järsu, kõigile tuttava röögatusega: «Pankrat, viska nad välja!» 

Aga Pankrat ei saanud enam kedagi välja visata. Lõhkilöödud peaga, lömaks tallatud ja tükkideks 
rebitud Pankrat lamas liikumatult vestibüülis, ja üha uued jõugud tormasid temast mööda, hoolimata 
sellest, et miilits neid tänavalt tulistas. 

Üks lühike, kõverate ahvijalgadega mees, kelle pintsak ja kaenla alla libisenud manisk olid katki 
käristatud, jõudis teistest ette, kargas Persikovi juurde ja lõi tal kohutava malakahoobiga pea lõhki. 
Persikov vankus ja vajus pikkamisi küljeli, ning tema viimased sõnad olid: 

«Pankrat. . . Pankrat. . .» 

Kabinetis tapeti ja kisti lõhki ilmsüütu Marja Stepanovna; kamber, kus kiir oli ammu kustunud, 
peksti puruks, puruks peksti ka terraariumid, löödi maha ja trambiti sodiks hullunud konnad, taoti 
pihuks-põrmuks klaasplaadiga lauad ja reflektorid, ning tunni aja pärast oli kogu instituut üksainus 
tulemeri, kõnniteel aga vedelesid laibad, mida piiras elektri revolvriga relvastatud meeste ahelik, ja 
tuletõrjeautod suunasid veejoad kõikidesse akendesse, kust pikad tulekeeled vuhinal välja lõid. 


XII PEA TÜKK Jäine deus ex machina 


Ööl vastu 20. augustit 1928. aastal läks äkki nii külmaks, et midagi niisugust ei mäletanud ka 
kõige vanemad inimesed. Pakane kestis kaks ööd-päeva ja kraadiklaas langes 18 pügalat alla nulli. 
Hullunud Moskva toppis kinni kõik aknad ja uksed. Ja alles kolmanda päeva õhtul said inimesed aru, 
et pakane päästis pealinna ja kõik need määratud maa-alad, kus ta oli võimutsenud ja mida oli 
tabanud 28-nda aasta kohutav õnnetus. Ratsaarmee, kaotanud kolm neljandikku oma koosseisust, oli 
Možaiski all verest tühjaks jooksmas ja gaasieskadrillid ei suutnud peatada ilgete roomajate 
edasiliikumist, kes ahistasid Moskvat poolkaares läänest, edelast ja lõunast. 

Pakane sai neist jagu. Need jälgid elajad ei talunud kaks päeva kestnud 18- kraadist külma, ja 22, 
augustil, kui pakane järele andis, jättes maha porise, märja maa, rõske õhu ja ootamatu külma käes 


närbunud lehestiku, ei olnud enam kellegi vastu võidelda. Õnnetus oli möödas. Metsad, väljad ja 
ääretud sood olid veel mitmevärvilisi mune täis, millest osa oli kaetud kummalise, võõra, 
seninähtamatu mustriga - mida jäljetult kadunud Rokk oli pidanud kõntsaks -, kuid need munad olid 
täiesti kahjutud. Nad olid surnud, looted neis olid hävinud. 

Määratutel maa-aladel mädanesid veel kaua loendamatud krokodillid ja maod, keda oli ellu 
äratanud saladuslik, Herzeni tänaval geniaalses silmas sündinud kiir, aga nad ei olrlud enam 
ohtlikud, hauduv-niiskete troopikasoode hellitatud loomad hukkusid kahe päeva jooksul, jättes 
endast 

kolme kubermangu maile maha kohutava raipehaisu, mäda ja löga. 

Veel tükk aega levisid epideemiad, veel tükk aega levitasid roomajate ja inimeste laibad taude ja 
veel tükk aega liikus sõjavägi ringi, aga mitte enam gaasiballoonidega, vaid sapöörivarustusega, 
petrooleumitsisternidega ja voolikutega, puhastades maad. Maa puhastati ja kõik lõppes 29-nda aasta 
kevadeks. 

Ja 29-nda aasta kevadel säras Moskva taas tuledes, tantsis ja keerles, ja endist viisi vurasid 
mootorsõidukid mööda linna, ja Lunastaja peakiriku kupli kohal rippus nagu niidi otsas kuusirp, ja 
28-nda aasta augustis mahapõlenud kahekorruselise instituudi kohale ehitati uus zooloogiapalee, 
mille juhatajaks sai eradotsent Ivanov, aga Persikovi ei olnud enam. Iial enam ei tõusnud inimeste 
silme ette veenev sõrmekonks ja keegi ei kuulnud enam kägisevat ja käuksuvat häält. Veel tükk aega 
rääkis ja kirjutas kogu maailm kiirest ja 23-nda aasta katastroofist, siis aga vajus professor Vladimir 
Ipatjevitš Persikovi nimi unustuseuttu ja kustus, nagu kustus ka punane kiir, mille ta ühel aprilli ööl 
oli avastanud. Ja seda kiirt ei õnnestunudki enam kinni püüda, kuigi elegantne härrasmees ja nüüdne 
korraline professor Pjgtr Stepanovitš Ivanov seda vahetevahel katsus teha. Esimese kambri hävitas 
raevunud rahvahulk Persikovi tapmise ööl. Kolm kambrit aga põlesid ära Nikolski sovhoosis 
«Punane Kiir», kui eskadrill pidas oma esimese lahingu roomajatega, ja neid ei osatud enam järele 
teha. Läätsede kombinatsioon peegelduvate valgusvihkudega oli iseenesest küll lihtne, aga teist 
korda seda enam kätte ei saadud, vaatamata Ivanovi katsetele, Nähtavasti nõudis see peale teadmiste 
veel mingit erilist omadust; mis oli maailmas ainult ühel inimesel - kadunud professor Vladimir 
Ipatjevitš Persikovil. 


Moskva, oktoober 1924. 

ELPIT-TÖÖLISKOMMUUNI MAJA NR. 13 


Nii see oli. Igal õhtul süttisid viiekordse hiirhalli. majamüraka sada seitsekümmend akent ümber 
asfalteeritud õue, mille keskel purskkaevu ääres seisis kivist tütarlaps. Roheka palgega, tumm, alasti 
näitsik vahtis raugelt, veekann õlal, suve läbi ümarikku põhjatusse peeglisse. Talvel aga kattis tema 
kohevaid kivijuukseid lumekroon. Paraaduste ees, päratu laial ja siledal kaarteel põrisesid ja võp- 
pusid igal õhtul autod ja uhkete ajurite aiste otsas särasid-sirasid laternad. Oijah, oli see alles kuulus 
maja! Elegaptne Elpiti maja. .. 

Ükskord õhtul kella kümne ajal peatus näiteks esimese paraadukse ees sajahobujõuline auto, andes 
rõõmsat mažoorset signaali. Kaks nuhki kargasid nagu varjud maa seest välja ja kadusid maja varju, 
kolmas aga lipsas mööda libedat tagatreppi alla kojamehe keldrikorterisse. Siis avanes lakitud 
sõiduki uks ja välja astus tähtis külaline, seljas kallis kasukas. 


Ta viibis .kella kolmeni ratsaväekindral de Barreini korteris nr. 3. 

Kella kolmeni nõjatus koeraelust kurnatud nuhk halli karüatiidi alusele ja valvas. Teine suitsetas 
kella kolmeni hämaras trepikojas, kuulates küll vaipade summutatud. ungari rapsoodia - eapriccioso 
- helisid, küll marulisi mustlaslaule: 


Täna joon! Homme joon! 
Joon või ennast surnuks - jah! 
Trahh... veel üks trahh... 


Kella kolme ni istus kolmas nuhk ülemkojamehe pugerikus sitsiräbalatest tekil. Ja õues kaarteel 
põlesid kella kolmeni heledad valgusekoonused. Ja nähtamatu telefoni kaudu levis sosinal korruselt 
korrusele põnev uudis: Rasputin oli siin. Rasputin. Tõmmu seifiomanik, elava kaubaga 

kaubitseja Boriss Samoilovitš Hristi, geniaalseim kõigist Moskva asjadevalitsejaist, muutus pärast 
pidu de Barreini juures nagu veel salapärasemaks, veel kõrgimaks. 

Tema mustad silmad lõid kalgist uhkusest sädelema ja korteriüüri tõsteti halastamatult. 

Aga korter 2-ga rääkis Hristi, või mis Hristi .. . Elpit ise võttis oma karakullmütsi peast, olgu torm 
või tuisk, kui ta nägi läikivast limusiinist välja astuvat tšintšiljakasukas daami. Ja naeratas. Selle 
daami üüri maksis nii kõrge positsiooniga mees, et tal ei olnud isegi perekonnanime. Ta kirjutas 
kviitungitele alla eesnime, mis lõppes kavala viguriga. . . Jah, mis seal rääkida. Oli see alles maja. .. 
Uhked inimesed - uhke elu... 

Talveõhtuti, kui vanakuri end tuisuks moondas ja plekkkatuse räästas kolistas ja ulus, ajasid 
hoolsad kojamehed suurte lumelabidatega hangesid kokku ja rookisid õue asfaldini paljaks. Neli lifti 
libisesid hääletult üles ja alla. Hommikul ja õhtul läksid aknaalused hallid oreliviled kõigis, 75-s 
korteris nagu nõiaväel soojaks. Trepikojas põlestd lambid. . . igas korteris oli valge vann, soliidselt 
hämarates esikutes läikisid tuhmilt telefoniaparaadid. .. Vaibad... Kabinettides pidulik vaikus. 
Massiivne nahkmööbel. Ja kuni üles välja elasid auväärsed, positsiooniga inimesed. Pangadirektor, 
tark mees, riigitegelane, «Hugenottide» Saint-Brie' näoga, mida rikkusid küll veidi imelikud, ei tea 
kas haige või kurjategija silmad, vabrikant (Ateena ööd magneesiumiülesvõtetega), kullakarva 
prisked daamid, maailmakuulus fenomenaalne bassilaulja, siis kindral, siis. .. Ja siis väiksemad 
vennad: visiitkuues vandeadvokaadid, abordidoktorid. .. 

Oli uhke aeg. . 

Ja kõik läks. Sic transit gloria mundi! 

Hirmus on elada, kui troonid langevad. Isegi mälestus hakkab juba kustuma. Helde taevas, oli see 
ikka ilmsi? ... Ratsaväekindral! ... Kuidas see kõlas! 

Ja-ah .,. Aga asjad jäid. Kellelgi ei lastud midagi kaasa võtta. 

Elpit ise läks seljariietega minema. . 

Siis ilmuski värava kõrvale lambi alla (tulikirjas «NYo 13») 

imelik valge silt «Tööliskommuun». Ja kõik 75 korterit olid äkki täis teab mis rahvast. Pianiinod 
vaikisid, aga grammofonid elasid edasi ja laulsid ilmast ilma jubeda häälega. 


Võõrastetubadesse tõmmati nöörid ja kuivatati seal pesu. 

Priimused susisesid nagu maod ja ööl kui päeval ujus trepikodades kibe ving. Lambid kadusid 
kõigist kodadest ja õhtuti oli koridoris kottpime. Kompsudega varjud ukerdasid seal ringi ja 


hädaldasid: 

«Mann, Ma-ann ae! Kus sa oled, kurat võtaks?» 

Korter 50-s aeti kahes toas parkett ahju. Liftid. . Jah, mis sellest rääkidagi ... 
2 

Kuid ime küll - Elpit-Tööliskommuuni köeti. 

Asi oli selles, et poolkorrusel elas kahetoalises korteris ... Hristi. 

Need kolm meest, kelle kätte jäi lõviosa Elpiti vaipadest ja kes olid teisel korrusel de Barreini 
uksele naelutanud paberilipaka «Eestseisus», said aru, et ilma Hristita ei pea Tööliskommuuni maja 
kuudki vastu. Laguneb ära. Ja see mudamust tegelane, kes kandis lakknokaga mütsi, jäeti 
poolkeldrikorrusele oma roheliste kardinate taha. Tore sümbioos: ühelt poolt kare ja käratsev 
eestseisus ja teiselt poolt «ülevaataja»! See tähendab Hristi! Aga see oli. maailma parim sümbioos. 
Hristi oli just see mees, kes oli samavõrd huvitatud kui eestseisus, et Tööliskommuun püsiks hiirhalli 
kaljurahnuna ja ei laguneks koost. 

Ja nõnda ei aetudki Hristit minema, vaid määrati talle isegi kindel palk. Nojah, üsna närune küll. 
Umbes 17/10 sellest, mida maksis talle - Elpit, kes istus nüüd endast vähimatki elumärki andmata 
Moskva teises servas kahetoalises uberikus. 

«Ah, põrgu need klosetipotid ja elektrijuhtmed!» kähistas Elpit, käed rusikas. «Kui aga köetakse! 
See on kõige tähtsam. Boriss Samoilovitš, hoidke mu maja, kuni sel asjal lõpp tuleb, ja ma tasun 
teile kuhjaga! Uskuge mind!» 

Hristi uskus, noogutas halli pöetud pead ja tuli oma aruandekäigult sünge ja mureliku näoga 
tagasi. Koju jõudes nägi ta väravas eestseisust, kahvatas ja surus viha pärast silmad kinni. Aga ainult 
hetkeks. Juba ta naeratas. Ta oskas ennast talitseda. 

Peaasi - kui saaks kütet. Ja näe, hangitigi order ja toodi naftat. Torud soojenesid. 12°, 12°! Kui 
nafta saamisel oli takistusi, laskis Elpit suured rahad käiku. Ta silmad põlesid. 

«Hea küll. . . Ma maksan. Andke mõlemale, ja sekretärile ka! Mis? Järele jätta küll ei tohi! Ei, ei! 
Mitte minutikski. .» 

Hristi oli geenius. Ta kuulutas tabuks keskmise korpuse viienda korruse korteri, kus oli kunagiolnud 
ateljee. 

«Niluškin Jegor peaks sealt toa saama. . .» 

«Ei, seltsimehed, olge ikka mõistlikud! Laoruumita ma läbi ei saa. See on ju maja ja teie enda 
huvides.» 

Kuigi tegelikult oli seal vana koli. Mingisugused veidrad dekoratsioonid, mõõgad ristamisi seinal. 
Aga... Aga oli ka kolmkümmend plaskutäit Elpiti bensiini ja veel mingid kompsud, mida Hristi 
hoidis paremateks päevadeks. 

Ja nii elas hall Tööliskommuun nr. 13 valvsa silma all. Tõsi küll, vasakus tiivas põlesid ühtelugu 
korgid läbi... Montöör, kes jõi 18-nda aasta jaanuarist peale, metsik ja aravanunud nagu vilt, kärkis 
eitedele vastu: 

«Sõitke põrgusse! Prõmmige aga rohkem seda ust seal kilbi juures! Olen ma teie ori või? Makske 
ületunnitasu!» 
Eided ulgusid pimedas tigedalt: 
«Mann! Ma-ann ae! Kus sa oled?» 
Ja läksid jälle montööri juurde: 
«Sa igavene rajakas! Sopajoodik! Me kaebame Hristile!» Ja üksi Hristi nime nimetamisestki süttis 
valgus nagu imeväel. 
Ja-ah, Hristi oli alles mees. 
Ta käis eestseisusel nii kaua kaela peal, kuni see määras enda hulgast Niluškin Jegori 


«sanitaarjärelevaatajaks». Niluškin Jegor käis kaks korda nädalas kõik 75 korterit läbi. Tagus 
rusikatega, kui uks oli lukus, lukustamata ustest aga astus ilma pikemata sisse, olgu või paljad naised 
toas, puges märgade aluspükste alt läbi ja karjus hirmsa häälega: 
«Kes siin korterit reostavad, 24 tunni jooksul välja!» Ja kui kedagi tabas, võttis trahvi. 
ka 

Nii see elu läks päevast päeva, kuni äkki veebruaris, just kõige külmemal ajal, tuli naftale jälle 
vahe sisse. Isegi Elpit ei saanud midagi teha. Altkäemaks võeti vastu, aga öeldi: 
«Nädala pärast saate.» 
Hristi ütles Elpitile aru andes raskelt; 
«Oi, kui tüdinud ma olen! Kui te teaksite, Adolf Jossifovitš, kui väsinud ma olen! Millal see ükskord 
lõpeb?» 
Ja Elpit vannutas teda: 
«Boriss Samoilovitš! Kas te usute mind? Kuulake siis, 

mis ma ütlen: see on viimane talv. Ja niisama lihtsalt, nagu ma selle suitsu ära tõmban, kihutan ma 
nad tuleval suvel kus kurat! Jah! Uskuge mind! Aga ma palun, ma palun teid tõsiselt, valvake see 
nädal neid hoolega! Hoidku jumal, et nad ahjusid üles ei paneks! See ventilatsioon... Ma nii kardan. 
Ja et nad aknaruutudesse auke ei lõikaks! Ega nad selle nädalaga ju ei sure. Noh, ütleme kuus päeva! 
Ma lähen homme ise Ivan Ivanõtši juurde.» 

Õhtul Tööliskommuunis ütles Hristi hingeauru pilve saatel: 

«No mis see ära ei ole... No kannatame ära. Neli-viis päeva. Aga ahjusid üles ei pane. . .» 

Ja eestseisus kiitis takka: 

«Muidugi. Pole mitte mõeldagi. Need ei ole ju suitsulõõrid. Pea'ks see õnnetus tuleb!» 

Ja Hristi käis ise iga päev kontrollimas, eriti viiendal korrusel. Valvas hoolega, et tahmaseid 
buržuikasid üles ei pandaks, et ei pistetaks torusid ventilatsiooniavadesse, mis võrgutavalt ja 
ahvatlevalt toanurgast lae alt vastu vaatasid. 

Ja Niluškin Jegor käis ringi. E 
«Vaadake te mul. .. Need ei ole suitsulõõrid. Kahekümne nelja tunni jooksul. . .» 
* 

Kuuendal päeval muutus külmapiin talumatuks. Maja nuhtlus, sorakil juustega Põljajeva Annuška, 
karjus trepikojas Niluškin Jegorile järele: 

«Igavesed kaabakad! Logelete aga peale seal meie selja taga! Muud te ei oska kui samagonni 
lakkuda! Aga kui on tarvis kütet muretseda, siis pole teid kuskil! Uuh, te viimased rajakad! Lööge 
või maha, mina panen ahju küdema! Ei ole niisugust seadust, mis keelaks! Kuradi kõõrdsilm (see 
käis Hristi kohta)! Temal pole muud muret, kui et maja ära ei tahmaks .. . Ootab peremeest tagasi, 
küll me teame! ... Tööinimene külmetagu tema pärast või purikaks!» 

Ja Niluškin Jegor pomises ähmiga astmelt astmele taganedes: 

«No on reo! No on reo!» 

Aga ta keeras ometi ringi ja põrutas: 

«Ma sulle kütan! Kahekümne nelja. ..» 

Ja ülevalt kostis vastu: 

«Oota, sa tõhk! Ma lähen Karpovi juurde! Või tööinimesi külmetama! » 

Ei maksa teda hukka mõista. Külm on kole piin. Ajab igaühe hulluks. . . 
-. . Öösel kell kaks, kui Hristi magas, kui Niluškin magas, kui kõigis tubades magasid inimesed, 


kaltsude ja kasukate all kõveras nagu kirbud, läks korteris nr. 50 tuba nr. 5 soojaks nagu paradiisis. 
Pimeda akna taga ulus metsik tuisk, ahjus aga tantsis väike tuleprints, põletades parketilaudu. 

«Eeh, kuda tõmbab!» rõõmustas Põljajeva Annuška, vaadates teekannu, mille kaas lõgises, ja ahju 
musta toru, mis seina sisse kadus, «kohe lust näha! Vaata sindreid, tule taevas appi! On neil kade 
meel või? Aga hea küll! Mis olnud, see olnud!» 

Prints tantsis, ja sädemed lendasid mööda musta toru üles ning kadusid saladuslikku kurku. .. Ja 
sealt kitsastesse vingerdavatesse ventilatsioonilõõridesse, mis olid vildiga vooderdatud ... Ja sealt 
pööningule. . 


Kõigepealt lõkatasid vubisevad tulelondid Arbati pool küljes. . . Hristi rapsas ühe käega 
telefonitoru konksu otsast ja kiskus teisega maha rohelise kardina. . . 

... Andke Pretšistenka! Halastaja taevas! Seltsimehed!! üheksasada kolmkümmend inimest 
ärkasid nagu käsu peale ja nägid: akna taga väriseb tulekuma. Issand halasta! Oi-iil Uksed muudkui 
käivad, piraki-põraki, nagu kuulipilduja. . . Preili! Oh, preili!!! Üks - oh-kakskümmend kaks. .. ka- 
heksateist. 18... Andke Krasnaja Presnja!! 

... Veejoad paiskuvad viiendalt korruselt treppi mööda alla. Niagaara trepisüvikutes ja 
liftikäikudes - kuni keldrisse välja! A-ap-pp-ii! ... Andke Hamovniki!! 

Oi, täitsamehed, tuletõrjujad! Puldanmundri ja kuldkiivriga vaprad rüütlid! Ajavad redelid püsti, 
hallid voolikud väänlevad nagu maod. Raibe!! Raisk!! Rebivad konksudega plekitahvleid! Raiuvad 
kirvega nagu lahingus. Joad vihisevad paremale, vasakule, taevasse. Raisk! Raisk!! Ja mürin! mürin, 
mürin! Kahekümne minutiga tuli linnakomando oma kiivrite hiilguse ja säraga.. . 

Aga bensiin, kullakesed, bensiin! Bensiin! Läbi see noor elu, bensiin! Põljajeva Annuška 5. toa 
seina taga. Plahvataski: trahh! ... Veel üks: tr-rahh! 

-..Ja veel mitu-mitu trahhi... 
Ning nüüd läks lahti juba õige julm rapsoodia,.mida ei 

mänginud enam väike prints, vaid tulekuningas ise. Ja mitte capriccio, vaid päris pööraselt - brioso. 
Sretenka komando põiktänavas - las käia!! Pumpa, pumpa! Tulekuningas neile vastu - aupauk! 
Põrutas nii, et vasakus tiivas lendasid kõik aknad sedamaid vastu taevast. Keskmine korpus oli nagu 
leegitsev kuristik, ja selle kuristiku kohal lendasid plekitahvlid nagu leinaliblikad. 

Vaskkiivrid ründasid tormijooksuga vasakut tiiba, keskmises korpuses aga märatses vanakuri, nii 
et 4. korrusel toas number 49 ei pääsenud Pavlovna-mutt, kes koorekompvekkidega kauples, enam 
kusagile. Ja surmahirmus ulgudes lendas vanamutt aknast välja, nii et paljad kollased jalad välkusid. 
Esmaabi! 1-22-31!! Hakata veel verekäkki lappima! Halastaja jumal! Vanjuška põles sisse! 
Vanjuška!! Kus isa on? Oi! Oi! Masin, masin! Ömblusmasin, jessas küll! Kompsud aknast alla, 
asfaldile parts! Stopp! Ärge loopige! Seltsimehed! ... Paremas tiivas lendas viiendalt korruselt 
üksteist lina sisse mässitud endist pursuide fajansstaldrikut, nii et klirises! Oli Niluškin Jegor - ta 
pole enam Niluškin Jegori. Niluškini peast on järel verine tomp, fajansist aga linatäis kilde. 
Seltsimehed! Oi! Tanka unustasime maha! ... Põiktänav sulgeda! Ei saa! Tagasi! Raisk, raisk! 

Ühe vapra rüütli tappis keldris elektrilöök. Teine hukkus kangelaslikult bensiiniojas, . mis 
purskava tulemaona alla sadas. Tala kukkus ja murdis kolmandal selgroo. 

Samovar ühes, tieises käes vaga valge pühak Serafim Sarovski hõberaamis. Särgiväel. Kisa ja kära. 
Ja selles kisas kirvehoobid. Tagasi!! Lagi! Kus vajus mürinal kolmandalt teisele ja teiselt esmesele 
korrusele. 

Nüüd on see juba põrgu. Elus põrgu. Keskmine korpus lõõmab nii, et juuksed tõusevad püsti. 
Viimased aknaruudud, kõige kaugemal - tsinn! Tsinn! 

Pritsimehed müttavad suitsus, pumpavad, surve rebib voolikut käest. Andke reserv!! Mis reserv! 


Keskel lõõmab nii, et katsu sa küinne sülla kauguseltki vaadata! Kõrvetab silmad peast. 

Hristi nuttis, esimest korda elus. Hallipäine, raudne Hristi. Märja puu 1 all ühe maja ees 
põiktänavas, kus oli nii valge, et loe või -eenikest kirja. Kasukas lahtiselt õlgadel, eest paistis paljas! 
rind. Aga külm ,ei olnud. Ja taloli niisugune'nägu peas,! nagu põleks ta ise tules, aga on tumm ja 

ei saa kisendada. Ta vahtis üksisilmi sinna, kus läbi väänlevate mustade varjude paistsid karüatiidide 
liikumatud kumendavad näod. Pisarad nirisesid Hristil tasakesi mööda sinakaid põski alla. Ta ei 
pühkinud neid ära, vaid vahtis ja vahtis. 

Ainult korraks raputas ta pead, kui Elpit tema õlga puudutas ja kähistas: 

«Noh, mis siin enam. . . Lähme, Boriss Samoilovitš! Külmate veel ära. Lähme!» 

Aga Hristi raputas veel kord pead. 

«Minge teie. .. Küll ma tulen.» 

Elpit kadus varjude ja tulelontide keskele, trügis sulanud lumes jalgu järel vedades voorimehetroska 
poole. Hristi jäi paigale, tõstis ainult pilgu kahvatuvasse taevasse, kus vähkres ja aeles hõõguv 
apelsinikarva kiskja. .. 

.. . Kiskjat vaatas ka Põljajeva Annuška. Tasakesi ohkides ja ägades jooksis ta mööda vaikseid 
lumiseid põiktänavaid ja ta nägu oli tahmast ja pisaraist must nagu nõial. Kord sosistas ta omaette 
mõttetult: 

«Kinni panevad. .. Kinni panevad, issand halasta. . .» 

Samas jälle nuuksatas. 

Kaugele-kaugele seljataha oli jäänud kisa, ja ulgumine, ja poolpaljad inimesed, ja hirmuäratavalt 
säravad kiivrid. Põiktänavas oli vaikne, sadas lumekübermneid. Aga kiskja aeles ikka veel taevas. 
Võbises ikka veel ja veikles. Ja Põljajeva Annuška oli nii väsinud, nii vaevatud sellest mustast 
mõttest «häda-häda» ja sellest tulekumakõhust, mis võidukalt taevas vähkres ... nii vaevatud, et ta 
südamesse asus tuim rahu, ja mis kõige tähtsam, ta pea oli esimest korda elus klaar. 

Ta jäi seisma, et hinge tõmmata, tonksas kogemata jala vastu trepiastet ja istus maha. Pisarad 
kuivasid ära. 

Ta toetas pea käe najale ja mõtles esimest korda elus nii: 

«Oleme meie üks tume rahvas! Tume mis tume! Lollidele kulub õpetus ära. . .» 

Kui ta oli veidi hinge tõmmanud, tõusis ta püsti ja hakkas aeglaselt edasi minema, kiskja poole ta 
enam ei vaadanud, hõõrus aga tahma näol laiali ja tõmbas nina üles. 

Ja kiskja hakkas sedamööda, kuidas taevas kahvatus, ka ise kahvatuma ja tuhmuma. Tuhmus, 
tuhmus, vajus kössi, mähkus musta suitsu ja kadus siis hoopis. 

Ja taevasse ei jäänud ühtegi märki, et oli maha põlenud kuulus Elpit-Tööliskommuuni maja nr. 13. 

